މަސްޖިދުލްއަޤްޞާއާއި ޤުއްބަތުއްޞަޚްރާގެ ތަފާތު – DhiSalafiyyah\n23/07/2014 ތާރީޚް, ސިޔަރަތާއި ތާރީޚްއަލްއަޚް އަބޫ ފުޟައިލު މުއުތަމިން އަޙްމަދު\nސުވާލު: މަސްޖިދުލްއަޤްޞާގެ ހާލަތާއި މަސްޖިދުލްއަޤްޞާއާއި ޤުއްބަތުއްޞަޚްރާގެ ތަފާތު އޭގައި ބަޔާންކޮށްގައިވާ އީމެއިލްއެއް ވަރަށް ފަހުން އަހަރެންނަށް ލިބުނެވެ. މަސްޖިދުލްއަޤްޞާ އާއި ޤުއްބަތުއްޞަޚްރާގެ ތަފާތެއްވާނަމަ އެކަން ސާފުކޮށް ބަޔާންކޮށްދެވިދާނެތޯއެވެ؟ އިސްލާމުންގެ އެކި ތަންތަނުގައި މަސްޖިދުލް އަޤްޞާއަށް އިޝާރާތްކޮށް ވާހަކަދެއްކޭއިރު ޤުއްބަތުއްޞަޚްރާ އަހަރެމެންނަށް ފެންނަނީ ކީއްވެގެން ހެއްޔެވެ؟ އަހަރެންނަކަށްވެސް އަދި ވަރަށް ގިނަ މުސްލިމުންނަށްވެސް މިދެތަނުގެ ތަފާތެއް ނޭނގެއެވެ؟\nމަސްޖިދުލްއަޤްޞާއަކީ ބަރަކާތްތެރިވެގެންވާ ތަނެކެވެ. އަދި އެއީ މުސްލިމުންގެ ދެޤިބުލައިންކުރެ ފުރަތަމަ ޤިބުލައެވެ. އަދި ދަތުރުހަދައިގެން އެމިސްކިތްތަކަށް ދިޔުމަށް ބާރުއެޅިފައިވާ ތިން މިސްކިތުގެ ތެރެއިން އެއްމިސްކިތެވެ. މަސްޖިދުލްއަޤްޞާ ބިނާކުރެއްވީ، ސުލައިމާން ޢަލައިހިއްސަލާމް ކަމުގައި ބުނެވެއެވެ. އެއީ ސުނަނުން ނަސާއީގައި ރިވާވެފައިވާ ރިވާޔަތެއްގައިވާ ފަދައިންނެވެ. އަދި އެރިވާޔަތް ޝައިޚު އަލްއަލްބާނީ (ރަޙިމަހުއްﷲ) ޞަޙީޙުއްނަސާއިގައި ޞައްޙަކުރައްވާފައިވެއެވެ.\nއަދި ސުލައިމާން ޢަލައިހިއްސަލާމްގެ ކުރިންވެސް މަސްޖިދުލްއަޤްޞާ ވާކަމުގައި ބުނެވެއެވެ. އަދި ސުލައިމާން ޢަލައިހިއްސަލާމު ބިނާކުރެއްވި ބިނާއަކީ، ކުރީގެ ބިނާ އާކުރެއްވުމުގެ ގޮތުން އެޅުއްވި ބިނާއެކެވެ.\nއެއީ ޞަޙީޙުލް ބުޚާރީއާއި ޞަޙީޙު މުސްލިމުގައި ރިވާވެފައިވާފަދައިންނެވެ. އަބޫ ޛައްރު ރަޟިޔަﷲ ޢަންހުގެ އަރިހުން ރިވާވެގެންވެއެވެ. އެކަލޭގެފާނު ވިދާޅުވިއެވެ. ރަސޫލުﷲ ޞައްލަﷲ ޢަލައިހި ވަސައްލަމަގެ އަރިހުގައި ތިމަންކަލޭގެފާނު ދެންނެވީމެވެ. އޭﷲގެ ރަސޫލާއެވެ. އެންމެ ފުރަތަމަ ބިމުގައި ބިނާކުރެވިފައިވާ މިސްކިތަކީ ކޮން މިސްކިތެއްތޯއެވެ؟ އެކަލޭގެފާނު ޙަދީޘްކުރެއްވިއެވެ. އެއީ މަސްޖިދުލް ޙަރާމްއެވެ. ދެން ތިމަންކަލޭގެފާނު ދެންނެވީމެވެ. ދެން އެއަށްފަހުގައި ކޮންމިސްކިތެއްތޯއެވެ؟ އެކަލޭގެފާނު ޙަދީޘްކުރެއްވިއެވެ. އެއީ މަސްޖިދުލް އަޤްޞާއެވެ. ދެން ތިމަންކަލޭގެފާނު ދެންނެވީމެވެ. އެދެމެދުގައި ކިހާ ދުވަހެއް ވޭހެއްޔެވެ؟ އެކަލޭގެފާނު ޙަދީޘްކުރެއްވިއެވެ. ސާޅީސް އަހަރެވެ. ދެންފަހެ ތިބާވީ ކޮންމެ ތަނެއްގައިވީނަމަވެސް ނަމާދު ވަގުތުވަދެއްޖެނަމަ އެތަނެއްގައި ނަމާދުކުރާށެވެ. ފަހެ އެއީ އެންމެ ރަނގަޅުވެގެންވާ ގޮތެވެ.”\nރަސޫލުﷲ ޞައްލަﷲ ޢަލައިހި ވަސައްލަމަ (މަސްޖިދުލް ޙަރާމްއިން މަސްޖިދުލް އަޤްޞާއަށް) އިސްރާކުރެއްވުނެވެ. އަދި އެބަރަކާތްތެރިވެގެންވާ މިސްކިތުގައި އެކަލޭގެފާނު ނަބީބޭކަލުންނާއިގެން އިމާމުވެ ނަމާދުކުރެއްވެވިއެވެ. ﷲ ޞުބުޙާނަހޫވަތަޢާލާ ވަޙިކުރައްވާފައިވެއެވެ.\n﴿ سُبْحَانَ الَّذِي أَسْرَىٰ بِعَبْدِهِ لَيْلًا مِّنَ الْمَسْجِدِ الْحَرَامِ إِلَى الْمَسْجِدِ الْأَقْصَى الَّذِي بَارَكْنَا حَوْلَهُ لِنُرِيَهُ مِنْ آيَاتِنَا إِنَّهُ هُوَ السَّمِيعُ الْبَصِيرُ﴾ [الإسراء: ١]\nމާނައީ: “އެއިލާހުގެ ހުސްޠާހިރުވަންތަކަމާއެވެ! އެއިލާހީ، މަސްޖިދުލް ޙަރާމްއިން، މަސްޖިދުލް އަޤްޞާއަށް އެއިލާހުގެ އަޅާ، ރޭގަނޑުން ބައެއްގައި ގެންދެވި އިލާހެވެ. އެއީ އެތާނގެ ވަށައިގެން، ތިމަންއިލާހު ބަރަކާތްލެއްވި ތަނެވެ. (އެއީ) ތިމަންއިލާހު ކުޅަދުންވަންތަކަމުގެ ހެކިތަކުގެ ތެރެއިން ބައެއް، އެކަލޭގެފާނަށް ދެއްކެވުމަށްޓަކައެވެ. ހަމަކަށަވަރުން، އެއިލާހީ،މޮޅަށް އައްސަވާވޮޑިގެންވާ، މޮޅަށް ބައްލަވާވޮޑިގެންވާ އިލާހެވެ.”\nއަދި ޤުއްބަތުއްޞަޚްރާއާއި މެދު ދަންނައެވެ. އެތަން ބިނާކުރެއްވީ ހިޖުރައިން 72ވަނަ އަހަރުގައި، ޚަލީފާ ޢަބްދުލް މަލިކު ބިން މަރުވާނެވެ.\nالموسوعة الفلسطينية( 4/203 )ގައިވެއެވެ.\n(ކުރީޒަމާނުގައި މުޤައްދަސްވެގެންވާ ޝަރަފުވެރި ޙަރަމަށް، (1) އެތަނަށް އެއްކޮށް އަދި އެތަނުގައި ވާހާއެއްޗަކަށް މަސްޖިދުލްއަޤްޞާގެ ނަމުން ނަންދެވިފައިވާކަމުގައިވެއެވެ. އަދި އެތަނުގައި ހިމެނޭ ބިނާތަކުގެ ތެރޭގައި ޤުއްބަތުއްޞަޚްރާ ހިމެނެއެވެ. އެބިނާ ބިނާކުރެއްވީ ހިޖުރައިން 72ވަނަ އަހަރުގައި، ޚަލީފާ ޢަބްދުލް މަލިކު ބިން މަރުވާނެވެ. އަދި އިސްލާމުންގެ އަޘާރީ ތަނެއްގެ ގޮތުގައި އެތަން ބެލެވެމުން އައެވެ. އެހެންނަމަވެސް މިއަދު، މަސްޖިދުލްއަޤްޞާގެ ނަމުން ނަންދެވިފައިވަނީ ޙަރަމުގެ ދެކުނުން އޮންނަ ބޮޑު މިސްކިތަށެވެ.)\nއަދިވެސް الموسوعة الفلسطينية(3/23 )ގައިވެއެވެ.\n(ޤުއްބަތުއްޞަޚްރާ ބިނާކުރެވިފައިވަނީ މަސްޖިދުލްއަޤްޞާގެ ހަރިންމައިގެ މެދުގައެވެ. އެތަންވަނީ ޤުދުސްގެ އިރުދެކުނުފަރާތުގައެވެ. މަސްޖިދުލްއަޤްޞާގެ ހަރިންމައަކީ ވަރަށް ތަނަވަސް ހަތަރެސްކަން ބައްޓަމަށް އޮންނަތަނެކެވެ. އެތަނުގެ އުތުރުންފެށިގެން ދެކުނާހަމައަށް 480 މީޓަރ ހުރެއެވެ. އަދި އިރުން ހުޅަނގަށް 300 މީޓަރު ހުރެއެވެ. މަސްޖިދުލްއަޤްޞާގެ ހަރިންމައަށްވާ ސަރަހައްދު ގާތްގަނޑަކަށް ޤަދީމީ ޤުދުސްގެ ފަސްބައިކޮށްފައި އެއްބައިވަރުވާނެއެވެ.)\nމަސްޖިދުލްއަޤްޞާއަކީ ނަމާދު ކުރުމަށްޓަކައި ލެއްވިފައިވާ ތަނެކެވެ. އަދި ޤުއްބަތުއްޞަޚަރާއަކީ ނަމާދުކުރުމަށްޓަކައި ލެއްވިފައިވާތަނެއް ނޫނެވެ. ނަމަވެސް މީސްތަކުންގެ މެދުގައި އާންމުވެފައިވާ ފޮޓޯއަކީ ޤުއްބަތުއްޞަޚްރާއެވެ. މީސްތަކުންކުރެ ގިނަބަޔަކު އެތަން ފެންނަހިނދު އެއީ އަޤްޞާ މިސްކިތްކަމުގައި ހީކުރެއެވެ. އެހެންނަވެސް ޙަޤީޤަތަކީ އެއީއެއްނޫނެވެ. އެއީ މިސްކިތެއްނޫނެވެ. މިސްކިތްވަނީ ބޮޑު ހަރިންމައިގެ ދެކުނުންނެވެ. އެޤުއްބު ބިނާކުރެވިފައިވަނީ މައްޗަށް އުފުލިފައިވާ އުސް ހިލައެއްގެ މަތީގައި (މިސްކިތުގެ) ހަރިންމައިގެ މެދުގައެވެ.\nކުރިންވެސް ބަޔާންކުރެވުނުފަދައިން، ކުރީޒަމާނުގައި މަސްޖިދުލްއަޤްޞާގެ މުޅިހަރިންމައާވީ ސަރަހައްދަށް މަސްޖިދުލްއަޤްޞާގެ ނަމުން ނަންދެވިފައިވެއެވެ.\nއަދި މިބަހަށް ޝައިޚުލް އިސްލާމު އިބުނު ތައިމިއްޔާ ރަޙިމަހުﷲ މަޖުމޫޢަތުލްރިސާލާ އަލްކުބުރާގައި ވިދާޅުވެފައިބަސް ގަދަކޮށްދެއެވެ.\n“މަސްޖިދުލްއަޤްޞާ މިނަމަކީ މިއީ، ސުލައިމާން ޢަލައިހިއްސަލާމް ބިނާކުރެއްވި މުޅިމިސްކިތްކޮޅަކަށް ދެވިފައިވާނަމެކެވެ. އެހެންވެ މީސްތަކުންކުރެ ބައެއްމީހުން ޢުމަރުގެފާނު އެތަނުގެ ކުރިމަތީގައި ބިނާކުރެއްވި ނަމާދުކުރާތަނަށް އަލްއަޤްޞާ ގެ ނަމުން ނަންކިއެވެ. އަދި ޢުމަރުގެފާނު މުސްލިމުންނަށް އެބިނާކޮށްދެއްވި މިސްކިތުގައި ކުރާ ނަމާދު އެހެން ހުރިހާ މިސްކިތެއްގައި ކުރާނަމާދަށްވުރެ ހެޔޮކަންބޮޑުކަމުގައި ދެކެމުން އައެވެ. ސަބަބަކީ ޢުމަރުގެފާނު ޤުދުސް ފަތަޙަކުރެއްވިއިރު އެހިލައިގެމަތީ ބޮޑު ކުނިފުންޏެއް ޖަހާފައި ހުއްޓެވެ. އެކަންކޮށްފައިވަނީ، އެތަނަށް ނަމާދުކޮށް މާތްކޮށްހިތަމުންއައި ޔަހޫދީންނާއި ޚިލާފަށް ނަޞާރާއިން އެތަނަށް އިހާނެތިކޮށްހިތުމުގެ ގޮތުންނެވެ. ދެން ޢުމަރުގެފާނު އެތަނުން ކުނިތައްނަގައި ސާފުކުރުމަށް އަމުރުކުރެއްވިއެވެ. ޢުމަރުގެފާނު ކަޢުބުގެފާނަށް ވިދާޅުވިއެވެ. މުސްލިމުންނަށް މިސްކިތެއް އެޅުމަށްޓަކައި ކަލޭގެފާނަށް ފެނިވަޑައިގަންނަވަނީ ކޮންތަނެއްތޯއެވެ. އެކަލޭގެފާނު ވިދާޅުވިއެވެ. އެހިލައިގެ ފަހަތުގައެވެ. ދެން ޢުމަރުގެފާނު އެކަލޭގެފާނަށް ވިދާޅުވިއެވެ. އޭ ޔަހޫދީ އަންހެނާގެ ދަރިޔާއެވެ. ކަލެއަށް ތިހުރީ ޔަހޫދީންގެ ފިކުރުގެ އަސަރުކޮށްފައެވެ. އަދި ކިއެއްހެއްޔެވެ. އަހަރެން މިސްކިތް ބިނާކުރާނީ އެތަނުގެ ކުރިމަތީގައެވެ.\nއެހެންކަމުން އުންމަތުގެ އިމާމުން ޢުމަރުގެފާނު ބިނާކުރެއްވި މިސްކިތަށް ވަދެވަޑައިގެންފިނަމަ ނަމާދުކުރައްވާކަމުގައިވެއެވެ. އަދި ޞަޚްރާގައި ޢުމަރުގެފާނެއް އަދި އެއްވެސް ޞަޙާބީއެއް ނަމާދެއް ނުކުރައްވައެވެ. އަދި ޚުލަފާއުއްރާޝިދޫންގެ ޒަމާނާ ހަމައަށް އެތަނުގައި ޤުއްބެއްވެސްނުވެއެވެ. އަދި ކިއެއްހެޔެވެ. އެތަންވަނީ ޢުމަރުގެފާނާއި، ޢުޘްމާނުގެފާނާއި، ޢަލީގެފާނާއި، މުޢާވިޔަތުގެފާނާއި، ޔަޒީދާއި މަރުވާނުގެ ޚިލާފަތުގައި ހާމަކޮށްނެވެ. އަދި ޞަޙާބީންގެ ތެރެއިން ޢިލްމުގެ އަހުލުވެރިންނާއި އަދި އެބޭކަލުނަށް އިޙްސާންތެރިކަމާއެއްކޮށް ތަބަޢަވީބަޔަކު، އެޞަޚްރާއަށް މަތިވެރިކޮށް މާތްކޮށް ނަހައްދަވައެވެ… އެހެނީ އެއީ މަންސޫޚުކުރެވިފައިވާ ޤިބުލައެކެވެ… އެހެނެއްކަމަކު އެއީ ޔަހޫދީންނާއި ބައެއް ނަޞާރާއިން މަތިވެރިކޮށް މާތްކުރާތަނެކެވެ.”\nއަދި ޢުމަރުގެފާނު ކަޢުބުލް އަޙްބާރަށް އިންކާރުކުރެއްވުމުގެ ގޮތުންވިދާޅުވިއެވެ. “އޭޔަހޫދީ އަންހެނާގެ ދަރިޔާއޭ”، މިފަދައިން ވިދާޅުވީ، ކަޢުބުގެފާނު އިސްލާމުވުމުގެ ކުރިންވީ ޔަހޫދީންގެ ޙަބްރެއް(ޢިލްމުވެރިއެއް) ކަމުގަވުމުންނެވެ. ފަހެ ކަޢުބުގެފާނު، ޢުމަރުގެފާނަށް ހިލައިގެ ފަހަތުގައި މިސްކިތް ބިނާކުރެއްވުމަށް އިޝާރާތްކުރެއްވިހިނދު އެކަންވީ، އެހިލައަށް މާތްކޮށްހިތުމުގެ ތެރެއިން ވާކަމަކަށެވެ. އަދި އެހިލަ ފަހަތުގައި މިސްކިތް އެޅުމުން، މުސްލިމުން ނަމާދުކުރާއިރު ޤިބުލައަށް ކުރިމަތިލައިގެން ހުންނައިރު ހުރެވޭނީ އެހިލައަށް ކުރިމަތިލައިގެންނެވެ. ފަހެ، މިގޮތަށް އެހިލައަށް މާތްކޮށްހެދުމަކީ، ޔަހޫދީ ދީނުގެ ކަމެކެވެ. އިސްލާމްދީނުގައި އޮންނަކަމެއް ނޫނެވެ. (މިކަން އެހެންވެދާނެތީ، ކަޢުބުގެފާނަށް އެކަން އިންކާރުކުރައްވުމުގެ ގޮތުން އެހެން ވިދާޅުވީއެވެ.)\nއަދި މުސްލިމުން ހަމައެކަނި އެޤުއްބުގެ ފޮޓޯއިން އެއީ މަސްޖިދުލްއަޤްޞާކަމުގައިބަލައި ފުއްދާލަނީ، މިޤުއްބު ޢިމާރާތް ކުރެވިފައިވާލެއް ފުރިހަމަކަމާއި މަންޒަރުތައް ރީތިކަމުންކަމަށް ވެދާނެއެވެ. އެހެނެއްކަމަކު މިކަން އެމީހުންގެ އެކުށަށް ޢަފޫލިބެނިވި ކަމެއްކަމުގައި ނުވެއެވެ. އެކުށަކީ މަސްޖިދުލްއަޤްޞާއާއި އެތާނގެ ވަށައިގެންވާތަންތަން ވަކިކުރަން ނޭނގުމެވެ.\nމިކަންކަމަކީ މީ ޔަހޫދީންގެ މަކަރުވެރިކަމުން ހިންގަމުން އަންނަ ކަންކަމެވެ. އެމީހުން އެޞަޚްރާ މަތިވެރިކޮށް އެތަނަށް ކުރިމަތިލާ، ނަމާދުކޮށް ނުވަތަ ޤުއްބަތުއްޞަޚްރާ މަސްޖިދުލްއަޤްޞާއަށްވުރެ ފާޅުކޮށް ދައްކާ ހެދުމަކީ އެމީހުންގެ ބޭނުން ފުރިހަމަކުރުމަށްޓަކައި ހަދާ މަކަރުވެރިކަމެކެވެ. އެއީ މަސްޖިދުލްއަޤްޞާ ހުރިތަނުގައި އެމީހުން ދަޢުވާކުރާ ސުލައިމާނުގެފާނުގެ ހައިކަލް (ފައްޅި) އެޅުމަށްޓަކައެވެ. އެހެންވެ މުސްލިމުން ހީކުރަނީ، މަސްޖިދުލްއަޤްޞާ އެއީ ޤުއްބަތުއްޞަޚްރާ ކަމުގައެވެ. ފަހެ ޔަހޫދީން، މަސްޖިދުލްއަޤްޞާ ހަލާކުކޮށްލަން ޤަސްދުކޮށްފިނަމަ މުސްލިމުން އެކަމާ އިންކާރުކުރުމުން، އެޔަހޫދީން (ޤުއްބަތުއްޞަޚްރާ ދައްކައިފައި) މުސްލިމުންނަށް ބުނެތެވެ. އެހުރީ މަސްޖިދުލްއަޤްޞާ ހުރި ހާލަތުގައެވެ. އަދި ޤުއްބަތުއްޞަޚްރާގެ ފޮޓޯ ފަތުރާ ޢާންމުކުރެއެވެ. އެހިސާބުން ޔަހޫދީންނަށް އެމީހުންގެ މަޤްޞަދުތައް ޙާޞިލުވެއެވެ. އަދި މުސްލިމުންގެ ބަދު ބަސްތަކުން އެބައިމީހުން ސަލާމަތްވެގަނެތެވެ.\nމުސްލިމުން އެމީހުންގެ ޙާލަތަށް ރުޖޫޢަކޮށްދެއްވުން އެދި ﷲގެ ޙަޟްރަތުން އަހަރެމެން އެދެމެވެ. އަދި މުސްލިމުންނަށް ޢިއްޒްދެއްވާ ގަދަކަންދެއްވުމަށް އެދި ދަންނަވަމެވެ. އަދި އޫރާއި ރާމާމަކުނުގެ އަޚުންގެ ކިބައިން މަސްޖިދުލްއަޤްޞާ ޠާހިރު ކޮށްދެއްވުމަށް އެދި ދަންނަވަމެވެ. ﷲއީ، އެއިލާހުގެ ކަންތައްތައް ހިންގެވުމުގައި، ބާރުވެރިވަންތަ އިލާހެވެ. އެހެނެއްކަމަކު، މީސްތަކުންކުރެ ގިނަމީހުން އެކަމެއް ނޭނގެއެވެ.\n މަސްޖިދުލްއަޤްޞާއަކީ މަތިވެރިވެގެންވާ މިސްކިތެއްކަމުގައިވީ ނަމަވެސް އެއީ މުސްލިމުންގެ ޙަރަމް ފުޅެއް ނޫނެވެ. އިތުރު ތަފްޞީލު: މަސްޖިދުލް އަޤްޞާއަކީ ޙަރަމްފުޅެއްތޯ؟\nމިލިޔުމުގެ އަޞްލު: ޢަރަބި ބަހުން، އިނގިރޭސި ބަހުން


Kurierumaai, Kurimagah, Hithadhoo Dhekunu Dhaairaa Ah Mohamed Rasheed - Vaguthu\nކުރިއެރުމާއި، ކުރިމަގަށް، ހިތަދޫ ދެކުނު ދާއިރާއަށް މުހައްމަދު ރަޝީދު\nމޯޑްގެ ކެމްޕޭން ޕޯސްޓަރެއް\n1981 ވަނަ އަހަރުގެ މެއި މަހުގެ 17 ވަނަ ދުވަހު އުފަންވެވަޑައިގެންނެވި މުޙައްމަދު ރަޝީދު ނުވަތަ އާއްމު ނަމުން ނަމަ، މެޓްރިކްސް މޯޑު އަކީ، ސ.ހިތަދޫ ކޯލިން ހައުސް، އިބްރާޙިމް ރަޝީދާއި، ސ.ހިތަދޫ ވެލްކަމް، އާމިނަތު ލަޠީފާ އާއި ދެބޭފުޅުންގެ ކައިވެންޏަށް ލިބިވަޑައިގެންފައިވާ 8 ކުދިންގެ ތެރެއިން، އެންމެ ދޮށީ ބޭފުޅާއެވެ. މުޙައްމަދުގެ އިތުރުން، ދެން ތިއްބެވި ހަތް ބޭފުޅުން، މުޙައްމަދު އާއި މުޚާތަބު ކުރަނީ، ބޭބެ ގެ ނަމުންނެވެ. ވަރަށް ދޭސީ އާއިލާއަކަށް އުފަން، މުޙައްމަދަކީ މިއަދު ތިން ކުދިންގެ ބައްޕައެކެވެ. ޒިންމާދާރު ފިރިއެކެވެ. އާއިލާއެއް ބަލަހައްޓަވަމުން ގެންދަވާ، ނަމޫނާ ޝަޙްޞިއްޔަތެކެވެ.\nވޭތުވެދިޔަ ދިހަވަރަކަށް އަހަރު ތެރޭގައި، އެކި ގޮތްގޮތުން މުޙައްމަދަށް ލިބިލައްވާފައިވާ، ތަޢުލީމާއި ތަޖުރިބާގެ ޢަލީގައި މިއަދު ނިކުމެވަޑައިގެން އެ ހުންނެވީ، އުޅެ ބޮޑުވި ފަސްގަނޑަށް، ލޯބިވާ ވަޒަނަށް، އަގުހުރި ޚިދުމަތްތަކެއް ކޮށްދެއްވުމުގެ ފުރިހަމަ އުންމީދުގައެވެ. ތަރައްޤީވެފައިވާ ތަޙުޒީބު ވެއްޓެއް، ޤާއިމުކުރުމުގެ ފޮނި އުންމީދުގައެވެ. ކުރިއަށް އޮތް ރައްޔިތުންގެ މަޖިލީހުގެ އިންތިޚާބުގައި ހިތަދޫ ދެކުނު ދާއިރާއަށް ކުރިމަތިލައްވައިގެން އެ ހުންނެވީ، ދިވެހި ޤައުމާއި، މި ފަސްގަނޑަށް އަދާކޮށްދެއްވަންޖެހޭ މުޙިއްމު ޙައްޤުތަކެއް އަދާކޮށްދެއްވުމަށެވެ. ހިތަދޫގެ ކުރިއެރުމާއި، ކުރިމަގަށް މަސައްކަތް ކުރުމުގެ ނުގުޑާފަދަ ވަރުގަދަ ޢަޒުމާއި އެކުވެސް މެއެވެ.\nމޯޑް ރަސްމިއްޔާތެއްގައި ބައިވެރިވަނީ\nތަޢުލީމީ ޙަޔާތުގެ، މުޙައްމަދުގެ ފުރަތަމަ ބިންގަލަކީ ސ.އަތޮޅު ތަޢުލީމީ މަރުކަޒެވެ. ގުރޭޑް ހަތަކާއި ހަމައަށް ކިޔަވާ ވިދާޅުވުމަށްފަހު، ސާނަވީ މަރުޙަލާ ފެއްޓެވުމުގެ ގޮތުން، ގުޅިވަޑައިގެންނެވީ، އޭރުގެ ސަދަން ސެކަންޑަރީ ސުކޫލު، މިހާރުގެ ޝަރަފުއްދީން ސުކޫލާއެވެ. ގުރޭޑް އަށެއް އަދި ނުވައެއް، އެ ސުކޫލުން ފުރިހަމަ ކުރެއްވުމަށްފަހު، ގުރޭޑް ދިހައަކަށް ދިޔަ އަހަރު އަނެއްކާވެސް އެ ސުކޫލުގެ ނަން މުޙިއްބުއްދީން ސުކޫލުގެ ނަމަށް ބަދަލުކުރިއެވެ. އެހެންކަމުން، އޯ ލެވެލް ފުރިހަމަ ކުރެއްވީ، ހިތަދޫ މުޙިއްބުއްދީން ސުކޫލުންނެވެ. ތަޢުލީމު ޙާޞިލްކުރައްވަން އުޅުއްވި ދުވަސްވަރު މުޙައްމަދު ފާހަގަކުރެވިފައިވަނީ، ކަންކަމުގައި އިސްނަގާ، ކެރޭ ދަރިވަރެއްގެ ގޮތުގައެވެ. ސުކޫލުން ރާވާ އިންތިޒާމު ކުރާ އެކި އެކި ކުޅިވަރުގެ ހަރަކާތް ތަކުގައްޔާއި، އަދަބީ ހަރަކާތްތަކުގައި މުޙައްމަދުގެ ބައިވެރިވެލެއްވުން ނުހަނު ބޮޑެވެ.\nސުކޫލުގެ ގުރޭޑް6ން ފެށިގެން މުޙައްމަދަކީ ޕްރިފެކްޓް އެކެވެ. އަދި ސ.އަތޮޅު ތަޢުލީމީ މަރުކަޒުގައި، ގުރޭޑް ހަތެއްގައި އުޅުއްވި އަހަރު، އޭނާ އަކީ އެ ސުކޫލުގެ ކެޕްޓަން ވެސް މެއެވެ. މީގެ އިތުރުން، ފުރަތަމަ ފަހަރަށް އައްޑޫގައި ބޭއްވި، ޓެނިސް އަދި ބާސްކެޓް ކޯޗިން ކޭމްޕްގައި މުޙައްމަދު ވަނީ ބައިވެރިވެލައްވާފައެވެ. ހަމައެހެންމެ، ގުރޭޑް އަށަކުން ފެށިގެން މުޙައްމަދަކީ، ސުކޫލު ބޭންޑްގެވެސް މެމްބަރެކެވެ.\nމަސައްކަތްތެރިކަމާއި ހޯއްދެވި ކާމިޔާބީތައް\nތަޢުލީމީ ޙަޔާތުގައި އުޅުއްވި ދުވަސްވަރު ހޯއްދެވި ކާމިޔާބީ ތަކުގެ އިތުރުން، މަސައްކަތުގެ މައިދާނުގައިވެސް މުޙައްމަދަކީ ކާމިޔާބު ބޭފުޅެކެވެ. އެގޮތުން 2000 ވަނަ އަހަރު، އެންމެ ފުރަތަމަ މަސައްކަތެއްގެ ގޮތުން ކުރަން ފެއްޓެވި ކަމަކީ، އައްޑޫގައި ޓެކްސީގެ ޚިދުމަތް ދިނުމުގެ މަސައްކަތެވެ. އަމިއްލަ ވިޔަފާރިއަކަށް ވުރެ ބޮޑަށް މިކަން ކުރައްވާފައިވަނީ ރައްޔިތުންނަށް ފޯރުކޮށްދެއްވާ ޚިދުމަތެއްގެ ގޮތުގައެވެ. ޓެކްސީގައި މަސައްކަތް ކުރައްވަމުން، އިތުރަށް މުޙައްމަދުގެ ވިސްނުން ގެންގުޅުއްވީ، އައްޑޫގެ ރައްޔިތުންނަށް ބޭނުންވާ އެހެން ކޮންމެވެސް ޚިދުމަތެއް، ފަސޭހައިން ލިބޭނެ އިންތިޒާމެއް ޤާއިމުކޮށްދެއްވުމަށެވެ. އެގޮތުން، "ރިއަލިންގްސް ޓްރެވަލްސް" ގެ ނަމުގައި ކުންފުންޏެއް އުފައްދަވައި، ޓްރާންސް މޯލްޑިވްސް އެއާރވޭސްގެ ޓިކެޓް، ފަސޭހައިން ގަންނަން ލިބޭނެ އިންތިޒާމެއް ހަމަޖެއްސެވިއެވެ. އަދި އޭގެ ދުވަސްތަކެއް ފަހުން، ޓީ.އެމް.އޭ ގެ ޚިދުމަތްދިނުން ހުއްޓާލުމާއި ގުޅިގެން، މޯލްޑިވިއަން ގެ ޓިކެޓް ފަސޭހައިން ލިބޭނެ އިންތިޒާމެއް ޤާއިމުކޮށް، ރައްޔިތުންނަށް އެ ޚިދުމަތް ފޯރުކޮށްދެއްވަން ފެއްޓެވިއެވެ.\nމީގެއިތުރުން، އައްޑޫގައި ފުރަތަމަ ފަހަރަށް، ސްޓޭޝަނަރީ ފިހާރައެއްގެ ޚިދުމަތް ދޭން ފެށީވެސް މުޙައްމަދު އިސްކޮށް ހުންނަވައެވެ. "މެޓްރިކްސް" ގެ ނަމުގައި ފެށި މި އާއިލީ ވިޔަފާރި އަކީވެސް، އައްޑޫގައި ހިންގި ކާމިޔާބު ވިޔަފާރި އެކެވެ. މެޓްރިކްސް މޯޑު ގެ ނަމުން، މުޙައްމަދު މަޝްޙޫރު ވީ ވެސް، މި ވިޔަފާރި އާއި ގުޅިގެންނެވެ.\nހަމައެހެންމެ، 2015 ވަނަ އަހަރުގެ ޖެނުއަރީ 27 ން ފެށިގެން، 2018 ޖެނުއަރީ 17 ގެ ނިޔަލަށް، ހިތަދޫ ޕޯޓު ލިމިޓެޑްގެ އެސިސްޓެންޓް މެނޭޖިންގ ޑިރެކްޓަރ ގެ މަޤާމުވެސް ފުރުއްވާފައި ވެއެވެ. އަދި އެ މަސައްކަތުގެ ތެރެއިން، އައްޑޫގެ ދަތުރު ފަތުރު ތަކަށް ބޮޑު އިންޤިލާބެއް ގެނުވިއެވެ. އަދި ފަސޭހަ ކަމާއި އެކު ރައްޔިތުންނަށް ޚިދުމަތް ލިބޭނެ ވަޞީލަތްތައް ޤާއިމުކޮށްދެއްވިއެވެ.\nމޯޑް އޮފީސް މަސައްކަތެއްގައި\nއައްޑޫގެ ރައްޔިތުންގެ މެދުގައި، އަދި ޚާއްޞަކޮށް، ހިތަދޫގެ ޒުވާނުންގެ މެދުގައި މުޙައްމަދަކީ ވަރަށް މަޤުބޫލު ޝަޙުޞިއްޔަތެކެވެ. މީހުންނަށް ދިމާވާ އެކި އެކި ދަތިތައް ފިލުވައިދެއްވުމާއި، މީހުންނަށް އަޅާލާ އޯގާތެރިކަމާއި އެކު ކަންކަން ކޮށްދެއްވުމާއި، އެކި އެކި ބަލިތަކާއި ކުރިމަތިލާން ޖެހިފައިވާ މީހުންނަށް އެކަމުން އަރައިގަތުމަށްޓަކައި އެހީތެރިކަން ފޯރުކޮށްދެއްވުމަކީ މުޙައްމަދު އަބަދުވެސް ކުރައްވާ ކަންތައްތަކެވެ. މީގެ އިތުރުން، އިޖްތިމާޢީ ގޮތުން، ޒުވާނުން ބާރުވެރިކުރުވުމަށްޓަކައި، ވަޒީފާގެ އެކި އެކި ފުރުޞަތުތައް ހޯއްދަވައިދެއްވުމާއި، ސަރުކާރާއި ގުޅިގެން މަސައްކަތް ކުރުމުގައި ރައްޔިތުންގެ ހޭލުންތެރިކަން އިތުރުކުރުމަށްވެސް ވަނީ މަސައްކަތް ތަކެއް ކުރައްވާފައެވެ. އަދި ފެއްޓެވި ވިޔަފާރި ތަކުގެ ތެރެއިން، އައްޑޫއަށް ނިޞްބަތްވާ ޒުވާނުންނަށް ވަޒީފާގެ ފުރުޞަތުތައް ފަހިކޮށްދެއްވުމާއި، އެމީހުންނަށް ކުރިއަށްދެވޭނެ ގޮތްތަކެއް ހޯއްދަވައިދެއްވުމުގެ މަސައްކަތްވެސް ގެންދެވީ ކުރައްވަމުންނެވެ.\nމުޙައްމަދު ވަނީ ސަތާރަ ވަނަ ރައްޔިތުންގެ މަޖިލީހުގައި މެމްބަރުކަން ކުރައްވާފައެވެ. ހިތަދޫ މެދު ދާއިރާ ތަމްޞީލްކުރެއްވުމަށް، އެ އިންތިޚާބު ކާމިޔާބު ކުރެއްވީ އެމް.ޑީ.ޕީ ޓިކެޓުގައި ނިކުމެވަޑައިގެންނެވެ. މުޙައްމަދުގެ އިތުރުން އެ އިންތިޙާބަށް ކުރިމަތިލެއްވި އަށް ބޭފުޅުންނާއި ވާދަކޮށް، އެ އިންތިޚާބު ކާމިޔާބު ކުރުން ވެގެން ދިޔައީ މުޙައްމަދުގެ ސިޔާސީ ޙަޔާތުގެ ފެށުން ކަމުގައެވެ. ރައްޔިތުންގެ މަޖިލީހުގެ މެމްބަރެއްގެ ގޮތުގައި މަސައްކަތް ކުރެއްވި އިރު، މުޙައްމަދަކީ ހިތަދޫ މެދު ދާއިރާގެ އެމްޑީޕީ ގެ ރައީސް ވެސް މެއެވެ. 2012 ވަނަ އަހަރު ރައީސް ނަޝީދުގެ ވެރިކަން ނިމުމަކަށް އައުމާއި އެކު ޖެހިގެން އައި 2013 ގެ އިންތިޚާބު އެމްޑީޕީ އަށް ކާމިޔާބު ކޮށްދެއްވުމަށްޓަކައި ގަދަ އަޅާ މަސައްކަތް ކުރެއްވިއެވެ. އަދި ކެމްޕެއިންގެ އެކި އެކި ޓީމު ތަކާއި އެކު، ރާއްޖޭގެ އުތުރާއި ދެކުނަށް ދަތުރު ކުރެއްވިއެވެ. ނަމަވެސް އެ އަހަރުގެ އިންތިޚާބުން އެމްޑީޕީ ނާކާނިޔާބު ވުމާއި ގުޅިގެން، ކުރިއަށް އޮތް ތަނުގައިވެސް އައްޑޫއަށް ގެނެސްދެން ބޭނުންފުޅުވެލައްވާ ތަރައްޤީއާއި ކުރިއެރުމަށްޓަކައި، 2013 ވަނަ އުފެދުނު، ރައީސް ޔާމީންގެ ސަރުކާރާއި އެކު މަސައްކަތް ކުރަން ފެއްޓެވިއެވެ.\nމޯޑް މުބާރާތެއް ކާމިޔާބު ކުރުމަށް ފަހު އޭނާގެ ޓީމާއި އެކު ފޮޓޯއަކަށް ހުއްޓިގެން\nތަރައްޤީއާއި ކުރިއެރުން ގެނެވޭނީ އެ އިރެއްގަ އޮންނަ ސަރުކާރަކަށް ފުރިހަމަ އަށް އެއްބާރުލުން ދެއްވައިގެން ކަމަށް، މުޙައްމަދު ދެކެވަޑައިގަންނަވައެވެ. އަދި އެކަމުގެ އެންމެ ބޮޑު ޒިންމާއެއް ނަގަން ޖެހޭ ފަރާތަކީވެސް، އެ ދާއިރާގެ މަޖިލިސް މެމްބަރު ކަމުގެ މަޤާމުގައި ހުންނަ ފަރާތްކަންވެސް ޤަބޫލުފުޅު ކުރައްވައެވެ. އައްޑޫ އަށް އުފަން އައްޑޫގެ ދަރިން، އެބޭފުޅުން ނިޞްވަތްވެވަޑައިގަންނަވާ ދާއިރާތަކަށް ތަކަށް މިހާތަނަށް ކޮށްދެއްވާފައިވާ އަގުހުރި މަސައްކަތްތައްވެސް މުޙައްމަދު ފާހަގަކުރައްވައެވެ.\nނަމަވެސް، ސިޔާސީ އެކި އެކި ސަބަބުތަކާއި ހުރެ، ކުރިއަށް އޮތް ރައްޔިތުންގެ މަޖިލީހުގެ އިންތިޚާބުގައި މުޙައްމަދު ވާދަކުރައްވަނީ އަމިއްލަ ޙައިޞިއްޔަތުންނެވެ. ސިޔާސީ ނުފޫޒުން އެއްކިބާވެ، ރައްޔިތުންގެ ވިންދާ އެއްގޮތަށް މަސައްކަތް ކުރުމަށެވެ. ރައްޔިތުން އެދޭ ގޮތަށް، އެއްވެސް މަޖުބޫރުކަމެއް ނެތި، ރައްޔިތުންނާއި ގުޅޭ ޤާނޫނުތަކަށް ފުރިހަމަ އަށް ވަކާލާތުކޮށް، ރައްޔިތުންގެ ހައްޤުގައި މަސައްކަތް ކުރުމަށެވެ. މުޙައްމަދު އުޅެ ބޮޑުވީ ހިތަދޫގައެވެ. މިހާރުވެސް ދިރިއުޅުންވަމުން ގެންދަވަނީ، ހިތަދޫ ދެކުނު ދާއިރާގެ ރައްޔިތުންނާއި އެކުގައެވެ. އެހެންކަމުން، ކުރިއަށް އޮތް ރައްޔިތުންގެ މަޖިލިސް އިންތިޚާބު ކާމިޔާބު ވެއްޖެނަމަ، މުޙައްމަދު ވެގެންވާނީ، ހިތަދޫ ދެކުނު ދާއިރާގެ ރައްޔިތުންގެ ފަރާތުން އިންތިޚާބުވި، ރައްޔިތުންގެ އަޑު އުފުލާނެ، ރައްޔިތުންގެ ހައްޤުގައި ވަކާލާތުކޮށްދޭނެ، ރައްޔިތުންގެ މެމްބަރަކަށެވެ.\nރައްޔިތުންނަށް އަދުލުވެރި އިންތިޚާބެއް ހޯދައިދިނުމަކީ ހުރިހާ ސިޔާސީ ޕާޓީތަކުން ކުރަންޖެހޭ ކަމެއް - ޢަލީ\nހިތަދޫ އުތުރުގެ ޒުވާނުންނަށް ބޭނުންވާ ކަންކަން މިސަރުކާރުން ކޮއްދޭނެ- މިނިސްޓަރުގެ ނައިބު\nއަޅުގަނޑުގެ އެޖެންޑާ އަކީ ރައްޔިތުންގެ އެޖެންޑާ - މެޓްރިކްސް މޯޑު\nމާޗް 13, 2019 12:26\nމާޗް 13, 2019 14:11\nމި މޯޑަކީ ފިތުނަ ހަދާ އަމިއްލަ އެދުމުން ފޯވެފަ ވާމީހެއް. ހުޅުޖެހި މައްސަލަ ގައި ހުކުމެއް އައިސްދާނެކަމުގެ ބިރަށް މާ ޕީޕީ އެމް ވެގެން އުޅުނު. އެކަމަކުވެސް މިދިޔަ އިންތިޚާބުގަ ރައީސް ޔާމީނަށް ދިނީ ދޯކަ\nމާޗް 13, 2019 16:21\nވަރަށް މަސައްކަތް ކޮއްދިންވިޔާ ކުރިންވެސް... މޮޅެތި ވާހަކަ ދައްކާތި !!\nމާޗް 19, 2019 12:32\nނުހޮވޭނެ. ކޮންމެވެސް އެހެން ކަމާކާ އުޅެންވީ!


Fathuhulla ge Story: Filaavalhu\nއަހަރުމެން ތިބީ ކޮޅަށެވެ. ކޮންމެ މީހެއްގެ ދުރުމިނުގައި ފަސްވަރަކަށް ފޫޓު ހުންނާނެ އެވެ. އެންމެން ވެސް ތިބީ ފުރަގަހަށް އަތްލައިގެންނެވެ. މައްޗަށް ބަލާށެވެ. މި މާލަމުގައި ދިހަވަރަކަށް މީހުން އެބަތިއްބެވެ. މިތަނުން އެންމެ ހަގު މީހަކަށް ވެސް ވާނީ އަހަރެންނެވެ. ގައުމުން ބޭރު މީހަކަށް ވެސް ހުރީ އަހަރެން އެކަންޏެވެ.\n"އަހަންނަކީ އެންޖަލީ! އަހަރެން މީ ނޭވާލުގެ ނިޒާމުގެ ބަލިތަކަށް ޚާއްޞަ ޑޮކުޓަރެއް. މިއީ ޖޯކެއް ނޫން. މިއީ ނާޒުކު ދަނޑިވަޅެއް، އޮތީ އެންމެ ފުރުސަތެއް،" އިނގިރޭސި ބަހުން އެންޖަލީގެ ވާހަކަ ކުރިއަށް ގެންދިޔައެވެ. "ގޭގައި މަޑުކުރައްވާ."\nއެންޖަލީ ކުރިއަށް ބަލައިލިއެވެ. ދެން ފަށަންވީ ކާކުކަން ދެނެގަންނާކަށް ނުޖެހުނެވެ. ކުރީން ވެސް ފަރިތަކުރެވުނު ގޮތަށް ހަރަކާތްތައް ކުރިއަށް ދިޔައީއެވެ. ހުރިހާ ވާހަކަތަކެއް ދެކެވެމުން ދިޔައީ ފަސޭހައިން ދޭހަވާހެން އިނގިރޭސި ބަހުންނެވެ.\n"އަހަންނަކީ ކްލެރާ! އަހަންނަކީ ނޭވާލުމުގެ ނިޒާމަށް ޖެހޭ ބަލިތަކަށް ޚާއްޞަ ނަރުހެއް. އަހަރެން ނިކުމެ މި ހުރީ އަހަރެންގެ ޒިންމާ އަދާކުރުމަށް. މިކަމުގައި އަހަރެން ފަހަތަކަށް ނުޖެހޭނަން،" ކްލެރާގެ އަޑުގައި ރިހުން އެކުލެވިގެން ދިޔައެވެ. "ތިބާގެ ޒިންމާ އަދާކޮށްދެއްވާ! އިންސާނިއްޔަތަށް ޓަކައި ގޭގައި މަޑުކޮށްދެއްވާ."\nކްލެރާ ނިންމާލުމަށްފަހު އިސް ޖަހައިލިއެވެ. އެއާއެކު ކެމެރާ އަމާޒުކޮށްލީ ޖޫލިއަންއާ ދިމާއަށެވެ. ޖޫލިއަން ހުރީ އަހަރެންގެ ކުރިމަތީގައެވެ. ކެމެރާގެ ރަތް ބޮކި ފެނުނު އިރަށް ޖޫލިއަން ފެށިއެވެ.\n"އަހަންނަކީ ޖޫލިއަން. އެތެރެހަށީގެ ބަލިތަކަށް ޚާއްޞަ ޑޮކުޓަރެއް. އަހަރުމެންނަށް އޮތީ މަދު ފުރުސަތުތަކެއް. ކޮންމެ މީހަކަށް ވެސް ފުރުސަތު އެބައޮތް. ގެއިން ބޭރުގައި އުޅުމަށްފަހު، ގެއަށް ގެންދާ ހަދިޔާއަކަށް ވައިރަސް ނުހައްދަވާ،" ޖޫލިއަން ގަދަކަމުން ހިންދިރުވާލިއެވެ. "ލޯބިވާ މީހުންނަށް ދެރައެއް ދޭން ބޭނުން ނުވާނަމަ، އިހުތިރާމާއި އާދޭހާއެކު ދަންނަވަން. ގޭގައި މަޑުކޮށްދެއްވާ."\nޖޫލިއަންއަށް ފަހު ކެމެރާ އަމާޒުވީ ސުޒީ އަށެވެ. އެއީ ތަޖުރިބާކާރު ޑޮކުޓަރެކެވެ. ބޮލުގައި ހުރި ހުދު އިސްތަށިތަކާ އެއްވަރަށް މޫނުގައި ހުރި ރޫތައް ގިނައެވެ. އޭނާގެ އަޑުގައި ވެސް ހުރީ ވޭނާއި ކެކުޅުމެވެ. ސުޒީ ހަމަޖެހިލަމުން ފެށިއެވެ.\n"އަހަންނަކީ ސުޒީ. އެތެރެހަށީގެ ބަލިތަކަށް ފަރުވާ ދިނުމުގެ މަސައްކަތުގައި އުޅޭތާ ތިރީސްފަސް އަހަރު ވެއްޖެ. މިއަދު އަހަރުމެންނާ ކުރިމަތިވެފައިވާ އެންމެ ބޮޑު ގޮންޖެހުމަކީ މި. އަހަރުމެން މި ދަނީ މި ކަމާ ހަނގުރާމަ ކުރަމުން. އަހަރުމެންނަށް އެހީތެރިވެދެއްވާ. ގޭގައި މަޑުކޮށްދެއްވާ."\nސިކުންތެއްގެ ތެރޭގައި ކެމެރާ އަމާޒުވީ އަހަންނަށެވެ. އަހަންނަށް ބަލައިލެވުނީ ކެމެރާގެ ލެންސަށެވެ. ރަތް ބޮކި ފެނުމުން އަތްފައި ފިނިވާން ފެށިއެވެ. މުޅި މީހާ ބިރުން ތުރުތުރު އަޅާން ފެށިއެވެ. ދައްކަން ހަނދާންކޮށްގެން ހުރި ވާހަކަތައް ކުއްލިއަކަށް ހަނދާން ނެތުނެވެ. ދެ ލޮލުން ކަރުނަ ހިލިގަތެވެ. ދެފަހަރަށް ހިންދިރުވާލެވުނެވެ. ބުނަން ޖެހޭ ވާހަކަ ހަނދާނަށް ތިލަވޭތޯ ބެލީމެވެ. ނަމަވެސް ކާމިޔާބެއް ނުވިއެވެ. އެންމެ ފަހުން ފެށީމެވެ. އިތުރު ގޮތެއް ނެތީމައެވެ.\n"އަހަންނަކީ އަޒްރާ. ނޭވާލުމުގެ ނިޒާމާއި އެތެރެ ހަށީގެ ބަލިތަކަށް ހާއްސަވުމަށް ތަމުރީނުވަމުން އަންނަ ދަރިވަރެއް. ގިނަ ޑޮކުޓަރުންނާއި ނަރުހުން މި ހަނގުރާމައިގެ ތެރޭގައި މަރުވެގެން ހިނގައްޖެ. ވަސީލަތްތައް ނެތް މިންވަރަށް ބަލިމީހުން އިތުރުވުމުން ދޭން ޖެހޭ ފަރުވާތައް ނުދެވި މަރުވާ މީހުން ދަނީ އިތުރުވަމުން. އޮތް ހަމަ އެކަނި ހައްލަކީ ގޭގައި މަޑުކޮށްލުން،" އިނގިރޭސި ބަހުން ބުނި ވާހަކަތައް ނިންމާލުމަށްފަހު އަހަރެންގެ އަމިއްލަ ބަސް، ދިވެހިބަހުން ވެސް ވާހަކައެއް ބުނެލީމެވެ. "ރާއްޖެ ފަދަ ގައުމަކަށް ލިބޭނެ ގެއްލުން މާބޮޑުވާނެ. ނުރައްކާ އިތުރުވާނެ. ތިމާ އެންމެ ލޯބިވާ މީހާގެ ފުރާނަ ނުރައްކަލަށް ހުށަހަޅަން ބޭނުން ނޫންނަމަ ގޭގައި މަޑުކޮށްދެއްވާ."\nއަހަރެންގެ ވާހަކަތައް ނިމުމާއެކު ޑައިރެކްޓަރު ރަނގަޅު ކަމަށް އިޝާރަތްކޮށްލިއެވެ. އެއާއެކު ފުން ނޭވާއެއް ދޫކޮށްލެވުނެވެ. އާއެކެވެ. އަހަރުމެން މި ތައްޔާރު ކުރަނީ ހޭލުންތެރިކަމުގެ ވީޑިއޯ އެކެވެ. މި ދައްކަނީ ކޮވިޑް 19ގެ ވާހަކައެވެ. އެއާ ގުޅިގެން އެޅެން އޮތް އެންމެ މުހިއްމު ފިޔަވަޅުގެ ވާހަކައެވެ. ގޭގައި މަޑުކޮށްގެން ފަރުދީ ޒިންމާތައް އަދާކުރުމުގެ ވާހަކައެވެ. ކެމެރާގައި ރައްކާ އެ ކުރެވުނީ އެކަމަށް ބޭނުންވީ މެސެޖުތަކެވެ. މަންޒަރުތަކެވެ. އަހަންނާއެކު މިތަނުގައި ކޮއްޅަށް މި ތިބީ މިކަމުގައި ގުރުބާންވަމުންދާ ފަންނީ މާހިރުންނެވެ. އަހަންނަށް މި ފުރުސަތު ލިބުނީ ކިޔަވާކުދިން ތަމުސީލުކުރާ މީހެއްގެ ހައިސިއްޔަތުންނެވެ.\nމާދަމާ މުޅި ދުނިޔޭގެ އެކި ކަންކޮޅުތަކުގައި އަހަރުމެންގެ މި ވާހަކަތައް ދައުރުވާން ފަށާނެއެވެ. މި މަންޒަރުތައް ދައްކަން ފަށާނެއެވެ. ކޮރޯނާ ވައިރަހުގެ ސަބަބުން ގައުމުތަކަށް ލިބެމުންދާ ގެއްލުންތަކާއި މީހުން މަރުވަމުންދާ ނިސްބަތް އިތުރުވަމުންދާ މި ދަނޑިވަޅުގައި އަހަންނަށް އޮތް ބިރުވެރިން ވަކީން ކުޑައެއް ނޫނެވެ. އަހަންނަކީ ގައުމުން ބޭރުގައި އުޅެމުންދާ މީހަކަށް ވީތީ އޮތް ބިރުވެރިކަން ވަކީން އިތުރެވެ.\nއަހަންނަކީ އުމުރުން ތިރީހުގެ އަހަރުތައް ގުނަމުންދާ މީހަކީމެވެ. ރާއްޖެއިން ބޭރުގައި މި ހުރީ ނޭވާލުމުގެ ނިޒާމާއި އެތެރެހަށީގެ ބަލިތަކަށް ހާއްސަ ޑޮކުޓަރަކަށް ވުމަށް ދެކޭ ހުވަފެނުގައި ކުލަޖައްސާށެވެ. މިއީ އަހަރެން ކިޔެވުމުގެ ފަހު މަރުހަލާއެވެ. ފަހު ދުވަސްކޮޅެވެ. ނަމަވެސް، ކިޔެވުމަށް ވުރެ ބޮޑަށް އަހަރެން އިސްކޮށްގެން މިހުރީ އިންސާނީ ވާޖިބެވެ. އިންސާނީ ޚިދުމަތެވެ. ދުނިޔެ ގޮވާ ގޮވުންތަކަށް އިޖާބަ ދިނުމެވެ. ދަރުމަވެރިއެއްގެ ގޮތުގައި އެހީތެރިވުމެވެ.\nއަހަރެން ޖެހިލުންވާ އޮތީ އެންމެ ކަމެކެވެ. އަހަރެންގެ ދަރިފުޅެވެ. ޝިޔާޒެވެ. އޭނާއަށް ގޮތެއް ވެދާނެތީއެވެ. ޝިޔާޒަކީ ސާދަ އަހަރު ނުފުރޭ ކުޑަކުއްޖެކެވެ. އަހަންނަށް ކޯސް ލިބުމުން މިކޮޅަށް އައީ އޭނާ ގޮވައިގެންނެވެ. ޝިޔާޒަށް ކިޔަވައިދޭން ބޭނުންވާތީއެވެ.\nފިރިމީހާވީ މާލޭގައެވެ. މައިންބަފައިން ތިބީ މާލޭގައެވެ. މިކޮޅުގައި މި ތިބީ ދެމައިން އެކަންޏެވެ. ޝިޔާޒު ކިޔަވަންދާ ކޮލެޖު ބަންދުކުރިތާ ތިން ހަފުތާވަނީއެވެ. މުޅި ޤައުމު މިއޮތީ ބަންދުގައެވެ. ކޯވިޑަށް ޕޮޒިޓިވްވާ މީހުން ގިނަކަމުންނެވެ. ރަށުތެރޭގައި އޮތީ ކާފިއު ހިންގާފައެވެ. ސިޓީތަކާއި އަވަށްތައް ވަނީ ބަންދުކޮށްފައެވެ. ބޭރަށް ނިކުމެ އުޅުން އޮތީ މަނާކޮށްފައެވެ. ފިހާރަތަކާއި ރެސްޓޯރެންޓުތަކުގައިވަނީ ބޮޑުތަޅު އަޅުވާފައެވެ.\nގެއަށް އައިސް ވަން އިރަށް ޝިޔާޒު ދިއްކޮށްލީ ފޯނެވެ. އަހަރެން އިޝާރާތްކޮށްލީ ޝިޔާޒަށެވެ. އަހަންނާ ދުރަށް ދިޔުމަށެވެ. ފަހުން ފޯނަށް ޖަވާބު ދޭނެކަމަށް ބުނަމުންނެވެ. އަތުގައި އޮތް އަންގި ދަމާގަތުމަށްފަހު ސެނެޓައިޒާ އިން އަތް ފޯކޮށްލީމެވެ. ލައިގެން ހުރި ކޯޓާއި އަންގިއާއި ފިނިހެދުން ބޭލުމަށްފަހު މެޝިންގެ ތެރެއަށް ވައްޓައިލީމެވެ. އަވަސް އަވަހަށް ކޮޓަރިއަށެވެ.\nތާޒާވެލައިގެން ބޭރަށް ނުކުތް އިރު ވެސް ޝިޔާޒު ސޯފާގައި އޮތެވެ. އޭރު ވެސް އޭނާ އޮތީ ފޯނެއްގައެވެ. އަހަރެން ފެނުމުން ޝިޔާޒު ފޯނު ދިއްކޮށްލިއެވެ.\n"ދަރިފުޅާ! މަންމަ ވަރަށް ބިރުގަނޭ. އަވަހަށް މާލެ އަންނަން އުޅޭށޭ ޝިޔާޒު ގާތު މި ކިޔަނީ." ފޯނުން މަންމަގެ މޫނު ފެނުމުން ހިތްހަމަ ޖެހުނެވެ. "މިހާރު އެއްވެސް ރައްކާތެރި ކަމެއް ނެތެއްނު. އަނެއްކާ ދަރިފުޅު ތިދަނީ ޑިއުޓީއަށް. ދުވާލަކު އެތައް ބަޔަކު މަރުވާ ވާހަކަ މަންމައަށް އިވެނީ. ޑޮކުޓަރުން ވެސް ނަރުހުން ވެސް."\n"މަންމާ! އިހަށް ހަމަޖެހިބަލަ. އަހަރެން ކިހިނެއްތަ ދާނީ؟ މުޅި ގައުމު މިއޮތީ ލޮކްޑައުންކޮށްފަ. ގެއިން ބޭރަށް ނިކުތުން މަނާކޮށްފަ. ފުލައިޓުތައް އުދުހުން ހުއްޓައިލައިފި،" އަހަރެން ފުން ނޭވާއެއް ދޫކޮށްލީމެވެ. "އަހަންނަށް ވެސް ބޭރަށް މި ދެވެނީ ޑިއުޓީއަށް. ޑޮކުޓަރުންނާއި ނަރުހުން ބިޒީކަމުން އަހަރުމެން ވެސް ނެރެނީ. އެނޫން ގޮތެއް ނެތިގެން. ގެއަށް މިއާދެވެނީ ވެސް ޝިޔާޒު އެކަނިމާ އެކަނި ހުންނާނެތީ. ވަރަށް އާދޭސްކުރީމަ މި ފޮނުވަނީ ވެސް."\n"ދަރިފުޅާ! މަންމަ ހަމަ ބިރުގަންނަނީ! މަންމަމެނަށް ނުފެންނަ ހިސާބުގައި ތިއްބާ ގޮތެއް ވެދާނެތީ،" މަންމަ ރޯންފެށިއެވެ. "މަންމަގެ ލޮލުގެ ނޫރުހެން ގެންގުޅުނު ދަރިއެއްތީ. މިއަދު ނުފެންނަ ހިސާބުގައި. ކަމެއް ވިޔަސް ގޮވައިލަން ވެސް ނުދެވޭ ހިސާބުގައި ތިހުރީ."\nއަހަންނަށް ވެސް ރޮވޭ ގޮތްވިއެވެ. ކަރުނައިން އެސްފިޔަތައް ބަރުވާން ފެށިއެވެ. ނުރޮން ވަރަށް މަސައްކަތް ކުރީމެވެ. އަހަންނަށް ބަލައި ލެވުނީ ޝިޔާޒުގެ މޫނަށެވެ. އޭނާ ވެސް ރޮއިފައި ހުރިކަން އެނގުނީ އެ ވަގުތުއެވެ. ޝިޔާޒުގެ ދެ ލޮލަށް ބަލައިލެވުނެވެ. ޝިޔާޒު އަހަރެންގެ ގައިގައި އޮޅުލައިގަތެވެ. އޭނާއަށް ކެތް ނުކުރެވުނީއެވެ.\n"މަންމާ! ހިތްވަރުކުރަންވާނެ. އަހަރުމެންނަށް ޓަކައި ހެޔޮދުޢާ ކޮށްދޭތި! މިއީ ކެތްތެރިވާންވީ ވަގުތު. ހިތްވަރުކުރާންވީ ވަގުތު!" އަހަރެން ބެލީ މަންމައަށް ވިސްނައިދެވޭތޯއެވެ. "އިރާދަކުރެއްވިއްޔާ އަހަރުމެން ވަރަށް އަވަހަށް މަންމަ ގާތަށް ދާނަން. މި ކަމުން އަރައި ގަނެވުނުހާ އަވަހަކަށް އަހަރެން އެނބުރިދާނަން."\nޝިޔާޒު އޮތީ އަހަރެން ގައިގައި އޮޅުލައި ގަނެގެންނެވެ. އޭނާ ހީވަނީ ކުޑަކުއްޖެއް ހެންނެވެ. އޭނާ ވެސް ގިސްލަގިސްލާ ރޮނީއެވެ. އަހަރެން އެއް އަތުން ޝިޔާޒުގެ ބޮލުގައި ފިރުމުނެވެ. އަނެއް އަތުން ފޯނުގައި ހިފަހައްޓައިގެން އިނީމެވެ. ލޮލަށް ގިނަވަމުން ދިޔަ ކަރުނަތައް ހިފަހައްޓައިގެންނެވެ.\nޝިޔާޒު ރޯން އޮތް މަންޒަރު ފެނުމާއެކު މަންމަގެ ބަޑިފަޅައިގެން ދިޔައީއެވެ. ބައްޕައަށް ފޯނު ދިއްކޮށްލިއެވެ. ހަމަޖެހިލަމުން ބައްޕަ ވާހަކަފެށިއެވެ.\n"ދަރިފުޅާ! ވަރަށް، ވަރަށް ބަލައިގެން އުޅޭތި. ޝިޔާޒަށް ސަމާލުވާތި. އޭނާ ވަރަށް އެކަނިވެރިވާނެ. ދަރިފުޅު ވެސް ޑިއުޓީ ނިމޭއިރަށް ގެއަށް އަންނާތި،" ބައްޕަގެ އަޑުގައި ހުރީ ހިތްވަރު ދިނުމުގެ ރާގެވެ. "ޚަބަރުން އެކިޔަނީ ޑޮކުޓަރުންގެ އަނބިންނާއި ދަރިން ވެސް މަރުވާ ވާހަކަ. ނޭނގި ނަމަވެސް ވައިރަސް ގެންދެވެނީ ކަމަށްވާނީ. އެހެންވީމަ ބައްޕަ ހަމަ ބިރު ގަންނަނީ. ދަރިފުޅުމެންނަށް ކަމެއް ވެއްޖެ ނަމަ ކާކު އަޅައިލަން ހުރީ؟ ކާކު އެހޯވާން ހުރީ؟"\n"ބައްޕާ!" އަހަންނަށް ބުނެލެވުނެވެ. "ޕޮޒިޓިވް ވެއްޖެ ނަމަ ހަމަ ޖެހޭނީ އެކަހެރިވާން، ކިތައްމެ އާއިލާ ބޮޑަސް، މީހުން ގިނައިން ތިއްބަސް އެކަކަށް ވެސް އަނެއްކަކު ގާތަށް ނުދެވޭނެ. އެއްވެސް ކަމެއް ނުކުރެވޭނެ. މާލޭގައި ހުއްޓަސް މި ތަނުގައި ހުއްޓަސް މިގޮތަށްވާނީ."\n"ބައްޕައަށް ވެސް އެނގޭ ދަރިފުޅު ހޮސްޕިޓަލުގައި އުޅޭނީ ވަރަށް އަވަދި ނެތިކަން. ޚަބަރުތަކުން ބައްޕައަށް ވެސް މަންޒަރުތައް ފެނޭ. ޑޮކުޓަރުންނާއި ނަރުހުން ވެސް މަރުވަމުންދާ ވާހަކަތައް ވެސް އިވޭ. އެއީ ވެސް ފުރާނަ ސަލާމަތްކުރަން ބޭނުންވެފައި ތިބޭލެއް ބޮޑުކަމުން ބަލަންވީ ވަރަށް ނުބެލި، ސަމާލުވާންވީ ވަރަށް ސަމާލު ނުވެވޭތީ ކަމަށް ވެސް ވެދާނެ." ބައްޕަގެ ރާގު ބަދަލުވަމުން ދިޔައެވެ. "ނޫނީ މަސައްކަތުގަ އަވަދި ނެތި އުޅެން ޖެހުމުން ކަމަށް ވެސް ވެދާނެ."\n"ﷲ އިރާދަ ކުރެއްވިއްޔާ އަހަރުމެން ސަލާމަތްވާނެ." އަހަރެން ހިތްވަރާއެކު ބުނެލީމެވެ.\n"އިންޝާﷲ. ބައްޕަގެ ވެސް ދުޢާއަކީ ތި،" ބައްޕަ ހިތްވަރު ދިނެވެ. "ކިތައްމެ ދަތި އުނދަގޫ ހާލެއްގައި އުޅެން ޖެހުނަސް ﷲއަށް ވަކީލުކުރާތި! ނަމާދުކުރާތި! ދުޢާ ދަންނަވާތި! ﷲ ވޮޑިގެންވަނީ ކެތްތެރިންނާއެކު. އެކަލާނގެއީ ހުރިހާ ކަމަކަށް ކުޅަދުންވަންތަ ކަލާނގެ."\n"ބައްޕަމެން ވެސް ވިސްނާތި! ގެއިން ބޭރަށް ނުނިކުމެ ގޭގައި މަޑުކުރާތި! އުމުރުން ދުވަސްވީ މީހުންނަށް އަސަރުކޮށްފި ނަމަ ވަރަށް ގެއްލުން ބޮޑު. ސަލާމަތްވުމުގެ ފުރުސަތު ވަރަށް ކުޑަ. މަންމަމެންހެން ދިގު މުއްދަތަށް ބޭސްކައި މީހުންނާއި ދާއިމީ ބަލިތަކަށް ފަރުވާ ކުރާ މީހުންނަށް އަސަރުކުރުމުގެ ފުރުސަތު ވަރަށް ބޮޑު،" އަހަރެން ބައްޕައަށް އޮޅުންފިލުވައިދިނީމެވެ. "ގިނަގިނައިން ސައިބޯނި ލައިގެން ރަނގަޅަށް އަތްދޮންނަން ހަނދާން ބަހައްޓާތި. ބޭރަށް ދިޔަޔަސް ލަސްނުކޮށް ގެއަށް އަންނަން ހަނދާންކޮށްދޭތި!"\n"ބައްޕަމެންނަށް ތި ހުރިހާ ކަމެއް އެނގެޔޭ ދަރިފުޅާ!" ބައްޕަ ހިނިތުންވެލިއެވެ.\n"މި ތަނުގައި އުޅޭ މީހުންނަށް ވެސް އެނގެޔޭ ކިޔައިފަ އަޅައި ނުލީމަ ހުރިހާ ދެރައެއް މިހާރު ލިބެމުން އެދަނީ،" އަހަރެން ބައްޕައަށް ވިސްނައިދެވޭތޯ ބެލީމެވެ. "ސަރުކާރުން އަންގާ އެންގުންތަކާއި ސިއްހީ މާހިރުން ދިން ލަފާތަކަށް ބޯ ނުލަނބާ އެއްވެ އުޅެ، މަޖާކޮށް ޝޯ ބާއްވާ ހެދީމަ އެންމެ ފަހުން ބޮޑު ރާޅެއް ޖެހިގެން ގިނަބަޔަކަށް އެއްފަހަރާ ވައިރަހުގެ އަސަރުކުރީ. ފަރުވާދިނުމުގެ ނިޒާމު ކިތައްމެ ރަނގަޅަސް، މޮޅެތި ޑޮކުޓަރުން ތިއްބަސް، އެއްފަހަރާ އެހާ ގިނަ މީހުން ބަލިވާން ފެށީމަ ކުރެވޭނެ މާބޮޑު ކަމެއް ނޯންނާނެ."\n"އާން. ބައްޕަމެން ވެސް މި ދައްކަނީ ތިވާހަކަ. ރާއްޖެ ފަދަ ގައުމެއްގައި ތި ހާލަތަށް ހިނގައްޖެ ނަމަ ފުރާނަ ސަލާމަތް ވާނީ މަދު ބަޔަކު ކަން ނޭނގެ،" ބައްޕަ ފުން ނޭވާއެއް ދޫކޮށްލިއެވެ. "ޝަޒީލު ނުގުޅާތަ؟"\n"އުހުނ! ހެނދުނު ގުޅި! އެމީހުން ވެސް ވަރަށް ބިޒީކޮށް އުޅޭ ވާހަކަ ބުނީ! ރާއްޖެއިން ކަރަންޓީނު ކުރާ މީހުންގެ ކަންކަން ހަމަޖެއްސުމުގަ އުޅޭ ވާހަކަ ބުނި." އަހަރެން ވެސް ބޭނުންވީ މައުޟޫއު ބަދަލުކޮށްލާށެވެ. "އެ ވެސް ކުޑަކަމެއް ނޫންތާ! އެތައް ސަތޭކަ ބަޔަކު އާއިލާއާ ދުރުގައި ބައިތިއްބައިގެން އެމީހުންގެ ހުރިހާ ކަމެއް ބެލެހެއްޓުން ވެސް. މީހުންނަށް އެކަން ނުވިސްނުނަސް އެ ވަރަށް ބުރަ ބޮޑު ކަމެއް."\n"އާނ! މަދު ބަޔަކަށް ތިކަން ވިސްނޭނީ ވެސް. އެކަހަލަ މީހަކު އުޅޭ އާއިލާއެއްގެ މީހަކަށް އެކަން ވިސްނޭނީ. ސިއްހީ ދާއިރާގެ މީހުންނާއި ސިފައިން އަދި ފުލުހުންނާއި ދަރުމަވެރިން އެ ކުރަނީ ހާދަބޮޑު ޖިހާދެކޭ." ބައްޕަގެ އަޑު ފަނޑުވިއެވެ.\n"އެ މީހުންނަށް ޝުކުރު ހައްގު." އަހަންނަށް ވެސް ބުނެލެވުނެވެ.\n"މަންމަ ކަންބޮޑުވަނީ ދަރީން އެ ދާއިރާތަކުގަ އުޅޭތީ،" ލަސްލަހުން ބައްޕަ ބުނެލިއެވެ. "ޝަޒީލު ގެއަށް ނާންނަތާ ފަސްދުވަސް މިވީ. ދެން ހުރީ ދަރިފުޅާއި ޝިޔާޒު. ދެމައިން ތި ތިބީ ބިރުވެރިކަމުގަ. ރަށުބަންދުގަ. ރަށުގައި ހުރި މީހާ ޝަޒީލު ވެސް އެ ހާލުގަ. ގޭގައި މި ތިބީ މަންމައާއި ބައްޕަ އެކަނި."\n"ދެން މާ ބޮޑަށް ހާސްނުވޭ. ބިރު ނުގަނޭ ބައްޕާ! ޝަޒީލު ބުނި ސަރުކާރުން ވެސް އެބަ ބަލަޔޭ ރަނގަޅު ގޮތެއް ވޭތޯ،" ކުއްލިއަކަށް ބަނޑުހައިކަން އިހުސާސްވީ އެ ވަގުތުއެވެ. "އަހަރެން އަދި ނުވެސް ކައި މި އުޅެނީ. ހެނދުނު އަނެއްކާ ޑިއުޓީއަށް ދާން ޖެހޭނެ. ނިދަން ވެސް ޖެހޭނެ."\nފޯނު ބޭއްވުމަށް ފަހު ޝިޔާޒާއި ދެމީހުން ކެއުމުގެ ކަންކަން ނިންމާލީމެވެ. ޝިޔާޒު ނިދަން ވަނުމުން އަހަރެން ވެސް ކޮޓަރިއަށް ވަދެ ނިދަން ތައްޔާރުވެލީމެވެ. ހަމަޖެހިލީމެވެ. އެނދުގައި ބުރަކަށި ޖެހުނުހެން ހީނުވެއެވެ. ލޮލަށް ނިދި ސަވާރުވިއެވެ.\nއަވަސްއަވަހަށް ނޭވާލާ އަޑު އިވެމުން ދިޔައެވެ. އަހަންނަށް ބަލައިލެވުނެވެ. ހުރެވުނީ ހޮސްޕިޓަލުގައެވެ. މިއީ ހޮސްޕިޓަލުގައި އަހަރެން މަސައްކަތް ކުރަން ކަނޑައެޅިފައިވާ ވޯޑެވެ. މި ވޯޑަކީ ކުރިން އާއްމު ވޯޑެކެވެ. މިހާރު މިވަނީ ވަގުތީ ގޮތުން އެމަޖަންސީ ވޯޑަކަށް ބަދަލުކޮށްފައެވެ. ބަލި މީހުން ގިނަވުމުންނެވެ.\nއެއީ ކޮވިޑަށް ޕޮޒިޓިވްވެ ހާލުބޮޑު ވެގެން ހަވީރު ގެނައި ބަލިމީހެކެވެ. މުސްކުޅިއެކެވެ. ނޭވާ ނުލެވިގެން އެމީހާ ތެޅިފޮޅެނީ އެވެ. އަނގަ ހުޅުވައިގެން އޮވެ މޭގައި އަމިއްލައަށް އަތްއަޅައިގެން ފިތަނީ އެވެ. މޭގައި ދެ އަތުން ތަޅަނީއެވެ. ކަރުބުޑުން ވޭނީ އާޚެއް ވެސް ނުކުންނަމުން ދިޔައެވެ. މުޅިތަނުގައި ޑޮކުޓަރުން ހޭލަމޭލައަށް އުޅެމުންދިޔައެވެ. އެމީހާގެ ކަރަށް ހޮޅި ލެއްވޭތޯ ބަލަމުން ދިޔައެވެ. ނަމަވެސް، ކަމެއް ވާގޮތެއް ނުވެއެވެ. އެމީހާ ތެޅިފޮޅެނީއެވެ. ނަރުހުންނާއި ޑޮކުޓަރުންނަށް ލިބުނީ ކުއްލި ސިހުމެކެވެ. އެހައި އަތްމަތި އަވަސްކޮށްގެން މަސައްކަތް ކުރި ނަމަވެސް ކާމިޔާބު ނުވީއެވެ. އެމީހާގެ އެންމެ ފަހު ނޭވާ ދޫކޮށްލީއެވެ. ޑޮކުޓަރުންނާއި ނަރުހުން ކަރު އެލުވައިލިއެވެ.\nހާސްކަމުގެ ތެރޭގައި ތިއްބާ އެހެން މީހެއްގެ ހަޅޭއްކުގެ އަޑު އިވެން ފެށިއެވެ. ދުވެފައި އަހަންނަށް ވެސް އެދިމާއަށް ދެވުނެވެ. އެއީ މުސްކުޅި އަންހެނެއްގެ އަޑެވެ. އޭނާ ކަރުގައި އަތްއަޅައިގެން އޮވެ ރޮނީއެވެ. ގަދަކަމުން ނޭވާލަނީއެވެ. ހީވަނީ ނޭވާ އުފުރޭހެންނެވެ. ނޭވާ ނުކުންނަނީ އެހައި ހާލުންނެވެ. އޭނާ ކޮންމެ ވެސް ވާހަކައެއް ދެއްކިއެވެ. ތުންތަޅުވަމުން ދިޔައެވެ.\nޑޮކުޓަރުންގެ ތެރެއިން އެކަކު އޭނާއާ ދިމާއަށް ގުދުވެލިއެވެ. އެ އަންހެން މީހާ ހިފައި ގަތީ ޑޮކުޓަރު އަޅައިގެން ހުރި ރައްކާތެރިކަމުގެ ހެދުމުގައެވެ. ދެއަތުން ހިފައިގަތް އިރަށް ޑޮކުޓަރުގެ މޫނުމަތީގައި އަޅައިފައި އޮތް މާސްކު ނެއްޓުނެވެ. އެއީ ޑޮކުޓަރު އެންޖެލީކަން އަހަންނަށް ވެސް އެނގުނީ އެ ވަގުތުއެވެ. އެންޖެލީއަށް ލިބުނު ސިހުމާއެކު މާސްކު ރަނގަޅުކޮށްލިއެވެ. އެ އަންހެން މީހާ އަނެއްކާ ވެސް ތެޅިގަތީއެވެ. އަތުގައި ގުޅައިފައި ހުރި އައިވީ ނެއްޓުނެވެ. އެންޖަލީ ބެލީ އޭނާ މައިތިރި ކުރެވޭތޯއެވެ. ނަމަވެސް، އެކަން ކާމިޔާބުވާ ގޮތެއް ނުވިއެވެ. އެ މީހާއަށް ވެސް ނޭވާ ނުލެވިގެން ތެޅި ފޮޅެނީއެވެ. ގަދަކަމުން ހިންދިރުވަނީއެވެ. މޭ ފުއްޕާލެވޭތޯ ގަޔަށް ބާރުލަނީއެވެ. އަތަށް ވާން އަރުވަނީއެވެ. އިނގިލިތައް ބުޅިބުޅިކޮށް ބާރު އަރުވަނީއެވެ. ހަށިގަނޑު މެދުން މައްޗަށް ލެނބި ހިއްލަނީއެވެ. އެންޖެލީ ގައިގައި އޮތް ކޯޓު ވެސް ދެތިން ފަހަރަކު ސޮހުނެވެ. ސޮހޭއިރަށް ކޯޓު ރަނގަޅުކޮށްލައެވެ. އެ މީހާގެ އަނގައާއި ނޭފަތް ނިވާވާނެހެން އޮކުސިޖަން ގުޅައިލެވުނެވެ. ނަމަވެސް، ތަންކޮޅެއް ލަސްވީއެވެ. އެމީހާ ވެސް މަރުވެގެން ދިޔައީއެވެ. އެންޖެލީ ފުން ނޭވާއެއް ދޫކޮށްލިއެވެ. ބޮލުގައި އަތް އަޅައިލިއެވެ. (ނުނިމޭ)


ކޮވިޑް-19 ޖެހި، ދެ ކިޑްނީ ފޭލްވެ6ހަފްތާ ކޯމާގައި އޮވެފައި ހޭއެރި ކާފަގެ ޝުކުރު ސިއްޙީ އެހީތެރިންނަށް – Dhen.mv\nކޮވިޑް-19 ޖެހި، ދެ ކިޑްނީ ފޭލްވެ6ހަފްތާ ކޯމާގައި އޮވެފައި ހޭއެރި ކާފަގެ ޝުކުރު ސިއްޙީ އެހީތެރިންނަށް\nMay 25, 2020 - 8:01 pm\nއިނގިރޭސިވިލާތުގެ 69 އަހަރުގެ ބްރަޔަން ހާވޭ ހޮސްޕިޓަލަށް ގެންދެވުނީ ނިއުމޯނިޔާއަށް ޝައްކު ކުރެވިގެންނެވެ. ނަމަވެސް ޙާލަތު ދަށްކަމުން އައި.ސީޔޫގައި އެޑްމިޓްކޮށް ކޮވިޑް-19 އަށް ވެސް ޓެސްޓް ކުރެވުނެވެ. ނަތީޖާ އައީ ޕޮޒިޓިވް ވެގެންނެވެ. އާއިލާ އަށް މިކަންވީ ގަބޫލުކުރަން ދަތި ކަމަކަށެވެ. ބްރަޔަންގެ އުމުރާ އެހެން ސިއްޙީ މައްސަލަތކުގެ ސަބަބުން ކޮވިޑް-19 އާ ހަނގުރާމަ ނުކުރެވިދާނެ ކަމުގެ ބިރު އެންމެނަށް ވެސް ހީވިއެވެ. އަދި ބްރަޔަން ބަލިވެ ހޮސްޕިޓަލްގައި އޮންނަން ޖެހުނު އިރު ގާތުގައި ނުހުރެވުން އެއީ އަދި މާ ވޭން ދެނިވި ކަމެއް ކަމަށް ބްރަޔަންގެ އަންހެނުން ފާހަގަ ކުރިއެވެ.\nބްރަޔަންގެ ޙާލު ބޮޑުވެ، ދެ ކިޑްނީ ފޭލްވެ، އޭނާ އެނބުރި އާއިލާގެ ގާތަށް ދެވޭނެ ކަމުގެ އުއްމީދު ގެއްލުމުން ޑޮކްޓަރުން އެކަން އާއިލާއަށް އެންގިއެވެ. އަދި ފުރާނަ ސަލާމަތް ކުރެވެން އޮތް ހަމަ އެކަނި ގޮތަކީ ޑޮކްޓަރުންގެ ބެލުމުގެ ދަށުން "އިންޑިއުސްޑް ކޯމާ" އެއްގައި ބޭއްވުން ކަމަށް ޑޮކްޓަރުންނަށް ފެނުމުން އެކަންވެސް ކުރިއެވެ. ބްރަޔަންގެ އަންހެނުންނާއި ދަރިން އެންމެ ދެރަވީ ބްރަޔަންގެ އެންމެ ފަހު ވަގުތުވެސް އެމީހުނަށް ބްރަޔަން ގާތުގައި ނުތިބެވިދާނެތީއެވެ.\nކޮންމެ ދުވަހަކު ހޮސްޕިޓަލުން ގުޅާފައި ފަހަރަކަށް ވުރެ ފަހަރެއް ބްރަޔަންގެ ހާލު ގޯސް ކަމަށް އާއިލާއަށް އަންގަމުން ދިޔައެވެ. ބްރަޔަންގެ9އަހަރުގެ ކާފަދަރިފުޅުގެ އުފަންދުވަހަކަށް ބޭނުންވަނީ ކޮންކަމެއްތޯ އެހުމުން، ބޭނުންވަނީ ކާފަ އެނބުރި އައުން ކަމަށް ބުނެ، އެކަމަށް ދުޢާ ވެސް ކުރިއެވެ. ޖެހިގެން އައި ދުވަހު ހޮސްޕިޓަލުން ގުޅާފައި ބްރަޔަންގެ ހާލު ރަނގަޅު ކަމަށް ބުންޏެވެ. ބްރަޔަންގެ ފުރާނަ ސަލާމަތްވުން ޑޮކްޓަރުން ސިފަ ކުރީ "އަޖައިބެއް" ގޮތުގައެވެ.\n6 ހަފްތާފަހުން ބްރަޔަން ހޭ އެރިއިރު ގިނަ ކަންކަން ހުރީ ހަނދާނުން ފޮހެވިފައެވެ. ނަމަވެސް ބަލިވެ އޮތް އިރު އާއިލާގެ މީހުން ގާތުގައި ނެތުމުން އެކަމާ ހިތާމަ ކުރި ކަމަށް ބްރަޔަން ހާމަ ކުރިއެވެ. އަދި ހޮސްޕިޓަލްގެ ހުރިހާ މުވައްޒަފުންގެ އެހީތެރިކަމަށް ޝުކުރު އަދާކުރިއެވެ. ކޮވިޑް-19 ގެ އެންމެ ހިތްދަތި ކަމަކީ ބަލިބޮޑުވެގެންދާ ހާލުވެސް އާއިލީ ނުވަތަ ގާތްމީހަކަށް ޒިޔާރަތް ކުރުމުގެ ހުއްދަ ނެތުމެވެ.\nފަސްޓް ލޭޑީ ފަޒްނާ ކޮވިޑް-19 އަށް ފައްސި ވެއްޖެ


ނޮޅިވަރަންފަރު ހައުސިން ޔުނިޓްތައް ފަށަން ތައްޔާރު! ނޮޅިވަރަންފަރު ހައުސިން ޔުނިޓްތައް ފަށަން ތައްޔާރު!\nނޮޅިވަރަންފަރު ހައުސިން ޔުނިޓްތައް ފަށަން ތައްޔާރު!\nހދ.ނޮޅިވަރަންފަރުގައި ޢިމާރާތް ކުރުމަށް ހަމަޖެހިފައިވާ ހައުސިން ޔުނިޓްތަކުގެ ޢަމަލީ މަސައްކަތް ފެށުމަށް ވާންޖެހޭ އެންމެފަހުގެ ތައްޔާރީތައް ވާން ފަށައިފިއެވެ.\nއެރަށުގައި ޢިމާރާތްކުރަން ހަމަޖެހިފައިވާ ސަތޭކަ ފަސްދޮޅަސް ހައުސިން ޔުނިޓްތެރެއިން ފަސްދޮޅަސް ހައުސިން ޔުނިޓްގެ މަސައްކަތް ފެށުމަށް ވާންޖެހޭ ތައްޔާރީތައް ވާން މިހާރު ވަނީ ފާށާފައެވެ. މި މަސައްކަތް ކުރުމަށްޓަކައި ކޮންޓްރެކްޓަރާ، މަސައްކަތް ކުރުމަށް ހަމަޖެހިފައިވާ ސައިޓް ޙަވާލުކުރުމަށް ހައުސިން މިނިސްޓްރީން މިހާރުދަނީ މަސައްކަތްކުރަމުންނެވެ.\nރައީސް އިބްރާހީމް މުޙައްމަދު ޞާލިޙްގެ ސަރުކާރުގެ ފުރަތަމަ ހައުސިންގ މަޝްރޫޢުގެ ގޮތުގައި ކުރިއަށްދާ މި މަޝްރޫޢުގެދަށުން ނޮޅިވަރަންފަރުގައި ގެދޮރުނެތިފައި ތިބި ޢާއިލާތަކަށް ބޯހިޔާވަހިކަން ފޯރުކޮށްދިނުމަށް ވަނީ ހަމަޖެހިފައެވެ.\n2011 ވަނަ އަހަރު ވަނީ ހދ.ފަރިދޫ އާއި މައިވާދޫގެ އިތުރުން އެއަތޮޅު ކުނބުރުދޫން ނޮޅިވަރަންފަރަށް މީހުން ބަދަލުކޮށްފައިވެއެވެ. އޭގެ އެއް އަހަރުފަހުން 2012 ވަނަ އަހަރު ނޮޅިވަރަންފަރުގައި ފެށި ބޯހިޔާވަހިކަމުގެ މަޝްރޫޢުގެ ދަށުން ބައެއް ޢާއިލާތަކަށް ބޯހިޔާވަހިކަން ލިބިފައިވީނަމަވެސް އަދިވެސް ފަންސާސް ދެ އާއިލާއަކަށް ވަނީ ދިރިއުޅޭނެ ހިޔާވަހިކަމެއް ނުލިބިއެވެ.\nއައު ސަރުކާރުން ވެރިކަމާއި ހަވާލުވެ ކުރިއަށްގެންދާނެ ފުރަތަމަ ބޯހިޔާވަހިކަމުގެ މަޝްރޫއެއްގެ ގޮތުގައި ނިންމާފައި މިވަނީ މިހާތަނަށް ނޮޅިވަރަންފަރުގައި ބޯހިޔާވަހިކަން ނުލިބިތިބި ފަންސާސް ދެ ޢާއިލާއަށް ބޯހިޔާވަހިކަން ހޯދައިދިނުމެވެ.\nމިމަސައްކަތް އެއް އަހަރުދުވަހުގެ ތެރޭގައި ނިންމުމަށްޓަކައި، ސްވިފްޓް އިންޖިނިއަރިންގ ޕްރައިވެޓް ލިމިޓެޑާއި މެރިސް ކޮންސްޓްރަކްޝަން ގުޅިގެން އުފައްދާފައިވާ ޖޮއިންޓްވެންޗަރ ކުންފުންޏަކާ ހައުސިންގ މިނިސްޓްރީން ވަނީ ހަވާލުކުރައްވާފައެވެ.


Hulhumaale falhugai oi dhoanyakun drug athulaifi\nހުޅުމާލެ ފަޅުގައި އޮތް ދޯންޏަކުން 100 ކިލޯއަށް ވުރެ ގިނަ ޑްރަގް ހޯދައިފިި\nހުޅުމާލެ ފަޅު ތެރޭ އޮތް ދޯނިން ހޯދި ޑްރަގު ފޮޓޯ: ޕޮލިސް\nހުޅުމާލެ ފަޅުގައި އޮތް ދޯންޏަކުން ގިނަ އަދަދެއްގެ ޑްރަގް ހޯދައިފި އެވެ.\nހުޅުމާލެ ފަޅުގައި އޮތް ދޯނިން ހޯދީ، 100 ކިލޯއަށް ވުރެ ގިނަ އަދަދުގެ ޑުރަގެވެ. މިކަމާ ގުޅިގެން ޕޮލިސް ކޮމިޝަނާ މުހައްމަދު ހަމީދު ވިދާޅުވީ ޑްރަގް އިންޓެލިޖެންސް އާއި މެރިން ޕޮލިސް ގުޅިގެން މިއަދު ހެނދުނު ހިންގި އޮޕަރޭޝަނެއްގައި، 100 ކިލޯ އަށް ވުރެ ގިނަ އަދަދުގެ ޑްރަގް ހޯދާފައިވާ ކަމަށެވެ. ހޯދި ޑްރަގުގެ ތެރޭގައި، ހިރޮއިން ހިމެނެ އެވެ.\nއަދި ވިދާޅުވީ، ނާކޮޓިކް ޑްރަގް އެތެރެ ކުރުމުން ދިމާވާ އިޖުތިމާއީ އަދި އިގްތިސޯދީ މައްސަލަތައް އިތުރުވެފައިވާ ކަމަށެވެ. ޑްރަގް ޓްރޭޑުގެ ކަންކަން ބަލައި އެކަން ނައްތާލުމުގެ މަސައްކަތްވެސް ކުރަމުން އަންނަ ކަމަށް އެމްސީ ހަމީދު ކުރެއްވި ޓްވީޓުގައި ވިދާޅުވެ އެވެ.\nމިދިޔަ ހަފްތާގައި އައްޑޫގައިި ކުރިއަށްގެންދިޔަ އޮޕަރޭޝަނެއްގައިވެސް 100 ކިލޯ އެއްހާ ޑްރަގް ފުލުހުން ވަނީ ހޯދާފަ އެވެ. ހަތަރު ދުވަހަށް ދިގު ދެމިގެންދިޔަ އޮޕަރޭޝަންގައި 14 މީހަކު ހައްޔަރުކުރި އެވެ. އެ އޮޕަރޭޝަނުގައި މިހާތަނަށް 98.6 ކިލޯ (ވަގުތީ ބަރުދަން) މަސްތުވާތަކެތި ފެނިފައިވާ ކަމަށް ފުލުހުން ބުންޏެވެ. އަދި ފެނިފައިވާ މަސްތުވާތަކެތީގެ ބާވަތްތަކުގެ ތެރޭގައި އެމްޑީއެމްއޭ އާއި އެމްފިޓަމިން އާއި ހެރޮއިން ހިމެނެ އެވެ.


ސުޕްރީމް ކޯޓުން ނެރުނު އަމުރު ކުށްވެރިކޮށް، ކޯޓުގެ މައްސަލަ ނިމެންދެން މަގުމައްޗަށް ނިކުމެ އިހުތިޖާޖް ކުރުމަށް އެމްޑީޕީގެ ގައުމީ މަޖިލީހުން ގަރާރެއް ފާސްކޮށްފި – Maldivian Democratic Party\nސުޕްރީމް ކޯޓުން ނެރުނު އަމުރު ކުށްވެރިކޮށް، ކޯޓުގެ މައްސަލަ ނިމެންދެން މަގުމައްޗަށް ނިކުމެ އިހުތިޖާޖް ކުރުމަށް އެމްޑީޕީގެ ގައުމީ މަޖިލީހުން ގަރާރެއް ފާސްކޮށްފި\nރިޔާސީ އިންތިހާބުގެ2ވަނަ ބުރުގެ ވޯޓް ލުން ލަސްކުރުމަށް ސުޕްރީމް ކޯޓުން ނެރުނު އަމުރު ކުށްވެރިކޮށް، ކޯޓުގެ މައްސަލަ ނިމެންދެން މަގުމައްޗަށް ނިކުމެ އިހުތިޖާޖް ކުރުމަށް އެމްޑީޕީގެ ގައުމީ މަޖިލީހުން ގަރާރެއް ފާސްކޮށްފިއެވެ.\nމިރޭ (23 ސެޕްޓެމްބަރ 2013) 10:30 ގަައި މާލޭ ސިޓީ ހޯލުގައި ބޭއްވުނު ޕާޓީގެ ގައުމީ މަޖިލީހުގެ 118 ވަނަ ކުއްލި ބައްދަލުވުމުގައި، ކޯޓުގެ އަމުރު ކުށްވެރިކޮށް، އިހުތިޖާގް ކުރުމަށް ހުށަހެޅި އަދި ފާސްކުރި ގަރާރުގައި ވަނީ:\n“ދިވެހި ރާއްޖޭގެ ރިޔާސީ އިންތިހާބުގެ ދެވަނަ ބުރު ވޯޓުލުން 28 ސެޕްޓެމްބަރު 2013 ވާ ހޮނިހިރު ދުވަހު ބޭއްވުމަށް ނިންމާފައި ވަނިކޮށް ދިވެހިރާއްޖޭގެ ސުޕްރީޕް ކޯޓުގެ4ފަނޑިޔާރުން ދިވެހި ރާއްޖޭގެ ޤާނޫނު އަސާސީއާ ހިލާފަށް ވަކި މުއްދަތެއް ނެތި އެ އިންތިހާބުގެ2ވަނަ ބުރު ލަސްކުރުމަކީ ދިވެހިރާާއްޖޭގައި އުފެދި އަށަގަންނަމުން އަންނަ ޑިމޮކްރަސީ ފުނޑުފުނޑުކޮށްލައި، ރައްޔިތުންގެ އެތަށް ހައްޤުތަކަކަށް އަރައިެގަނެ މިރާއްޖެ ހަރާބުކޮށްލުމަށް މަސައްކަތްކުރުން. ސުޕްރީމު ކޯޓުގެ މަައްސަލަ ނިމެންދެން އެޕްޑީޕީ ގެ ފަރާތުން އިހުތުޖާޖު ކުރުމަށް މަގުމައްޗަށް ނުކުތުން.”\nވަރަށް ގިނަ އަދަދެއްގެ އާންމު މެންބަރުންވެސް ބައިވެރިވެފައިވާ މި ބައްދަލުވުމުގައި، މި ހުށައެޅުން ފާސްކޮށްފައިވަނީ ބައްދަލުވުމަށް ވަޑައިގެންތިއްބެވި ގައުމީ މަޖިލީހުގެ 56 މެންބަރުންގެ ފުރިހަމަ ތާއީދާއެއްކޮށެވެ.\nރިޔާސީ އިންތިހާބުގެ2ވަނަ ބުރުގެ ވޯޓް ލުން ލަސްކުރުމަށް ސުޕްރީމް ކޯޓުން ނެރުނު އަމުރު ކުށްވެރިކޮށް، ކޯޓުގެ މައްސަލަ ނިމެންދެން މަގުމައްޗަށް ނިކުމެ އިހުތިޖާޖް ކުރުމަށް ގަރާރު ހުށަހެޅީ ޕާލިމެންޓަރީ ގުރޫޕުގެ ހުޅުމީދޫ ދާއިރާގެ މަޖިލިސް މެމްބަރު އިލްޔާސް ލަބީބެވެ. މި ހުށައެޅުމަށް ތާއީދުކޮށްފައި ވަނީ އެމްޑީޕީގެ މާލިމެންޓަރީ ގުރޫޕުގެ ހޯރަފުށީ ދާއިރާގެ މަޖިލިސް މެމްބަރު އަހުމަދު ރަޝީދެެވެ.


އައިފޯން ސެމްސަންގް އެޕަލް ޗައިނާ ސްމާޓް ފޯން އެމެރިކާ\nއެޕަލް އަކީ އޭރުވެސް މިހާރުވެސް އެމެރިކާގެ ނެޝަނަލިސްޓުންނަށް ހާއްސަ ފޯނެއް. ފޯނު މޮޅު އަދި ސްޓޭބަލް އެކަމަކު ގުޅިފައިވާ ޓެކް މާހައުލެއްގައި އެމީހުން އަމިއްލަ ހަން ފަތުރަން ހަދައިގެން އެންޑޮރެއިޑް ސަޕޯޓްކުރާ ފޯނުތަށް ވަނީ ކުރިހޯދާފަ.\nކުރިން ސެމްސަންގުން ވަނީ އެޕަލް އިން އައިފޯނުގައި ހެޑްފޯން ޖެކް ނުހިމަނައި ވަޔަލެސް ހެޑްފޯނަށް ހާއްސަކުރުމުން އެކަމަށް ވެސް ސެމްސަންގުން ޖޯކު ޖެހި އެވެ. އެކަމަކު އެންމެ ފަހުން ސެމްސަންގުން ވެސް ހެޑްފޯން ޖެކް ދޫކޮށްލައި ފޯނު އުފައްދަން ފެށީ އެޕަލް އަށް ޖޯކު ޖަހާފައި ހެދި އިސްތިހާރުތައް ސޯޝަލް މީޑިއާ އިން ރިމޫމް ކުރުމަށް ފަހުގަ އެވެ. މިއަށް ކިޔަނީ އުނބަށްޖެހުން\nހިލޭދިނަސް މަބޭނުމެއްނޫން އަމިއްލަ ކޮންތްރޯލް ތިމާއަށްލިބިފައިނުވާ ތި އައިފޯނެއް.\nކޮރޯނާ ގެ ލޮކްޑައުން ތެރޭގައި "ހަމަ" އެއްޗެއް ހެދޭނެތަ ؟ މުވައްޒިފުން ވެސް ހަމަނުވާނެ ފޯނުހަދާ !\nކީކޭ ތި ބުނީ އަސްލު؟\nށަށްފަފާ އަށް. މިބުނީ އައިފޯނު 12 ރަނގަޅެއް ނޫނޭ. ލޮކްޑައުން ގައި، ފޯނުހަދާ ތަންތަނަށް މުވައްޒިފުން ވެސް ވަރަށް ވަޒީފާ އަށް ނުނިކުންނާނެއޭ. ވީމާ ފޯނު ވެސް، "ހަމަ" އެއް ނުވާނެއެވެ. "ހަމަ" ނުވާނެ ވާހަކައިގެ މާނައަކީ ބަރާބަރު ނުވާނެވާހަކަ. ގެޓު ވެއްޖެ ދޯ.\nމެގްނެޓިކު ނުވަތަ ދަގެއްފާނު އަކީ ސިކުނޑި އަށް ރަނގަޅު އެއްޗެއް ކަމަކަށް ނުދެކެން. މި ފޯނުގައި ޗާޖަރ ޖެހެނީ ފޯނުގައި އިންނަ ދަގެއްފާނުގެ ބާރަށް ތަތްކޮށްލަން. ޗާޖަރ މިގޮތަށް ތަތްކޮށްފައި ހުއްޓާ ފޯނުކޯލެއް އައިމާ، ވާހަކަ ދައްކަން ކަންފަތުގައި ޖެއްސީމާ ސިކުނޑި އަށް މިޗާޖަރގެ ދަގެއްފާނުގެ ބާރު ކުރާނެކަން ޔަޤީން. މިފޯނުގެ ގެ ނޫކުލައިގެ ފޯނުއަކީ ބޮޑަށް އަންހެންވެރިންނާއި ގުޅޭ ފޯނެއް ނުވަތަ ކުލައެކޭ ބުނެވިދާނެ. 11 ޕްރޯ މެކްސް ގެ މިޑްނައިޓް ގްރީން މާރީތި.\nދަގެއްފާނު ގެ ބާރު ސިކުނޑިއަށް ފޯރުމަކީ ކެންސަރަށް ވާރުތަކުރާނެ ކަމެއް.\nދަގަތްފާނުގެ ބާރު ދުނިޔޭގަވެސް ހުރޭ. އެހެންވިމަ ދާންވީ މާސްއަށް.\nމިއޮށް ހުރިހާ ދުހު ފޯން ކޯލް ކުރި އިރު ކަނބުލޮއަށް ނޭނގޭތަ ފޯނު ސްޕީކަރުގައިވެސް ދަގަތްފާނު ހުންނަކަން. ކަންފަތުގަ ޖަހައިގެން ތި އުޅުނީ ހަމަ ދަގަތްފާނު\nމަޖާ ބައެއްތީ. ހެޑްފޯން ޖެކް ނެތިގެން މަލާމާތްކޮށްފަ، ނޮޗް އިނދެގެން މަލާމާތްކޮށްފަ މިހާރު އެހެން އެހަދަނީ.\nއައިފޯން 12 ނެރުމުން މިހާތަނަށް އެޕަލް އަށް ގެއްލުން ވެއްޖެ 80 ބިލިއަން ޑޮލަރު މިހާރު އެޕަލްގެ ހިއްސާ ގަންނަނީ އެމެރިކާ ގައި ހުންނަ އެޕަލް ހެޑް ކްއާރޓަރުގައި މަސައްކަތް ކުރާ އެގްޒެކެޓިވުން އެކަން ކަން ފޮރުވަން ވެގެން އެޕަލް 12 ފޯނަކީ އެއީ ފްލޮޕަކަށް ވުން ވަރަށް ގާތް މަމެންނަށް އޭގައި ނެތޭ އެޓްރެކްޓިވް އެއްވެސް ފީޗަރ އެއް...\nތިހެން ނުހަދާ. ތަމެން އައިފޯނު ނުގަނެފިއްޔާ ޓިމް ކުކް ބަނޑަށް ޖެހިދާނެ.


Priyankage Shauguverikan India Bodu Vazeerukamah - Vaguthu\nޕްރިޔަންކާގެ ޝައުގުވެރިކަން އިންޑިއާގެ ބޮޑު ވަޒީރުކަމަށް\n2 މަސް ކުރިން ( ޖޫން 3, 2019 )\nބޮލީވުޑް އަދި ހޮލީވުޑްގައި ފިޔަޖަހަމުން އަންނަ ތަރި ޕްރިޔަންކާ ޗޯޕްރާ އިންޑިއާގެ ބޮޑު ވަޒީރު ކަމަށް ޝައުގުވެރިކަން ހުންނަ ކަމަށް ބުނެފިއެވެ.\nއުމުރުން 36 އަހަރުގެ ޕްރިޔަންކާ ދަ ސަންޑޭ ޓައިމްސްއަށް ބުނެފައިވާގޮތުގައި، އޭނާ އާއި ފިރިމީހާ ނިކް ޖޮނަސް ސިޔާސީ ދާއިރާއަށް ނުކުތުމަކީ ކުރަމުން އަންނަ އުއްމީދެއް ކަމަށެވެ.\nޔުނިސެފްގެ އެމްބެސެޑަރެއްގެ ގޮތުގައި މަސައްކަތް ކުރަމުން އަންނަ ޕްރިޔަންކާ ބޭނުންވަނީ އިންޑިއާގެ ބޮޑު ވަޒީރުގެ މާގަމު ކަމަށްވެސް އޭނާ ބުނެފައި ވެއެވެ. އަދި ނިކް ރައީސްކަމަށް ކުރިމަތިލާން ބޭނުންވާކަމަށް ޕްރިޔަންކާ ބުންޏެވެ.\n"އަހަރެން ބޭނުން އިންޑިއާގެ ޕްރައިމް މިނިސްޓަރަކަށް ވާން. އަދި ފިރިމީހާ ނިކް ރައީސް ކަމަށް ގެންނަން". އޭނާ ބުންޏެވެ.\nޕްރިޔަންކާ ސިޔާސީ ކަންކަމާއި ގުޅުން ހުރި ކަންކަމަށް ހިތްހަމަ ނުޖެހުނު ނަމަވެސް ދެ މީހުންވެސް ބޭނުންވަނީ، ހެޔޮ ބަދަލެއް ކަމަށް ޕްރިޔަންކާ ބުންޏެވެ.\nޕްރިޔަންކާ ވަނީ މީގެ ކުރިން އިންޑިއާގެ ޕްރައިމް މިނިސްޓަރ ނަރެންދްރާ މޯދީއާ ބައްދަލުކޮށްފައެވެ. އެހެންނަމަވެސް ނިކް އެއްވެސް ސިޔާސީ މީހަކާއި މާބޮޑު ގުޅުމެއް އޮންނަ ކަމަކަށް ނުވެއެވެ. އަދި ޕްރިޔަންކާ އާއި ނިކްގެ ކައިވެނީގެ ހަފްލާތައަށް މޯދީއަށް ދައުވަތުވެސް ދީފައި ވެއެވެ.\nޕްރިޔަންކާ އަކީ އެއްވެސް ސިޔާސީ ޕާޓީއަކާއި ގުޅިގެން އުޅޭ މީހެއް ނޫނެވެ. އަދި މާބޮޑަށް ސިޔާސީ ކަންކަމައިގެން އުޅޭ މީހެއްވެސް ނޫނެވެ. ނަމަވެސް ބޮލީވުޑްގެ ބައެއް ތަރިން މީގެ ކުރިން ވަނީ ސިޔާސީ ދާއިރާއަށް ނުކުމެފައެވެ.\nޖޫން 3, 2019 19:16\nކަންތަކާ ތި ޖެހުނީ. ސުނީ ވެސް އުޅެފާނެ މި ރާއްޖޭގެ ވެރިކަމާ ހެދި.\nޖޫން 3, 2019 20:06\nމޯދީ ވައްަޓާލާ ޕްރިއަންކާ. މަތާއީދު ތިކަމަށް.މޯދީއަކީ މުސްލިމުންގެ ދުސްމަނެއް.\nޖޫން 3, 2019 20:18\nޕީ.ސީ ކުރަން ބޭނުންވާ ކޮންމެ ކަމެއް އަހަރުމެންގެ ސުނީ ވެސް ކޮށްލަން ބޭނުން ވާނެ. އެއީ އެންމާބަނޑު ދެބެން ހާ ބޮޑަށްގުޅުން އޮންނަ ދެ ރަހްމަތް ތެރީން. ވީމާ ފުރަތަމަ ސުނީ އަހަރުމެން ހޮވާނީ ސުނީ ގެ އުފަން އަތޮޅު ކަމަށްވާ އދ އަތޮޅުގެ މަޖިސް މެންބަރަކަށް. އޭރުން ޖާބިރު މައިތިރި ކޮށްލާ، އަނގަ ބަންދު ކޮށްލަ ފާނެ އިސާހިތަކު!!!!!\nޖޫން 3, 2019 22:20\nސުނީ އަށް 48 ދެން ކިހިނެއްބާ ޕުރިޔަންކާ އާ އެއްމާބަދު ވަނީ... އަހަރަމެންނަށް ވެސް 40 ވެއްޖެ 29 ކަމަށް ހެދިގެން އުޅުނާސް... ދުވަސްތައް އެބަދޭ ރާސްލާފަ.. ތި ސުނީ 90 ގެ އަހަރު ތަކުގަ ނެށި އިރު ވެސް 25 އަހަރު ވެދާނެ.. އެއިރު ޕުރިޔަންކާ އަށް 12 ވާނީ\nޖޫން 3, 2019 22:45\nހިތެއް ނުފުރޭ ނެއެވެ.\nޖުލައި 4, 2019 15:00\nފިސާރި ފޮނިވެސް އަންހެނެކޭދޯ މީ.


Nasheed Campaign Gai Beynun Kuraane Poster Thaaraf Kohffi - Vaguthu\nނަޝީދު ކެންޕެއިންގައި ބޭނުންކުރާނެ ޕޯސްޓަރު ތައާރަފްކޮށްފި\nކެމްޕޭން ޕޯސްޓަރު ތަޢާރަފް ކުރަން ނަޝީދު ވާހަކަފުޅު ދައްކަވަނީ\nކުރީގެ ރައީސް މުހައްމަދު ނަޝީދު އަންނަ ރިޔާސީ އިންތިޚާބުގެ ކެންޕެއިންގައި ބޭނުންކުރާނެ ޕޯސްޓަރު ތައާރަފްކޮށްފިއެވެ.\nމި ޕޯސްޓަރު ރަސްމިކޮށް ތައާރަފް ކުރީ ރޭ އެމްޑީޕީން އެޕާޓީގެ ހަރުގޭގައި ބޭއްވި ހާއްސަ ހަފްލާއެއްގައެވެ.\nރޭ ބެއްވި ރަސްމިޔާތުގައި ވަނީ އެޕާޓީގެ އިންތިޚާބީ ކެނޑިޑޭޓްގެ ކެމްޕެއިން މެނޭޖަރަކީ ހިތަދޫ އުތުރު ދާއިރާގެ މެންބަރު މުހައްމަދު އަސްލަމްކަމުގައި އިއުލާނުކޮށްފައެވެ.\nމި ހަފްލާގައި ވާހަކަ ދައްކަވަމުން އެމްޑިޕީގެ ނައިބު ރައީސް މުހައްމަދު ޝިފާޒު ވިދާޅުވީ، މި ޕޯސްޓަރުން ވަރަށް ޖަޒީރާ ވަންތަ ދިވެހިންނާއި ގުޅޭ ވަރަށް މުހިއްމު ކަންކަން ރަމްޒުކޮށްދޭކަމަށެވެ.\nޝިފާޒު ވިދާޅުވީ، އެޕާޓީގެ ކެމްޕެއިން ހަރަކާތްތައް ވަރަށް ވަރުގަދައަށް ކުރިއަށް ގެންދާނެކަމަށާއި، ރައީސް މުހައްމަދު ނަޝީދަކީ އެބޭފުޅުންގެ ކެނޑިޑޭޓް ކަމާއި މެދު ޝައްކެއް ނެތްކަމަށެވެ. އަދި ރައީސް ނަޝީދުގެ ނަންފުޅު ވޯޓްކަރުދާސްކޮޅުގައި ޔަގީނުންވެސް އޮންނާނޭކަމަށެވެ.\n"ރާއްޖޭގެ ކޮންމެ ގެއަކަށް މީގެ ޕޯސްޓަރެއް ފޮނުވާނެ. މި ޕޯސްޓަރުގައި ހިމެނޭ ގޮތަށް އެމްޑީޕީން ގެންނަ ސަރުކާރު ވެގެންދާނީ އޯގާތެރި ސަރުކާރަކަށް" ޝިފާޒު ވިދާޅުވިއެވެ.\nޝިފާޒު ވިދާޅުވީ ޖަޒީރާ ދިރިއުޅުމަކުން އުޅޭ ފަޚުރުވެރި އާއިލާއެއް ބިނާ ކުރުމަކީ އެބޭފުޅުންގެ ސަރުކާރުގައި އެންމެ އިސްކަން ދޭނެކަންކަންކަމަށެވެ.\n"ނޫ އިގްތިސާދު" އެއް ބިނާކޮށް ގައުމުގައި އިންސާފު ގާއިމުވެފައި އޮތުމަކީ އެމްޑިޕީގެ ސަރުކާރުން ރައްޔިތުންނަށް ކަށަވަރުކޮށްދޭނެ މުހިއްމު ކަމެއްކަމަށް ޝިފާޒު ވިދާޅުވިއެވެ.\nވެރިކަން ބޭނުންވިލެއް ބޮޑުކަމުން ގާނޫނާއި ހިލާފަށް ޕްރައިމަރީ ބާއްވައި އެމްޑީޕީގެ ރިޔާސީ ޓިކެޓް ރައިސް ނަޝީދާ ހަވާލުކުރި ނަމަވެސް އެމަނިކުފާނު ދިގު މުއްދަތެއްގެ ޖަލު ހުކުމެއް ތަންފީޒު ކުރައްވަމުން ގެންދަވާތީ ކަމަށް ބުނެ އިލެކްޝަން ކޮމިޝަނުން ވަނީ އެމްޑީޕީގެ ޕްރައިމަރީ ބަލައިނުގަންނަން ނިންމާފައެވެ.\nކުރިއަށް ރިޔާސީ އިންތިހާބު ގައި ވާދަ ކުރައްވާނެ ކަމަށް އިއުލާން ކުރި ނަމަވެސް އިންތިހާބުގައި ވާދަ ކުރަވަން ރާއްޖެ ވަޑައިގަންނަވަން ނަޝީދު ޖެހިލުންވެއެވެ. ސަބަބަކީ ރާއްޖެ ވަޑައިގެންފި ނަމަ އެ މަނިކުފާނު ދާން ޖެހޭނީ އެމަނިކުފާނުގެ މައްޗަށް އިއްވާފައިވާ 13 އަހަރުގެ ޖަލު ހުކުމް ތަންފީޒު ކުރައްވަން ޖަލަށް ކަމަށް ވާތީއެވެ.\nޖޫން 9, 2018 - 11:53\nތި ޕޯސްޓަރުގަ ކީއްވެތަ ސޮލީބަކާއި ، އިޒްރޭލްގެ ނިޝާން ޖަހާލަން ނުކެރުނީ !\nޖޫން 9, 2018 - 12:40\nހަމަޔަގީން މަނިކުފާނު ރާއްޖެ އައީ ދެންޖެހޭނި ޖަލައްވަންނަން........ބޮޑުޖަރީީމާ ހިންގާފަ.....ތިހުރީ\nޖޫން 9, 2018 - 12:44\nޕޯސްޓަރުން މަހެއް ސިފަކުރެވޭތޯ. ފުންކޮށް ބައްލަވަންވީ ނޫންތޯ!\nޖޫން 9, 2018 - 15:15\nތޮށި ގަނޑު ފަޅާލައި އިބޫ ނިކުންނަން ޖެހޭ ވަގުތު މިހާރު މިއޮތީ އައިސް ޖެހިފައޭ އިބޫ އަށް ކެރެންވީއޭ މަމެންނަށް ޔަގީނޭ ކެނެރީގެ ނަޝީދުގެ ނަމެއް ނޯންނާނެ ކަން މިފަހަރުގެ ރިޔާސީ އިންތިޚާބުގައި އަދި ތަމެންނަށް އެކަން ކަށަވަރުވާނެ ވަރަށް ގިނަ ކަންކަން މަޖްލީސް ހުޅުވުމުން އިންތިޚާބު ތަކާއި ބެހޭ ގާނޫނަށް ގެނެސް ގެން މަމެން ތަމެން ރަންރީނދޫ ޓްވިޓަރޭ މެންނަށް ދައްކާނަމޭ ތަމެން އިބޫ ނެރެނުދޭން ވެގެން ޖައްސާ ފޭކް ގޭމްސް ތައް މާލެ އަށް ނުހިނގާނެއޭ އެހުރިހާ ފޭކް ގޭމްސް ތައް ތަމެން ޖެހޭނީ އޮޮޅާލަންއޭ. އިބޫ މެން އެތިބެނީ އެމްޑީޕީގެ އެތެރޭގެ ކޮއިލް އާއި މާ ބޮޑަށް ދުރުގައޭ އެއީއޭ މީގެ މައްސަލަ އަކީ އެމްޑީޕީގެ ޕީޖީ ގްރޫޕް ގެތެރޭން އައްޑޫ ހިތަދޫ އެމްޕީން ފިޔަވައި ދެން ތިބި އެމްޕީން އަތުއަޅުވާލައިގެން އިބޫ ނިކުންނަންވީއޭ ނައު ހިއަރ އައި އޭމް އެގެއިން ވޮޗިންގްޓު ސީ ޔޫ ޑާންސިންގް އޮން ދަ ސްޓޭޖް ނައުވެއަރ އާރ ޔޫ ވެން އެވްރީވަން އިޒް އިން ނީޑް އޮފް ޔޫ ޔޫއާރ ސޯފާރ އަވޭ ފްރޮމް އަސް ސޯފާރ އަވޭ އައިޖަސްޓް ކާންޓް ސީ ޔޫއާ ސޯފާރ އަވޭ ފްރޮމް މީ އޯލް ރައިޓް..\nޖޫން 9, 2018 - 15:17\nތީީ ސިހުރު ހާހޫރަ ރައީސް ދޯ. އެހެންވެތާ އިހު ޒަމާނުގަ މަސްވެރިކަން ރަނގަޅުކުރަން ހަދާ ސިހުރު އަކަ ތި ޕޯސްޓަރުގަ ޖަހައިގެން އުޅެނީީ. ދިވެހިން އަލުން ބޭނުމެއްނުވޭ ތި ބިދުއަތަކާ ސިހުރުގެ ތެރެޔަށްދާކަށް. ފަންޑިތަ ސިހުރު ނެހެދިޔަސް މިހާރުވެސް ދިވެހިން މަސްބާނާދޯ. ތި ޕޯސްޓަރު ހެޔޮނުވާނެ ގޭގޭގަ ތަތްކުރަން.\nޖޫން 9, 2018 - 17:44\nކެނެރީގެ ނަޝީދަށް ރިޔާސީ އިންތިޚާބަށް ކުރިމަތި ނުލެވޭ އިރު ވެސް އޭނާ އަށް ހީވަނީ އޭނާ އަށް އެކަނި އޮންނަ ކަމެއް ކަމަށް ކާމިޔާބު ވުމަކީ އޭނާ ޖެހޭނީ މަހަށް ދާން މިފަަހަރު މަމެން ޕިންކީން ނާއި ނެކް ޓު ނެކް ޖައްސައިގެން ކެނެރީގެ ނަޝީދަށް ރާއްޖޭގައި ބާއްވާ ރިޔާސީ އިންތިޚާބެއްގައި ބައިވެރި ނުވެވޭނެއޭ ސްޕްރީމް ކޯޓުން އަދިވެސް އެފަދަ އަމުރެއް ކުރި ނަމަވެސް ދައުލަތުގެ އެންމެ މަތީ ވެރިއެއްގެ ހައިސިއްޔަތުން އެކަން މަމެން ބަލައެއް ނުގަންނާނަމޭ ސްޕްރީމް ކޯޓު ގެ ފަނޑިޔާރުން ވެސް ތިބެން ޖެހޭނީ ގާނޫނުގެ ތެރޭގައޭ އަދި އެމެން ހުކުމް ވެސް ކުރަން ޖެހޭނީ ގާނޫނު ތަކާއި އެއްގޮތަަށޭ ކަން މިހެން ހުރުމުން މިހާރު އިލެކްޝަންސް ކަމިޝަން އިން މަޖްލީހަށް ހުށައަޅާފައިވާ އިންތިޚާބު ތަކާއި ބެހޭ ބިލް ތަކުން މިކަން ކަށަވަރު ކުރާށޭ އަދި އެބިލް ގައި ކުށުގެ ހުކުމް ތަންފީޒު ކުރަމުން ދާ އެއްވެސް މީހަކަށް ރާއްޖޭގެ ރިޔާސީ އިންތިޚާބުގައި ވާދަ ކުރަން ސިޔާސީ ޕާރޓީ އަކުން ނިންމައިފިނަމަ އެފަދަ ޕާރޓީ އެއް އުވާލެވެން ޖެހޭނެއޭ. މިހާރުވެސް ކެނެރީގެ ނަޝީދުގެ ކެމްޕެއިން ޕޯސްޓަރު ރާއްޖޭގެ އެއްވެސް ރަޖިސްޓަރޑް މީޑިއާ އަކުން ވެސް އިޝްތިހާރު ނުކުރެވޭނެއޭ އަދި އެފަދަ ޚަބަރެއް ވެސް ގެނެސް ނުދެވޭނެއޭ ބިކޮޒް ހޯމް މިނިސްޓްރީގެ އިއުލާން ގައި މިކަން ވަރަށް ރަނގަޅަށް ބަޔާން ކުރެވިފައި އެބައޮތޭ މިކަން މިގޮތަށް ކުރޭތޯ ކަށަވަރު ކުރުމަކީ އެއީ ޕޮލިހުގެ ޒިންމާ އެކޭ ދިސް އިޒް ދަ ފީލިންގް ކްއެންޗް އަވަރ ޑިޒާއަރ ގިވް އިޓް ވެން އައި ވޯންޓް އިޓް ގިވް އިން ޓުމީ ގިވް އިން ގިވް އިން ގިވް އިން ގިވް އޯއް އޯއް އޯއް ސްޕިންގް ސްޕިންގް ސްޕިންގް އެން ޑާންސް ޑާންސް ޑާންސް ޑާްންސް ޑާންސް ޑާްންސް ޑާންސް ޑާންސް ޑާންސް ޑާންސް ޑާންސް...\nޖޫން 9, 2018 - 19:11\nއެމްޑީޕީގެ ޒަމީރު އެއީ ކެނެރީގެ ނަޝީދެއް ނޫނެވެ. ސަބަބަކީ އެއީ އެމްޑީޕީ އަށް ކެނެރީގެ ނަޝީދު ކުރާ ޚަރަދެއް ނޯވެއެވެ އަދި އޭނާގެ ކެރެފާ އާއިލާ އިން ކުރާ ޚަރަދެއް ނޯވެއެވެ. އެމްޑީޕީ އަށް ކުރާ ބޮޑު ޚަރަދު އަދިވެސް ކުރަނީ އެއީ ސީދާ އިބޫގެ އަންހެނުންގެ ބައްޕަގެ ފަރާތުންނެވެ. މީ އެންމެން ދަންނަ ބޮޑު ސިއްރެކޭ. ކަން މިހެން ހުރުމުން އެބަޖެހޭ އެމްޑީޕީ ވެސް ރިފޯމް ވާން ކެނެރީގެ ނަޝީދުގެ ބަލާ އާއި އުނދަގުލާއި ހެދި އެމްޑީޕީ އަށް ނޭވާ ނުލެވިގެން އުޅެނީ އޭނާ ގެ ނަން މިފަހަރު ރިޔާސީ އިންތިޚާބުގައި ނޯންނާނެއޭ އޭނާ ކަރުގެ ނާރުތަކަށް ފުއްޕާ ފައި އެހެން ބުނި ނަމަވެސް އެކަމެއް އެހެން ނުހިނގާނެއޭ. ކަން މިހެން ހުރުމުން ޖޭޕީ އާއި އަދާލަތުން އެބަޖެހޭ އިކޮޅު ކޯލިޝަން އިން ނިކުންނަ ކެންޑިޑޭޓަކީ އެއީ ގާނޫނީ ގޮތުން ރިޔާސީ އިންތިޚާބަށް ކުރިމަތި ލެވޭނެ ކެންޑިޑޭޓަކަށް ހަދާ އެއީ ކޮމަން ކެންޑިޑޭޓް އަކަށް ހަދާ އެކޮމަން ކެންޑިޑޭޓް އަކީ އެއީ އިބޫ ކަމަށް ހަދަން. އައި އޭމް ގޮނާ ނީޑް ސަމް ކައިންޑް އޮފް އަ ގުޑް ސައިން ފޯރ ދިސް\nޖޫން 9, 2018 - 19:45\nރާއްޖޭގެ ސިޔާސީ މައިދާނަށް އެބަޖެހޭ އާ މޫނު ތަކަށް ޖާގަ ދޭން. އެގޮތުން ރައީސް ޔާމީން އަށް ޖާގަ ދިނުމުން ނޭ މާލެ އާއި ހުޅުލެ އާއި ދެމެދު ބްރިޖް އެޅުނީ ރައީސް ވަހީދު މެންނަށް ވެރިކަން ދިން ނަމަ މިގައުމުގެ އިގްތިސާދު ފުނޑު ފުނޑުވީސްއޭ. ކެނެރީގެ ނަޝީދަށް ވެރިކަން ދިން ނަމަ ރާއްޖޭގެ މިނިވަން ކަން އޭނާ އޮންނާނީ އިންޑިއާ އަށް ވިއްކާލާފައޭ. ކަން މިހެން ހުރުމުން އެބަޖެހޭ އިދިކޮޅު ކޯލިޝަންގެ ކޮމަން ކެންޑިޑޭޓް އަކީ އެއީ އިބޫ ކަމަށް ހަދާ އިބޫ އަށް މިފަހަރު ފުރުސަތު ދޭން. ރިޔާސީ އިންތިޚާބުގައި އިދިކޮޅު ކޯލިޝަން އިން ބައިވެރިވެ އަދި އިންތިޚާބުން މޮޅު ނުވި ނަމަވެސް ސިޔާސީ ގޮތުން ހަމަޖެހޭ މާހައުލަކަށް ރާއްޖެ ގެންގޮސް 2019 ގައި އޮންނަ މަޖްލީހުގެ އިންތިޚާބުގައި އިދިކޮޅު ކޯލިޝަން އިން ވެސް ސަރުކާރާއި ގުޅިގެން މަޖްލީހުގެ ގޮނޑި ތަކެއް ނަގާ އެބަޖެހޭ ރާއްޖެ ލިޓިލް ސިންގަޕޯރ އަށް ބަދަލު ކުރަން. ކެނެރީގެ ނަޝީދަކީ އެއީ ވެރިކަން ކުރުމުގެ ގާބިލް ކަން އެއްގޮތަކަށް ވެސް ހުރި މީހެއް ނޫނޭ އެނާ ޖެހޭނީ ފައްސާލަންއޭ ރާއްޖޭގެ ސިޔާސީ މައިދާނުން. ކެނެެރީގެ ނަޝީދު ޖެހޭނީ ފައްސާލަންއޭ ފައްސާލާ ފައްސާލާ ފައްސާލާ އަދި އޭނާ އަށް ރާއްޖެ އަށް ވެސް އެރިޔަ ދީގެން ނުވާނެއޭ ވެލާނާގެ އިބްރާހިމް ދީދީ އަށް ހެދި ގޮތަށް އޭނާ އަށް ހަދާލާ އެނާ ލަންކާ ގައި ބަހައްޓާ އޭނާގެ އުމުރު ލަންކާ ގައި ހޭދަ ކޮށްލުމުން ހުންނާނީ ރަނގަޅަށޭ. އިބޫ އޭ ދެން އެމްޑީޕީގެ ރިޔާސީ ކެންޑިޑޭޓަކަށް ހަދަންވީ ކެނެެރީގެ ނަޝީދެއް ނޫނޭ ހަދަންވީ ނޫނޭ ހަދަންވީ. އައި ކާންޓް ޑޫ އިޓް ބައި މައިސެލްފް އައި އޭމް ގޮނާ ނީޑް ސަމް ކައިންޑް އޮފް އަ ގުޑް ސައިން ފޯރ ދިސް ރެސްޕެކްޓް ޓު ބިލީވް އިން އަވަރ ޑްރީމްސް...\nޖޫން 10, 2018 - 02:58\nކަލެއަށްވުރެ މަތީ ފަރާތެއް ވޮޑިގެންވާކަން ހަނދުމަކުރޭ.ތިމާއަށްވުރެ ގަދަމީހަކުނެތް ކަމަށްހެދިގެން ތި ދައްޖާލުގޮތް ދޫކޮއްލާ، މީނަގެހުރި ނުލަފާ ޖައްބާރުކަމުން ހަމަ އަންތަރީސް ވެއްޖެ.\nއިޔާޒްގެ ރައްދު ނަޝީދަށް: "ފާހިޝް އަމަލު ފަތުރަން ނޫޅޭށެވެ."\n18 ގަޑިއިރު ކުރިން 30\nޒައިދުގެ ރައްދު ނަޝީދަށް: ލާދީނީއޭ ބުނަނީ ހަމަ ބުނާން ވެގެން\n19 ގަޑިއިރު ކުރިން 29\nޒިނޭ ކުރާ މީހުންނަށް ހިތްވަރު ލިބޭ ގޮތައް ނަޝީދު ވާހަކަދައްކަވައިފި\n20 ގަޑިއިރު ކުރިން 117


Supreme Court ge Fandiyaarun'ge adhadhu7ah badhalu'kuranee\nރާއްޖެ - ސުޕްރީމް ކޯޓް\nސުޕްރީމް ކޯޓުގެ ފަނޑިޔާރުންގެެ އަދަދު7އަށް ބަދަލުކުރަނީ\nއެމްޑީޕީ ޕާލިމެންޓްރީ ގުރޫޕްގެ އިސް ބޭފުޅުންނާއި މަޝްވަރާތައްކުރެވިފައިވާކަން އެނގިފައިވޭ\nފަނޑިޔާާރުން އަދަދު5އަށް ބަދަލުކުރީ 2014 ވަނަ އަހަރު ޔާމީންގެ ވެރިކަމުގައި\nޤާނޫނަށް ގެންނަ އިސްލާހް ވަރަށް އަވަހަށް މަޖިލީހަށް ހުށަހެޅުމަށް އަންނަނީ މަސައްކަތް ކުރަމުން\nކ. މާލެ 24 ޖޫން 2019 | ހޯމަ 15:09 23,165\nދިވެހިރާއްޖޭ ސުޕްރީމް ކޯޓުގެ3ފަނޑިޔާރުން - މުހައްމަދު ޝަރުހާން\nސުޕްރީމް ކޯޓުގެ ފަނޑިޔާރުންގެ އަދަދު7އަށް ބަދަލުކުރުމަށް ނިންމައި، އެކަމުގެ މަސައްކަތްތައް ފަށައިފި އެވެ.\nރާއްޖެ.އެމްވީއަށް އިތުބާރުހުރި މަސްދަރުތަކުން އެނގިފައިވާގޮތުގައި ސުޕްރީމް ކޯޓުގެ ފަނޑިޔާރުންގެ އަދަދު7އަށް ބަދަލުކުރުމަށް ނިންމައި، ޤާނޫނަށް ގެންނަންޖެހޭ ބަދަލުތައް ޑްރާފްޓްކުރުމުގެ މަސައްކަތް އަންްނަނީ ކުރަމުންނެވެ. އަދި އެކަމުގައި އެމްޑީޕީ ޕާލިމެންޓްރީ ގުރޫޕްގެ އިސް ބޭފުޅުންނާއި މަޝްވަރާތައްކުރެވިފައިވާކަން އެނގިފައިވެއެވެ.\nރާއްޖެ.އެމްވީއަށް މައުލޫމާތު ހިއްސާކުރި ފަރާތުން ބުނީ، ސުޕްރީމް ކޯޓުގެ ފަނޑިޔާރުންގެ އަދަދު7އަށް ބަދަލުކުރަނީ ޤާނޫނު އަސާސީ ތަސައްވަރުކުރި ފަދަ ސުޕްރީމް ކޯޓެއް އެކުލަވާލުމުގެ މަޤްސަދުގައިކަމަށެވެ. އަދި މަސައްކަތް ނިންމައި، މި ދައުރުގެ ތެރޭގައި ޤާނޫނު އިސްލާހްކުރުމަށް ހުށަހެޅުމަށް މަސައްކަތް ކުރަމުން އަންނަކަމަށް އެ ފަރާތުން ވިދާޅުވި އެވެ.\nއައު ޤާނޫނު އަސާސީގެ ދަށުން އެކުލަވާލެވުނު ސުޕްރީމް ކޯޓުގައި ފުރަތަމަ ތިއްބެވީ7ފަނޑިޔާރުންނެވެ. އެގޮތުން ކޯޓުތަކުގެ ޤާނޫނުގައި އޭރުގައި ބުނެފައިވާގޮތުން އުއްތަމަ ފަނޑިޔާރާއެކު ސުޕްރީމް ކޯޓުގައި ތިއްބަވާނީ6ފަނޑިޔާރުންްނެވެ. ނަމަވެސް7ފަނޑިޔާރުުންގެ އަދަދު،5ފަނޑިޔާރުންނަށް ބަދަލުކުރީ ކުރީގެ ރައީސް އަބްދުﷲ ޔާމީންގެ ވެރިކަމުގައި އެމަނިކުފާނު ބޭނުންވާގޮތަށް ސުޕްރީމް ކޯޓުގެ ކޮންޓްރޯލް ނެގުމަށެވެ.\n2014 ވަނަ އަހަރުގެ ޑިސެމްބަރު މަހު ކޯޓުތަކުގެ ޤާނޫނަށް ގެނައި އިސްލާހާއެކު، ފަނޑިޔާރުންގެ އަދަދު5ފަނޑިޔާރުންނަށް ބަދަލުކޮށް، އުއްތަމަ ފަނޑިޔާރަކު އައްޔަންކުރުމުގެ ބާރު ރައީސުލްޖުމްހޫރިއްޔާއަށް ދީފައިވެއެވެ. ކޯޓުތަކުގެ ޤާނޫނަށް ގެނައި އެ އިސްލާހާއެކު، މަޤާމުން ދުރުކުރީ އޭރުގެ އުއްތަމަ ފަނޑިޔާރު އަހުމަދު ފާއިޒް ހުސެއިންނާއި، ފަނޑިޔާރު މުއުތަސިމް އަދުނާނު އެވެ. އެ ދެ ފަނޑިޔާރުންނަކީ، އޭރުގައި ސުޕްރީމް ކޯޓުން ނެރުނު ހުކުމްތަކުގައި ރައުޔު ތަފާތުވާ ދެ ފަނޑިޔާރުންނެވެ.\nއެންމެ ފުރަތަމަ އެކުލަވާލެވުުނު ސުޕްރީމް ކޯޓުގައި ތިއްބެވި ފަނޑިޔާރުން:\nފަނޑިޔާރު އަހުމަދު ފާއިޒް ހުސެއިން (އުއްތަމަ ފަނޑިޔާރު - މަޤާމުން ވަކިކުރެވިފައި)\nފަނޑިޔާރު އަބްދުﷲ އަރީފް (މިހާރުވެސް ސުޕްރީމް ކޯޓުގެ ބެންޗުގައިި)\nފަނޑިޔާރު މުއުތަސިމް އަދުނާނު (މަޤާމުން ވަކިކުރެވިފައި)\nފަނޑިޔާރު އަބްުދުﷲ ސައީދު (މަޤާމުން ވަކިކުރެވިފައި)\nފަނޑިޔާރު އަލީ ހަމީދު (މަޤާމުން ވަކިކުރެވިފައި)\nފަނޑިޔާރު އާދަމް މުހައްމަދު (މިހާރުވެސް ސުޕްރީމް ކޯޓުގެ ބެންޗުގައިި)\nފަނޑިޔާރު ޑރ. އަހުމަދު އަބްދުﷲ ދީދީ (މިހާރުގެ އުއްތަމަ ފަނޑިޔާރު)


Fiyavalhu alhan govanee MDP ge ungah nuvettumun: Dr. Shaheem\n"ފިޔަވަޅު އަޅަން ގޮވަނީ އެމްޑީޕީގެ އުނގަށް ނުވެއްޓުމުން"\nފިޔަވަޅު އަޅަން ގޮވަނީ އެމްޑީޕީގެ އުނގަށް ނުވެއްޓި ގައުމު ވިއްކާލަން ރިޝްވަތުގައި ނުހިފައި، މިނިވަންކަމާއެކު ހުރުމުން ކަމަށް ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު ވިދާޅުވެއްޖެ އެވެ.\nޝަހީމް މިހެން ވިދާޅުވީ ރައްޔިތުންގެ މަޖިލީހުގެ އުނގޫފާރު ދާއިރާގެ ކުރީގެ މެންބަރު ޑރ. އަފްރާޝީމް އަލީގެ މަރުގެ މައްސަލާގައި ރިޔާސީ ކޮމިޝަނުން ކުރި ތަހުގީގުގެ މައްޗަށް ތައްޔާރުކުރި ރިޕޯޓްގައި ޝަހީމާއި ސަލަފަށް ފިޔަވަޅު އަޅަން ނިންމި ނިންމުން މަޖިލީހުން ފާސް ކުރުމާއި ގުޅިގެންނެވެ.\nޝަހީމް ވިދާޅުވީ މަޖިލީހުގެ ނިންމުމަކީ ގާނޫނު އަސާސީއާ ހިލާފު ޣައިރު ގާނޫނީ ނިންމުމެއް ކަމަށެވެ. އަދި ފިޔަވަޅު އަޅަން ނިންމުމަކީ މަޖިލީހުގެ މަސްއޫލިއްޔަތެއް ވެސް ނޫން ކަމަށެވެ.\n"ކޮމިޝަންގެ ރިޕޯޓްގައި ނެތް ތުހުމަތެއް އުފައްދައިގެން، ހަގީގީ ގާތިލުން ފޮރުވަން މަސައްކަތް ކުރަމުންދިއުމަކީ ޖަރީމާއެއް." ޝަހީމް ވިދާޅުވިއެވެ.\nޝަހީމް އިތުރަށް ވިދާޅުވީ ސަލަފު އަދި އޭނާގެ ނަން ރިޕޯޓްގައި ހިމަނާ ފިޔަވަޅު އަޅަން ނިންމީ އެމްޑީޕީ 'އުނގަށް' ވެއްޓި، ގައުމު ވިއްކާލަން ރިޝްވަތުގައި ނުހިފައި، މިނިވަންކަމާއެކު މި ވަގުތާއި ހަމައަށް އިސްލާމީ ހިދުމަތުގައި ދެމި ތިބުމުން ކަމަށެވެ.\n"މިއީ ހަސަދަ ފިލުވާލުމުގެ މަގުސަދުގައި ކުރިކަމެއް" އޭނާ ވިދާޅުވި އެވެ.\nދީނީ އިލްމުވެރިޔާ އަފްރާޝީމްގެ ގަތުލުގެ މައްސަލާގައި 11 ރެކޮމެންޑޭޝަނެއް ހިމަނާފައިވާ ސަލާމަތީ ހިދުމަތްތަކަށް މަޖިލީހުގައި އޮންނަ 241 ކޮމިޓީގެ ރިޕޯޓް ފާސް ކުރީ މިއަދުގެ ޖަލްސާގައި އެ ކަމަށް ނެގި ވޯޓުގައި ބައިވެރިވެވަޑައިގެންނެވި 47 މެންބަރުންގެ އަޣުލަބިއްޔަތުންނެވެ. އަދި 10 މެންބަރަކު އެ ރިޕޯޓު ފާސް ކުރަން ނުފެންނަ ކަމަށް ވޯޓު ދެއްވި އެވެ.\nއެމްޑީޕީ ރައްޔިތުންގެ މަޖިލިސް ޑރ. މުހައްމަދު ޝަހީމް އަލީ ސައީދު + ޑރ. އަފްރާޝީމް އަލީ އަފްރާޝީމް ރިޕޯޓް\nއެމްޑީޕީ ކުރިމަތީ ކުޑަކަކޫ ނުޖަހާނަން: ޝަހީމް


BML Hulhumale' gofi tharahgee koh, Self-service ATM akaa eku hulhuvaifi\nބީއެމްއެލް ހުޅުމާލެ ގޮފި ތަރައްގީކޮށް ސެލްފް ސާވިސް އޭޓީއެމްއާ އެކު ހުޅުވައިފި\nބީއެމްއެލްއިން ހުޅުމާލޭގައި ހުޅުވި އާ ބްރާންޗް އެ ބޭންކްގެ ޗެއާމަން އާއި ސީއީއޯ މިއަދު ހުޅުއްވައި ދެއްވަނީ. -- އަވަސް ފޮޓޯ: މޫސާ ރަޝީދު\nހުޅުމާލޭގައި ހުންނަ ބޭންކް އޮފް މޯލްޑިވްސް (ބީއެމްއެލް)ގެ ގޮފި އިތުރަށް ތަރައްގީކޮށް ސެލްފް ސާވިސް ޔުނިޓަކާ އެކު މިރޭ ހުޅުވައިފި އެވެ.\nހުޅުމާލެ ހޮސްޕިޓަލް ކައިރީ ހުންނަ ބީއެމްއެލް ހުޅުމާލެ ގޮފި ރަސްމީކޮށް ހުޅުވައިދެއްވީ އެ ކުންފުނީގެ ސީއީއޯ އެންޑްރޫ ހީލީ އާއި ބޭންކްގެ ޗެއާމަން އެވެ. މި ބްރާންޗް ރަސްމީކޮށް ހުޅުވުމުގެ ރަސްމިއްޔާތުގައި ވާހަކަ ދައްކަވަމުން ހީލީ ވިދާޅުވީ ހުޅުމާލެއަށް ހަލުވިކަމާ އެކު އަންނަ ކުރިއެރުމާ ގުޅިގެން ބީއެމްއެލް އިން ވެސް ހުޅުމާލޭގެ ހިދުމަތްތައް ފުޅާ ކުރަން ރާވައިފާވާނެ ކަމަށެވެ. އަދި ހުޅުމާލެ ބްރާންޗު އިތުރަށް ފުރިހަމަކޮށް ސެލްފް ސާވިސް ހިދުމަތާއި އެކު ހުޅުވުމަކީ ހުޅުމާލެއަށް ކުރަން ނިންމާފައި ހުރި ގިނަ ކަންތައްތަކުގެ ފެށުން ކަމަށް ވެސް ހީލީ ފާހަގަ ކުރެއްވި އެވެ.\n"މިއީ ހުޅުމާލޭގައި އަޅުގަނޑުމެން ކުރަން ނިންމާފައި ހުރި އިންވެސްޓުމަންޓުތަކުގެ ފެށުން. މީގެ އިތުރުން މުސްތަގުބަލުގައި މިފަދަ އިތުރު އޭޓީއެމް ތަކެއް ހުޅޫވުމަށް ވަނީ ހަމަޖެހިފައި ވާނެ،" ހީލީ ވިދާޅުވި އެވެ.\nހުޅުމާލެ ގޮތްޕަށް އައިސްފައި ހުރި ބަދަލުތަކު ތެރޭގައި އެތަން މިހާރު ވަނީ ކުރިޔަށް ވުރެ ބޮޑުކޮށް ކަސްޓަމަރުންނަށް ހިދުމަތްދޭން ހަތް ކައުންޓަރެއް ބަހައްޓާފަ އެވެ. އަދި ކުރިން ހުރި އޭޓީއެމް މެޝިންތަކުގެ ބަދަލުގައި ދިވެހި ފައިސާ ނެގުމާއި ޖަމާކުރުމަށް ހާއްސަ ދެ އޭޓީއެމް އާއި ސިޓީއުރާގައި ފައިސާ ޖަމާކުރުމާއި ފައިސާ ނެގުމަށް ހާއްސަ ފަހުގެ އޭޓީއެމް މެޝިންތަށް ބަހައްޓާފައި ވެ އެވެ.\nދާދި ފަހުން ބީއެމްއެލް އިން ވަނީ އިބްރާހިމް ނާސިރު އިންޓަނޭޝަނަލް އެއާޕޯޓުގެ އެރައިވަލް އާއި ޑިޕާޗާ ޓާމިނަލްގައި ވެސް ޑޮލަރު އޭޓީއެމް އެއް ބަހައްޓައިފަ އެވެ. އަދި ބީއެމްއެލްގެ ބްރާންޗެއް އެއާޕޯޓުގައި ހެދުމުގެ މަސައްކަތް ވެސް މިހާރު ދަނީ ކުރިއަށެވެ/


ސިޓީ ކައުންސިލްގެ އަޣުލަބިއްޔަތު ލިބިއްޖެ ނަމަ، މާލޭގެ ރައްޔިތުންނަށް ހިނިތުންވުން ގެނެސްދޭނަން: މުއިއްޒު – ދިވެހި ނޫސް\nHome ⁄ ހަބަރު ⁄ ސިޓީ ކައުންސިލްގެ އަޣުލަބިއްޔަތު ލިބިއްޖެ ނަމަ، މާލޭގެ ރައްޔިތުންނަށް ހިނިތުންވުން ގެނެސްދޭނަން: މުއިއްޒު\nއަންނަ ލޯކަލް ކައުންސިލްތަކުގެ އިންތިޚާބުގައި އިދިކޮޅު ޕީޕީއެމަށް އަޣުލަބިއްޔަތު ލިބިއްޖެ ނަމަ، މާލޭގެ ރައްޔިތުންނަށް ހިނިތުންވުން ގެނެސް ދެއްވާނެ ކަމަށް އެ ޕާޓީގެ ފަރާތުން މާލޭގެ މޭޔަރު ކަމަށް ވާދަ ކުރައްވާ ކުރީގެ ހައުސިން މިނިސްޓަރު ޑރ. މުހައްމަދު މުއިއްޒު މިރޭ ވިދާޅުވެއްޖެ އެވެ.\nޕީޕީއެމްގެ މާފަންނު ހުޅަނގު ދާއިރާގެ ކެންޑިޑޭޓްގެ ކެމްޕެއިން ޖަގަހަ ހުޅުވަން ބޭއްވި ޖަލްސާގައި މުއިއްޒު ވިދާޅުވީ، ކުރީގެ ރައީސް އަބްދުﷲ ޔާމީންގެ ސަރުކާރުގައި ތަންތަން ތަރައްގީކޮށް، ބަލަހައްޓަމުން ދިޔައީ އެއްވެސް ޝަކުވާއެއް ނެތި، ކުޑަ ޚަރަދަކުން ކަމަށާއި އޭރު މާލެ ހިތްފަސޭހަކޮށް، ނަތީޖާ ރައްޔިތުންނަށް ދައްކާފައިވާނެ ކަމަށެވެ. އަދި އަންނަ މަހުގެ ހަތަރެއްގައި ބާއްވާ ކައުންސިލްތަކުގެ އިންތިޚާބުގައި އޭނާ އަށާއި ޕީޕީއެމަށް ފުރުސަތު ލިބިއްޖެ ނަމަ، މާލޭގެ ރައްޔިތުންގެ މޫނުމަތިން ހިނިތުންވުން ފެންނާނެ ކަމަށް ވެސް މުއިއްޒު ވިދާޅުވި އެވެ.\n“މާލޭގެ ރައްޔިތުންގެ މޫނުމަތިން ހިނިތުންވުން އިރާދަ ކުރެއްވިއްޔާ ފެނިގެންދާނެ. އަޅުގަނޑުމެން މަސައްކަތް ކުރުމުގައި ފަހަތަކަށް ނުޖެހޭނަން. އަޅުގަނޑުމެން ވަރުބައްޔެއް ނުވާނެ. އަޅުގަނޑުމެން ތިބޭނީ ރެއާއި ދުވާލު 24 ގަޑިއިރު މަސައްކަތް ކުރުމުގައި. އުފަލާ އެކީގައި މަސައްކަތް ކުރާނީ. މިއީ ނޫންތޯ މާލޭގެ ރައްޔިތުން ބޭނުންވާނެ ކަމަކީ،” ޔާމީންގެ ފަސް އަހަރާއި ކުރީގެ ރައީސް މުހައްމަދު ވަހީދުގެ ދޮޅު އަހަރުގެ ސަރުކާރުގައި ވެސް ހައުސިން މިނިސްޓަރުކަމުގެ މަގާމުގައި ހުންނަވައިގެން މާލެ ތަރައްގީ ކުރުމުގައި އިސް ދައުރެއް އަދާކުރެއްވި މުއިއްޒު ވިދާޅުވި އެވެ.\nއޭނާ ވިދާޅުވި ގޮތުގައި، ހުރިހާ ބާރެއް އެއް ބައެއްގެ އަތްމައްޗަށް ދޫކޮށްލުމަކީ ކުރަން ހެޔޮވާ ވަރުގެ ކަމެއް ނޫނެވެ. އޭގެ ނަތީޖާ މި ސަރުކާރުގެ ދޮޅު އަހަރެއްހާ ދުވަހު ފެނިގެން ގޮސްފައިވާ ކަމަށް ވެސް ވިދާޅުވި އެވެ. މިހާރު ބާކީ އޮތް ބާރަކީ ކައުންސިލްތައް އެކަނި ކަމަށާއި ކައުންސިލްތަކުގެ އަޣުލަބިއްޔަތު ވެސް ސަރުކާރަށް ލިބިއްޖެ ނަމަ، އިޔާދަ ނުކުރެވޭނެ ގެއްލުންތަކެއް ގައުމަށް ލިބޭނެ ކަމަށް ވެސް އޭނާ ވިދާޅުވި އެވެ.\n“މި ހިސާބުން ރައްޔިތުން އެބަޖެހޭ ގައުމީ ވިސްނުމެއްގައި ނުކުމެ އެ އަށް ކޮންމެވެސް ހުއްޓުމެއް ގެންނަން. ބާކީ މި އޮތީ އެންމެ ބާރެއް، ކައުންސިލްތަކުގެ ބާރު. މި ބާރު ވެސް އެންމެ ބައެއްގެ އަތްމައްޗަށް ދޫކޮށްލައިފި ނަމަ މި ވޭތުވެދިޔަ ދޮޅު އަހަރު މި ގައުމުގެ ކަންކަން ދިޔަ ގޮތަށް ވިސްނާލައިފި ނަމަ އެއްވެސް ގޮތަކަށް ސުވާލު ނުއުފުދޭނެ ކަމަކީ ދެން އެ ކަންކަން ބޮއްސުންލައިގެން ގޮސް، ދުވަހަކު ވެސް އިޔާދަ ނުކުރެވޭ ހިސާބަކަށް މި ގައުމުގެ ކަންކަން ދާނެއޭ،” މުއިއްޒު ވިދާޅުވި އެވެ.\n“މާލޭގެ ރައްޔިތުންގެ މޫނުމަތިން ހިނިތުންވުން އިރާދަ ކުރެއްވިއްޔާ ފެނިގެންދާނެ. އަޅުގަނޑުމެން މަސައްކަތް ކުރުމުގައި ފަހަތަކަށް ނުޖެހޭނަން. އަޅުގަނޑުމެން ވަރުބައްޔެއް ނުވާނެ. އަޅުގަނޑުމެން ތިބޭނީ ރެއާއި ދުވާލު 24 ގަޑިއިރު މަސައްކަތް ކުރުމުގައި. އުފަލާ އެކީގައި މަސައްކަތް ކުރާނީ. މިއީ ނޫންތޯ މާލޭގެ ރައްޔިތުން ބޭނުންވާނެ ކަމަކީ،” މުއިއްޒު\nއޭނާ ވިދާޅުވި ގޮތުގައި، ބޯހިޔާވަހިިކަމަށް ހައްލު ގެންނަން ޔާމީންގެ ސަރުކާރުން މަސައްކަަތް ކޮށްފައިވާނީ ވެސް އިހްލާސްތެރިކަމާ އެކު އެވެ. އޭރު މާލެ އިން ފްލެޓް ލިބޭނެ މީހުން ކަނޑައެޅީ ވެސް އިންސާފުވެރިކަމާ އެކު ކަމަށް ވިދާޅުވި އެވެ. އަދި ޕީޕީއެމަށް މާލޭ ސިޓީ ކައުންސިލްގެ އަޣުލަބިއްޔަތު ލިބިއްޖެ ނަމަ، އެ ފަރާތްތަކަށް ފްލެޓްތައް ހޯދައި ދިނުމަށް ސިޓީ ކައުންސިލްގެ ގާނޫނީ ބާރުގެ ތެރެއިން މަސައްކަތް ކުރައްވާނެ ކަމަށް ވެސް މުއިއްޒު ވިދާޅުވި އެވެ.\n“ކުރެވެން ހުރިހާ މަަސައްކަތެއް ކުރުމުގައި އަޅުގަނޑުމެން ފަހަތަކަށް ނުޖެހޭނަން. ސިޓީ ކައުންސިލަށް ލިބިފައިވާ ގާނޫނީ މެންޑޭޓްގެ އެންމެ ފުޅާމިނުގައި އޭގެ ބޭނުން ހިފައި، މާލޭގެ ރައްޔިތުންނަށް ލިބިފައިވާ ފްލެޓްތައް ހޯދައި ދިނުމަށް އެންމެ ފުރަތަމަ ވަގުތުން ފެށިގެން އަޅުގަނޑުމެން މަސައްކަތް ކުރާނަން،” މުއިއްޒު ވިދާޅުވި އެވެ.\nމާލެ އަށް މިހާރު ދިމާވެފައިވާ އެންމެ ބޮޑު ކަމަކީ އަކީ ބޯހިިޔާވަހިކަމުގެ މައްސަލަ ކަން ފާހަގަ ކުރައްވައި، މުއިއްޒު ވިދާޅުވީ ގެދޮރު އިމާރާތް ކުރުމަށް ލޯނުތައް ދޫކުރުމުގައި ހުރި ދަތިތައް ވެސް ނައްތާލަން ޖެހިފައިވާ ކަމަށެވެ. އަދި މާ ބޮޑު އެއްޗެއް ރަހުނު ކުރުމެއް ނެތި ގެދޮރުވެރިކަމުގެ ލުއި ލޯނުތައް ލިބޭނެ އިންތިޒާމް ހަމަޖެހެން ޖެހޭނެ ކަމަށާއި އެކަމަށް މަސައްކަތް ކޮށްދެއްވާނެ ކަމަށް ވެސް މުއިއްޒު ވިދާޅުވި އެވެ.\nފުލުހުން އިހުތިޖާޖު ކުރި މައްސަލަ އަލުން ބަލަން އެދެނީ\nއެލެގްރީގެ ޝައުގު ޕްރިމިއާ ލީގަށް


Covid-19: Sarukaaru Bandhu Namaves STO Bandheh Nuvaane - Vaguthu\nކޮވިޑް-19: ސަރުކާރު ބަންދު ނަމަވެސް އެސްޓީއޯ ބަންދެއް ނުވާނެ\nރާއްޖެއިންވެސް ފެނިފައިވާ ކޮވިޑް-19 އާ ގުޅިގެން ސަރުކާރު ބަންދު ކުރުމާއި ގުޅިގެން އެސްޓީއޯގެ މަސައްކަތަށް އަދި މަސައްކަތުގެ ވަގުތަށް ބަދަލެއް ގެނެވިފައި ނުވާކަން ހާމަކޮށްފިއެވެ.\nކޮވިޑް-19 އާ ގުޅިގެން މާދަމާ އިން ފެށިގެން އަންނަ ބުރާސްފަތި ދުވަހުގެ ނިޔަލަށް ސަރުކާރު ވަނީ ބަންދުކޮށްފައެވެ.\nއެސްޓީއޯ އިން ކުރި ޓްވީޓެއްގައި ވިދާޅުވީ، ސަރުކާރު ބަންދު ކުރި ނަމަވެސް، އެސްޓީއޯއަކީ ރައްޔިތުންގެ ޒަރޫރީ ބޭނުންތަކަށް ބޭނުންވާ ބޭސް، ކާޑު، ކާބޯތަކެތި އަދި ތެޔޮ މެދުކެނޑުމެއްނެތި ފޯރުކޮށްދިނުމުގެ ޒިންމާ އަދާކުރާ ކުންފުންޏަށްވެފައި، އެސްޓީއޯގެ އޮޕަރޭޝަންތައް ހުއްޓާލައިފިނަމަ އާންމު ރައްޔިތުންނަށް ދެމުންގެންދާ ހިދުމަތްތަކަށް ބުރޫ އަރާފާނެކަމަށް ފެންނާތީ، އެސްޓީއޯގެ މަސައްކަތަށް އަދި މަސައްކަތުގެ ވަގުތަށް ބަދަލެއް ގެނެވިފައި ނުވާ ކަމަށެވެ.\nރާއްޖެއިން ކޮވިޑް-19 ޖެހިފައިވާ 13 މީހަކު ފެނިފައިވާއިރު، އޭގެ ތެރެއިން ދެ މީހަކަށް ދަނީ ހޮސްޕިޓަލްގައި ފަރުވާދެމުންނެވެ.\nރާއްޖެއިން ކޮވިޑް-19 ފެނުމާއި ގުޅިގެން އާއްމު ސިއްހަތުގެ ކުއްލި ނުރައްކަލު ހާލަތު ވަނީ އިއުލާނުކޮށްފައެވެ.\nމާޗް 18, 2020 14:27\nMuvah zifun ah luyeh dheyn jehey eba. geyga thibegen masaiy kaiy kurevey muvah zifun geyga thibegen masaiy kaiy kureveyne goiy hadhaa dheyn jehey. Ehn kunfuni thakuga luidheefaavaa usoolun. Mikan control kurumugaa veehaa ves gina baeh geyga thibeveyne inthizaamu sarukaarun hamajahsa dheyn jehey.\nމާޗް 18, 2020 14:35\nހޭބަލި ބަޔަކު ނުވާނެ ތަ!!! ކޮރޯނާ ވައިރަސް ދޯޅުވަނީ ކޮން ތަނެއްގަ މަސައްކަތް ކުރާ މީހެއްތޯ އަހާފަ ތަ؟ ޒަރޫރީ ބޭނުންތަކަށް މުދާ ފޯރު ކޮށްދޭތީ ޝުކުރިއްޔާ އެކަމަކު އެސްޓީއޯ މެޑިކަލް، ފިއުލް އަދި ސްޓޭޕްލް ފުޑްސް ފިޔަވައި އެހެން މުވައްޒަފުން ވަޒީފާއަށް ދަމާ ކޫއްތާފަ ގެންދާކަށް ނުޖެހޭ. ސަރުކާރު މުވައްޒަފުންނާއި ސިވިލް ސާވަންޓުން އެކަނިތަ ރައްކާތެރި ކުރަންވީ؟\nމާޗް 18, 2020 16:15\nއެސްޓިއޯ އެކަނި ހުޅުވާނީ، ޑޮކްޓަރުންނާއި ނަރުހުން، ސިފައިންނާ ފުލުހުން ޖަލުބަލަހައްޓާ މީހުންނާއި އެއަރޕޯޓްގައި މަސައްކަތްކުރަށްވެސް ދެން ފޮނުވާނީ އެސްޓިއޯ މީހުން އެހެން ހުރިހާ މީހުނަށް ރެސްޓް، މިދުވަސްވަރު މަޖިލިސްގަ ވެސް ތިއްބަވާނީ އެސްޓީއޯ ގެ ފިއުލުސަޕްލައިގަ އުޅުއްވާ ބޭކަލުން،\nމާޗް 18, 2020 19:02\nސިފައިންނާއި ފުލުހުން ޑޮކްޓަ ރުންނާއި ނަ ރުހުން އަދިއެސްޓީއޯގެ ލޮބުބެތި މުވައްޒަފުންނައް ސުކު ރުހައްގު. ﷲއެބައިމީހުންނައް ހެޔޮސިއްހަތެއް ދެއްވާށި. އާމީން\nމާޗް 18, 2020 19:10\nއެކަމަކުއެއީ ސިވިލްސާވަންޓުން ފަދައިން މުސާ ރަ ބޮޑުބައެއް ނޫން. ކޮމްމެއަހަ ރަކު އެތައް މިލިއައް ފައިދާވާއި ރުވެސް. މިދިޔަ އަހަ ރުވެސް 500 މިލިއަން ފައިދާވި\nމާޗް 18, 2020 19:17\nވަ ރައް ރަގަޅު ހިދުމަތްދޭ ބައެއް އެކަމަކް މުސާ ރަ ހަމަ 000000000 ދެވޭނީ. ?????


Sarukaaru vanee ihumaaluvefai, Swine flu ah bodu halleh naadhey | Mihaaru\nސަރުކާރު ވަނީ އިހުމާލުވެފައި، ސްވައިން ފްލޫ އަށް ބޮޑު ހައްލެއް ނާދޭ: އިދިކޮޅު މެމްބަރުން\nސަރުކާރު މަސްއޫލިއްޔަތު އަދާކުރާ މިންވަރު ބަލާ ކޮމެޓީގެ މިއަދުގެ ބައްދަލުވުމުގައި މެމްބަރުން ބައިވެރިވެވަޑައިގަންނަވަނީ. ރޯގާ އާ ގުޅިގެން އެކުލަވާލި ކޮމެޓީ މެމްބަރުން މިރޭ މަޖިލީހަށް ހާޒިރު ކުރަން ވަނީ ނިންމާފައި. - ފޮޓޯ: ހުސެއިން ވަހީދު/ މިހާރު\n05 އެޕްރީލް 2017 - 13:32\nރާއްޖޭގައި ސްވައިން ފްލޫ ނުވަތަ އެޗް1އެން1 ބޮޑަށް ފެތުރުނީ ސަރުކާރުގެ އިހުމާލުން ކަމަށް ބުނެ އިދިކޮޅު މެމްބަރުން ސަރުކާރުން މިއަދު ފާޑު ވިދާޅުވެއްޖެ އެވެ.\nސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ރައްޔިތުންގެ މަޖިލިހުގެ ކޮމެޓީގައި އައްޑޫ މީދޫ ދާއިރާގެ އެމްޑީޕީގެ މެމްބަރު ރޮޒެއިނާ އާދަމް ވިދާޅުވީ ސްވައިން ފްލޫ ޖެހިގެން ބަޔަކު މަރުވިއިރު، އެކަން ބޮޑު ކަމަކަށް ނުވުމަކީ މައްސަލައެއް ކަމަށެވެ. އަދި މިކަން ހައްލު ކުރަން ތިއްބެވި ބޭފުޅުންނާ މަޝްވަރާ ކުރަމުގެ މުހިންމުކަން އޭނާ ފާހަގަކުރެއްވި އެވެ.\nރޮޒެއިނާ ވިދާޅުވި ގޮތުގައި ކޮންމެ އަހަރެއްގެ ވަކި ދުވަސްވަރެއްގައި އަރިދަފުސް ރޯގާ އުޅޭ ކަން ކޮންމެ މީހަކަށް ވެސް އެނގެ އެވެ. އަދި ބޭރު ގައުމުތަކުގައި ހުމާއި ރޯގާ ފެތުރޭ ދުވަސްވަރު ފްލޫ ވެކްސިން ގަވައިދުން ދެމުން އަންނަ ކަމަށް ވެސް ރޮޒެއިނާ ވިދާޅުވި އެވެ.\nކޮމެޓީގެ މިއަދުގެ ބައްދަލުވުމުގައި ރޮޒެއިނާ ވާހަކަ ދައްކަވަނީ، ސްވައިން ފްލޫ ޖެހިގެން ބަޔަކު މަރުވިއިރު އެކަން ބޮޑު ކަމަކަށް ނުވުމަކީ މައްސަލައެއް ކަމަށް ރޮޒެއިނާ ވިދާޅުވި. - ފޮޓޯ: ހުސެއިން ވަހީދު/ މިހާރު\n"ރާއްޖޭގައި މިކަހަލަ ސެޓަޕެއް ހެދުމާ ގުޅޭ ގޮތުން ސަރުކާރާ ގުޅުން ހުރި ފަރާތްތަކާ މަޝްވަރާ ކުރަން ނުފެންނަ ކަމަށް ބައެއް މެމްބަރުންނަށް ހީވާނަމަ އެއީ މައްސަލައެއް،" ރޮޒެއިނާ ވިދާޅުވި އެވެ.\nތޮއްޑޫ ދާއިރާގެ ޖުމްހޫރީ ޕާޓީގެ މެމްބަރު އިބްރާހިމް ހަސަން ވިދާޅުވީ ސްވައިން ފްލޫ ކޮންޓްރޯލް ނުވެ، ފެތުރުމުގައި ސަރުކާރުގެ އިހުމާލު ބޮޑު ކަމަށެވެ. އެހެންވެ، ވީހާވެސް އަވަހަކަށް ކަމާ ގުޅޭ ފަރާތްތަކާ ބައްދަލުކޮށް މިކަމަށް އޮތް ހައްލަކީ ކޮބައިތޯ ބެލުމަކީ މުހިންމު ކަމެއް ކަމަށް އޭނާ ވިދާޅުވި އެވެ.\n"ސްވައިން ފްލޫގެ މައްސަލާގައި އަޅުގަނޑަށް ދެންނެވޭނީ ރާއްޖެ އަށް އެހާ ބޮޑު ހައްލެއް ނާދެއޭ. ސަރުކާރުން މިކަމުގައި އިހުމާލުވެފައި އޮތް ކަމަށް ގަބޫލު ކުރަން،" އިބްރާހިމް ހަސަން ވިދާޅުވި އެވެ.\nއަލިފުށީ ދާއިރާގެ އެމްޑީޕީގެ މެމްބަރު އިބްރާހިމް ރަޝީދު ހަސަން ވިދާޅުވީ ކޮންމެ ދިވެހި ރައްޔިތަކު ވެސް ފުރިހަމަ ސިއްހަތެއްގައި، ގަދަވެ ސަލާމަތުން ހުންނަން ބޭނުންވާއިރު، މި މައްސަލަ ސިޔާސީ ކުރުމަށް ބައެއް ފަރާތްތަކުން މަސައްކަތް ކުރާތީ ކަންބޮޑުވެވަޑައިގަންނަވާ ކަމަށެވެ. އަދި އެންމެން ގުޅިގެން މި ބަލި އެއްކޮށް ކޮންޓްރޯލް ކުރުމަށް މަސައްކަތް ކުރަން ޖެހޭ ކަމަށް އޭނާ ވިދާޅުވި އެވެ.\nއިދިކޮޅު ފަރާތްތަކީ ސަރުކާރު ޖަވާބުދާރީ ކުރަން ތިބެން ޖެހޭ ބައެއް ކަމަށްވާއިރު، މި މައްސަލަ ގައުމީ ވިސްނުމެއްގައި ބަލަން ޖެހޭ ކަމަށް ވެސް އޭނާ ވިދާޅުވި އެވެ. އަދި އެޗް1އެން1ގެ ކަންކަން ބަލާ ޓާސްކް ފޯސް، ކޮމެޓީ އަށް ކުރިން ހާޒިރު ކުރެވުނުނަމަ، އަވަސް ފިޔަވަޅުތަކެއް އެޅުނީސް ކަމަށް އޭނާ ވިދާޅުވި އެވެ.\n"ގޯހުން ގޯހަށް ނުދަނީސް ވީހާވެސް އަވަހަކަށް މިކަން ކުރުމަކީ މެމްބަރުން ކުރަން ޖެހޭ ކަމެއް، މިއީ ސިޔާސީ ކަމެއްގެ ގޮތުގައި ދެކިގެން ނުވާނެ،" އިބްރާހިމް ރަޝީދު ވިދާޅުވި އެވެ.\nމެމްބަރު އިބްރާހިމް ހުސެއިން (ވ) ވާހަކަ ދައްކަވަނީ، އޭނާ ވިދާޅުވި ގޮތުގައި ސްވައިން ފްލޫ ކޮންޓްރޯލް ނުވެ ފެތުރުނީ ސަރުކާރުގެ އިހުމާލު އޮތުމުން. - ފޮޓޯ: ހުސެއިން ވަހީދު/ މިހާރު\nއިދިކޮޅު މެމްބަރުންގެ ވާހަކަތަކަށް ރައްދު ދެއްވައި ދާންދޫ ދާއިރާގެ ޕީޕީއެމް މެމްބަރު އަހުމަދު އައްސަދު ވިދާޅުވީ ސްވައިން ފްލޫއަށް ޓެސްޓް ކުރެވޭނެ މެޝިނެއް ބެހެއްޓީ ރައީސް އަބްދުﷲ ޔާމީންގެ ސަރުކާރުން ކަމަށެވެ. އަދި މިކަމުން ރައްޔިތުންނަށް އަޅާލާ ވަރު އެނގޭ ކަމަށާއި ރައީސް ޔާމީންގެ ސަރުކާރުން ރައްޔިތުންނަށް އިހުމާލުވެފައި ނުވާނެ ކަމަށް ވިދާޅުވެ އޭނާ ވަނީ ސަރުކާރު ދިފާއު ކުރައްވައިފަ އެވެ.\n"ކޮބާ 30 އަހަރުގެ ވެރިކަން؟ ތިން އަހަރުގެ ވެރިކަން؟ މީގެ މެޝިން ގަނޑެއް ވެސް ނުބެހެއްޓުނު،. މި ސަރުކާރުގެ ތިން އަހަރުގެ ތެރޭގައި ޓެސްޓް ކުރެވޭނެ މެޝިން ގަނޑެއް ބެހެއްޓީ،" އައްސަދު ވިދާޅުވި އެވެ.\n"މަސައްކަތް މި ކުރަނީ އެކަމުގައި އުޅޭ [ޓާސްކް ފޯސް ކޮމެޓީ މެމްބަރުން] ބޭފުޅުން ހާޒިރުކޮށްގެން ވަގުތުތައް ދުއްވާލަން. އެއްގޮތަކަށް ވެސް ގައުމު ދެކެ، ރައްޔިތުންގެ ދެކެ ލޯބިވެގެނެއް ނޫޅޭ،"\nހުޅުދޫ ދާއިރާގެ ޕީޕީއެމް މެމްބަރު މުހައްމަދު ޝާހިދު ވިދާޅުވީ ސްވައިން ފްލޫ ކޮންޓްރޯލް ކުރެވިފައިވާ ކަން ކަމާ ބެހޭ ފަރާތްތަކުން އަންގާފައިވާތީ ކޮމެޓީ ބައްދަލުވުން ބޭއްވުމުގެ ބޭނުމެއް ނެތް ކަމަށެވެ. އަދި އެ ފަރާތްތަކުން ރައްޔިތުންނަށް މައުލޫމާތުތައް ހިއްސާ ކުރަމުން އަންނާތީ ޓާސްކް ފޯސް ކޮމެޓީ މެމްބަރުން ހާޒިރު ކުރަން ނުފެންނަ ކަމަށް އޭނާ ވިދާޅުވި އެވެ.\nރާއްޖޭގައި ހަލުވިކަމާ އެކު ފެތެރުނު އެޗް1އެން1ގެ ކަންކަން ބަލާ ޓާސްކް ފޯސް، ސަރުކާރުގެ މަސްއޫލިއްޔަތު އަދާކުރާ މިންވަރު ބަލާ ކޮމެޓީ އަށް ހާޒިރުވާން އެންގުމުން އެ ކޮމެޓީގެ މެމްބަރުން އެންގެވީ ހާޒިރުވާން ދަތިވާތީ އެހެން ދުވަހަކަށް ބައްދަލުވުން ބާއްވައި ދިނުމަށެވެ.\nއެޗް1އެން1 ފެތުރުން ހުއްޓުވަން ސަރުކާރުން އަޅަމުން އަންނަ ފިޔަވަޅުތަކާ ބެހޭ މައުލޫމާތު ހޯދަން ކޮމެޓީ އަށް ހުށަހެޅުއްވީ ކުރީގެ ޕޮލިސް ކޮމިޝަނަރު، ކިނބިދޫ ދާއިރާގެ މެމްބަރު އަބްދުﷲ ރިޔާޒް އެވެ.\nކޮމެޓީގެ މުގައްރިރު ވިލުފުށީ ދާއިރާގެ މެމްބަރު ރިޔާޒް ރަޝީދު ވިދާޅުވީ، ޓާސްކް ފޯސް ކޮމެޓީގެ މެމްބަރުން ކޮމެޓީ އަށް މިއަދު ހާޒިރު ކުރަން ދައުވަތު ދެއްވާނެ ކަމަށެވެ. އެ ގޮތުން މިރޭ 20:30 ގައި އޮންނަ ބައްދަލުވުމަށް ޓާސްކް ފޯސް ހާޒިރު ކުރަން މަސައްކަތް ކުރައްވާނެ ކަމަށް ރިޔާޒް ވިދާޅުވި އެވެ.\nހެލްތް ޕްރޮޓެކްޝަން އޭޖެންސީ (އެޗްޕީއޭ) އިން އެންމެ ފަހުން އާއްމުކުރި ތަފާސްހިސާބުތައް ދައްކާ ގޮތުން އެޗް1އެން1އަށް ޓެސްޓްކުރި 600 އަށް ވުރެ ގިނަ މީހުންގެ ތެރެއިން އެ ބައްޔަށް ޕޮޒިޓިވްވި މީހުންގެ އަަދަދު 222 އަށް ވަނީ އަރައިފަ އެވެ. އަދި އެޑްމިޓް ކޮށްގެން 20 މީހަކަށް ފަރުވާ ދެމުން އަންނަ ކަމަށް އެޗްޕީއޭއިން ބުންޏެވެ. އެޗް1އެން1 ޖެހިގެން މިހާތަނަށް ހަ މީހަކު ވަނީ މަރުވެފަ އެވެ.\nސިއްހަތު ރައްޔިތުންގެ މަޖިލިސް އާންމު ބަލިތައް ވައިރަލް ހުން ކެއްސުން ބަލިތައް ސްވައިން ފްލޫ ހެލްތު މިނިސްޓްރީ\n11 ކޮމެންޓް, 38 ރިއެކްޝަންސް\nތި އަނގަ ތަކުން ގޮވީ ގައިމު ވަޒީރުން ހާޒިރެއް ނުކުރެވެޔޭ ވެސް...\nމިކަން އެންމެ ވަރުގަދަވި އިރު އިދިކޮޅު ފަރާތް ތަކުންވެސް އުޅުނީ މަޖިލީހުގެ ރައިސް ބޭރުކުރެވޭތޯ.. މިހާރު ތިކަމާ އުޅޭނެ ކަމެއް ނެތް ..\nޕީޕީ މެމްބަރު ބަލަނީ ސުވައިން ފުލޫ ކަންތަކަށް ވުރެން ބޮޑަށް ޔާމީނު ފްރޮމޯޓްކުރެވޭތޯ...!!\nސުވައިން ފުލޫގެ ކޭހެއް ފުރަތަމައިނުން ރާއްޖެއިން ފެނުނީ 2009 ވަނަ އަހަރުގައި. 30 އަހަރު އޭރު ނިމިއްޖެ. ދެން އެމީހަކާ އަޅައިގަނެގެން ތިއުޅެނީ ބަޔަކު ހޭބަލި ވެދާނެނުންތަ؟\nމީހަކު ޕުރޮމޯޓް ކުރަންވިޔަސް މޮޔަވާހަކަ ދައްކާ މެންބަރުން އިތުރުވުމަކީ ހިތާމަ ހުރިކަމެއް.\nކޭހެއްގަ 24ތަ ހުންނަނީ...\nކޮންމެ 100 ން 37 މީހުން ޕޮސިޓިވް. %37 . މިއީ އަދި ކޮންޓްރޯލްވިއެއް ނޫން.\n30 އަހަރުގައި އަދި3އަހަރުގައި ސްވައިންފުލޫ ރާއްޖޭގައި އުޅުނު ކަމުގެ ރިކޯޑެއްނެތް. ދެނޯ.. ހަމަ މެޝިން ގަންނަންވީ.\nސަން ކުއިކް ރާއްޖެ އެތެރެ ކުރަންފެށީ އެޖޫސް އުފައްދަން ފެއްޓުމުން. ޢަދި އެބޯނެ ބަޔަކުވެސް ތިބެގެން.\nއަންނި ގެނައި މެސިން މާލެ ބާލަނިކޮށް މޫދަށް ވެއްޓުނީނު އެކަމަކަށް ކީކުރާނީ އެއީ އަންނިގެ މައްސަލައެއްތަ\nގުނޫތު ކިޔުމުގެ ސިލްސިލާ ނިންމާލައިފި.


ނައިބް ރައީސް، އިންޑިޔާ ފައުންޑޭޝަނާއި އައި.އެން.އެސް.އެސްގެ އިސްވެރިންނ ބައްދަލުކުރައްވައިފި ނައިބް ރައީސް، އިންޑިޔާ ފައުންޑޭޝަނާއި އައި.އެން.އެސް.އެސްގެ އިސްވެރިންނ ބައްދަލުކުރައްވައިފި\nރައީސުލްޖުމްހޫރިއްޔާގެ ނައިބު، އިންޑިއާ ފައުންޑޭޝަންގެ ގަވަރނިންގ ކައުންސިލްގެ މެންބަރަކާ ބައްދަލުކުރެއްވުން، - ފޮޓޯ: ރައީސް އޮފީސް\nރައީސުލްޖުމްހޫރިއްޔާގެ ނައިބު ފައިޞަލް ނަސީމް، އިންޑިއަން އޯޝަން ކޮންފަރެނެސް 2021ގެ ހަވާސާގައި، އިންޑިއަން ފައުންޑޭޝަންގެ ގަވަރނިންގ ކައުންސިލުގެ މެންބަރު ރާމް މާދަވް އާއި ސްރީލަންކާގެ އިންސްޓިޓިއުޓް އޮފް ނޭޝަނަލް ސެކިއުރިޓީ ސްޓަޑީޒް (އައި.އެން.އެސް.އެސް) ގެ ޑިރެކްޓަރ ޖެނެރަލް ޕްރޮފެސަރ ރޯހަން ގުނަރަތްނަ އާ ބައްދަލުކުރައްވައިފިއެވެ.\nމި ދެ ބޭފުޅުންނާ ބައްދަލުކުރައްވާފައި ވަނީ ރައީސުލްޖުމްހޫރިއްޔާގެ ނައިބު ޔޫ.އޭ.އީއަށް މިހާރު ކުރައްވަމުން ގެންދަވާ ދަތުރުފުޅުގެ ތެރެއިން މިއަދު އަބޫދާބީގައި ވަކިވަކިން ބޭއްވެވި ދެ ބައްދަލުކުރެއްވުމުގައެވެ.\nރައީސުލްޖުމްހޫރިއްޔާގެ ނައިބު މި ދެބޭފުޅުންނާއެކު ވަކިވަކިން ބޭއްވެވި މި ދެ ބައްދަލުކުރެއްވުމުގައި ކޮވިޑް-19އިން އަރައިގަތުމަށް ކުރަމުންގެންދާ މަސައްކަތްތަކާއި މޫސުމަށް އަންނަ ބަދަލުތަކަށް ފިޔަވަޅުއެޅުންފަދަ ތަފާތު އެކި މައުޟޫޢުތަކުގައި ވާހަކަފުޅު ދައްކަވައި މަޝްވަރާކުރެއްވިއެވެ. މީގެ އިތުރުން ގިނަ ޤައުމުތައް ޝާމިލުވާ ބައިނަލްއަޤްވާމީ އެކި މައްސަލަތައް ޙައްލުކުރުމުގައި ގުޅިގެން މަސައްކަތް ކުރަންޖެހޭކަން އެމަނިކުފާނު ފާހަގަކުރެއްވިއެވެ.\nރައީސުލްޖުމްހޫރިއްޔާގެ ނައިބު ޔުނައިޓެޑް އަރަބް އެމިރޭޓްސް (ޔޫ.އޭ.އީ)އަށް ކުރައްވަމުންގެންދަވާ މި ދަތުރުފުޅަކީ ފަސްވަނަ އިންޑިއަން އޯޝަން ކޮންފަރެންސް 2021ގައި ބައިވެރިވެވަޑައިގަތުމަށް ކުރައްވަމުންގެންދަވާ ދަތުރުފުޅެކެވެ.


ކެންސަރު ބަލި! ފަރުވާކުޑަ ނުކުރަމާތޯ. | Jazeera\tކެންސަރު ބަލި! ފަރުވާކުޑަ ނުކުރަމާތޯ. - Jazeera\nކެންސަރު ބަލި! ފަރުވާކުޑަ ނުކުރަމާތޯ.\nފާތިމަތު ފަޔާޟާ October 31, 2019 62 views0\nކެންސަރު ބައްޔަކީ މި ފަހަކަށް އައިސް ދުނިޔޭގައި ވަރަށް އާންމުވެފައިވާ ބައްޔެކެވެ. ހަމައެއާއިއެކު ތަފާތު އެކި ވައްތަރުގެ ކެންސަރު ބަލި މިދަނީ އާންމުވަމުންނެވެ.\nއަޅުގަނޑުމެންގެ މި ކުޑަކުޑަ ދިވެހި ރާއްޖޭގައިވެސް ކެންސަރު ބަލީގެ ނުރައްކާތެރިކަން ބޮޑުވެ އެބަލީގެ ޝިކާރައަކަށް ވަމުންދާމީހުންގެ އަދަދު ދަނީ ދުވަހުން ދުވަހަށް އިތުރުވަމުންނެވެ.\nތަފާސް ހިސާބުތަކުން ދައްކާގޮތުގައި އައި.ޖީ.އެމް.ހޮސްޕިޓަލް، އޭ.ޑިީ.ކޭ ހޮސްޕިޓަލް އަދި ހުޅުމާލެ ހޮސްޕޮޓަލް ގައި އެންމެ ގިނަ އަދަދަކަށް ރަޖިސްޓްރީ ވެފައިވަނީ އަނގައިގެ ކެންސަރު ބަލީގެ މީހުންނެވެ. 2012 އަހަރުން ފެށިގެން 2016 އާއި ދެމެދު މި ތިން ހޮސްޕިޓަލުގައި %18 މީހުންވަނީ އަނގައިގެ ކެންސަރު ޖެހިގެން ރަޖިސްޓްރީ ކުރެވިފައެވެ. އަދި މީގެ ތެރެއިން %27 މީހުންނަކީ އުމުރުން0އަހަރާއި 19 އަހަރުގެ ކުދިންނެވެ.\nއާންމުގޮތެއްގައި އަނގައިގެ އަދި ފުއްޕާމޭގެ ކެންސަރު ޖެހެނީ ފިރިހެނުންނަށް ކަމަށް ވާއިރު އަންހެނުނަށް އެންމެ އާންމުކޮށް ޖެހެނީ އުރަމަތީ އަދި ތައޮރޮއިޑް ކެންސަރެވެ.\nމިނުރައްކާތެރި ބަލީގެ ޝިކާރައަކަށްވެފައިވާ މީހުންގެ ތެރެއިން %43 މީހުނަންނަކީ އުމުރުން 40 އަހަރާއި 69 އަހަރާއި ދެމެދުގެ މީހުންނެވެ. އަދި %22 މީހުންނަކީ އުމުރުން 20 އަހަރާއި 39 އަހަރާއި ދެމެދުގެ މީހުންނެވެ.%20 މީހުންނަކީ 70 އަހަރުން މަތީގެ މީހުންނަށްވާއިރު ބާކީ %15 އަކީ އުމުރުން0އަހަރާއި 19 އަހަރާއި ދެމެދުގެ ކުދިންނެވެ.\nކެންސަރު ބައްޔަކީ ބަލީގެ ކުރީކޮޅު ބަލި ދެނެގަނެވި ފަރުވާދެވިއްޖެ ނަމަ ފަސޭހަ ކުރެވިދާނެ ބައްޔެކެވެ. އެހެންކަމުން އަޅުގަނޑުމެންނަށް އޮތީ މިފަދަ ބަލިތަކުން ރައްކާތެރިވެތިބުމެވެ. ދިރިއުޅުމުގެ ވައްޓަފާޅި އާއި އާދަ ކާދަތަކަކީ ސިއްހީގޮތުން ރައްކާތެރި އާދަ ކާދަ ތަކަކަށް ހެދިއްޖެ ނަމަ މިފަދަ ނުރައްކާތެރިބަލިތައް ޖެހުމުގެ ފުރުސަތު ކުޑަ ކުރެވިދާނެއެވެ.\nބަންދުގައި ހުންނެވި ދެ އަހަރަށް ރައީސް ޔާމީނަށް 2.4 މިލިއަން ރުފިޔާ ޖަމާކޮށްދީފި\nއަލަށް ވިޔަފާރި ފަށާ ފަރާތްތަކަށް ބީއެމްއެލްއިން ފައިސާގެ އެހީ\nމުރައިދޫ ބަނދަރު ތަރައްގީކުރުމުގެ މަޝްރޫއުގެ އަމަލީ މަސައްކަތް ފަށައިފި


ސެލެބްރިޓީންގެ ސިއްރު ކުރެވިފައިވާ އަސްލު ނަންތައް\nރަޖީވް ހަރީ އޯމް ބާޓިއާ ނޭނގިދާނެއެވެ. އެކަމަކު އަކްޝޭ ކުމާރު އެނގޭނެއެވެ. ސްޓެފަނީ ޖޮއޭން އެންޖަލީނާ ޖާމަނޯޓާ ނޭގުނަސް ލޭޑީ ގާގާ އެނގޭނެއެވެ. ތިޔަ ހީވީ ރަނގަޅަށެވެ. އެއީ އެއްބައެކެވެ. އެއީ އެމީހުންގެ އަސްލު ނަމާއި ތަރިއަކަށް ވުމަށްފަހު ބޭނުންކުރަމުންދާ ނަމެވެ.\nސެލެބްރިޓީން މަޝްހޫރުކަން ހޯދުމަށާ މަޝްހޫރުކަން ދެމެހެއްޓުމަށް ގިނަ މަސައްކަތްތަކެއް ކުރެއެވެ. ވާދަވެރިކަން ބޮޑު މުނިފޫހި ފިލުވުމުގެ ދާއިރާގައި ހުނަރެއް ހުއްޓަސް އަދި ތަރިއަކަށް ވެވޭ ކަމަކަށް ނުވެއެވެ. ޕްލާސްޓިކް ސާޖަރީގެ އެހީގައި ސިފައަށާ ސައިޒަށް އެކި ވަރުގެ ބަދަލުތައް ގެންނަ ތަރިން މަދެއް ނޫނެވެ. މިފަހަރު މިއޮތީ އުފަންދުވަހުގެ ސެޓްފިކެޓް ގައި އޮތް ނަން، ކިޔާލަން އަދި ހަނދާން ކުރަން ފަސޭހަ ސްޓައިލިޝް ނަންނަމަށް ބަދަލު ކުރި ތަރިންގެ ވާހަކައެވެ. ބައެއް ތަރިން އެމީހުންގެ އާ އަދި ކޫލް ނަން ސްޓޭޖް ނަމުގެ ގޮތުގައި ބޭނުންކުރާއިރު އަނެއްބައި ތަރިން ރަސްމީ ކޮށް ވެސް ނަން ބަދަލު ކުރެއެވެ.\nބޮލީވުޑްގެ ބައެއް ނަން ބަދަލުކުރުންތަކަށް ބަލާއިރު މަލައިކާ ޝަރާވަތުގެ އަސްލު ނަމަކީ ރީމާ ލަމްބާ އެވެ. ކެޓްރީނާ ކައިފްގެ އަސްލު ނަމަކީ ކެޓްރީނާ ޓާކޮޓް އެވެ. މިއީ އޭނާގެ ފިލްމީ ކެރިއަރުގެ ކުރީކޮޅު، ޖެކީ ޝްރޮފްގެ އަންހެނުން އައިޝާ ދިން ލަފާ ގެ މަތިން އޭނާ ހޮވި ނަމެއް ކަމަށް ވެއެވެ. ދެން ޖެކީ ޝްރޮފްގެ އަސްލު ނަން ޖައިކިޝަން ކަކޫބާއި ވަކި އައިޝާއަށް ކަމުދާނެ ހެއްޔެވެ؟\nފިލްމުތަކުގައި ރަޖްނީކާންތަށް ނުކުރެވޭނެ އެއްވެސް ކަމެއް އޮންނާނެހެއްޔެވެ؟ ބަޑިއެއްގެ ވަޒަން އަނގައިން ހިފައި، ހަފައި ކުދިކޮށް ޗޮސްކޮއްލުމަކީ ވެސް އޭނާއަށް ފިލްމުތަކުގައި ކުރެވޭ ކަންކަމެވެ. އެކަމަކު އޭނާއަށް ވެސް ޝިވާޖީ ރާއޯ ގައިކްވާދް ގެ ގޮތުގައި ތަރިއަކަށް ވެވުނު ކަމަކަށް ނުވިއެވެ. އިތުރު އެހެން ތަރިންނަށް ބަލާއިރު، މިހާރު އުމުރުން 92 އަހަރު ވެފައިވާ ބޮލީވުޑްގެ ޓްރެޖެޑީ ކިންގް ދިލިޕް ކުމާރުގެ އަސްލު ނަމަކީ މުހަންމަދު ޔޫސުފް ހާނެވެ.\nކަމަލް ހަސަންގެ އަސްލު ނަމަކީ އަލްވެރްޕެޓައި އާންދަވަރެވެ. ނުވަދިހައިގެ އަހަރުތަކުގައި މަޝްހޫރުވި ބަތަލާ ތާބޫ ގެ އަސްލު ނަމަކީ ތަބައްސުމް ހަޝްމީ ހާނެވެ. ޝިލްޕާ ޝެޓީގެ އަސްލު ނަމަކީ އާޝްވިނީ ޝެޓީ އެވެ. ޕްރިޓީ ޒިންޓާގެ އަސްލު ނަމަކީ ޕްރީތަމް ޒިންޓާ އެވެ. ބޮލީވުޑްގެ ގިނަ ތަރިންނަށް އާ ނަމެއް ދިނުމުގައި، އެމީހުން ފުރަތަމަ ކުޅޭ ފިލްމުގެ ޕްރޮޑިއުސަރުންނާއި ޑައިރެކްޓަރުންގެ ދައުރު ބޮޑުކަން ފާހަގަ ކުރެވެއެވެ.\nޖޯން އަބްރަހަމް ގެ އަސްލު ނަމަކީ ފަރްހާން އަބްރަހަމް އެވެ. ސަނީ ލިއޯނީގެ ހަށިގަނޑުން ނުފެންނަ އިންޗިއެއް ނެތަސް އޭނާގެ އަސްލު ނަމުގެ ނިވާކަން ބޮޑެވެ. އޭނާގެ އަސްލު ނަމަކީ ކަރަންޖީތު ކައުރް ވޯރާ އެވެ. މިފަހަކަށް އައިސް، ބޮލީވުޑްގައި ނަން ބަދަލުކުރުން އެހާ އާންމު ނޫންކަމަށް ބުނެވިދާނެއެވެ. ގިނަ ފިލްމީ އާއިލާތަކުން އެމީހުންގެ ތަޖުރިބާއަށް ބަލައި ދަރިންނަށް ފުރަތަމަ ވެސް ފިލްމީ ދުނިޔެ ގަބޫލު ކުރާ ކަހަލަ ނަމެއް ދެނީ ކަމަށް ވެދާނެއެވެ.\nހޮލީވުޑް ބައެއް ތަރިންގެ އަސްލު ނަންނަމަށް ބަލާލާއިރު ނިކީ މިނާޖްގެ އަސްލު ނަމަކީ އޮނިކާ ޓާންޔާ މަރާޖްއެވެ. ކެޓީ ޕެރީގެ އަސްލު ނަމަކީ ކެތަރީން އެލިޒަބަތު ހުޑްސަން އެވެ. ޓޮމް ކްރޫޒްގެ އަސްލު ނަމަކީ ތޯމަސް ކްރޫޒް މެޕޮތާ ދަ ފޯތް އެވެ. މަޝްހޫރު ރޮކް ބޭންޑް ކުއީންގެ ލީޑް ވޯކަލިސްޓް ފްރެޑީ މާކިއުރީ ގެ އަސްލު ނަމަކީ ފަރޯކް ބަލްސާރާ އެވެ. މައިލީ ސައިރަސްގެ އަސްލު ނަމަކީ ޑެސްޓިނީ ހޯޕް ސައިރަސް އެވެ. ރެޕް އާޓިސްޓް ޓީ-ޕެއިންގެ އަސްލު ނަމަކީ ފަހީމް ރަޝާދް ނަޖުމް އެވެ.\nއެލްޓަން ޖޯންގެ އަސްލު ނަމަކީ ރެޖިނަލްޑް ކެނެތު ޑްވައިޓް އެވެ. ބޯން ޓު ޑައި ފަދަ ލަވަތަކުން މަޝްހުރުކަން ހޯދި ލަވަކިޔުންތެރިޔާ ލާނާ ޑެލް ރޭ ގެ އަސްލު ނަމަކީ އެލިޒަބަތު ވުލްރިޖް ގްރާންޓެވެ. މަޝްހޫރު ލަވަ "ރޯޔަލް" އިން ވިދާލި ލޯޑް ގެ އަސްލު ނަމަކީ އެލާ ޔެލިޗް އޮކޮނޯރެވެ. ރެޕް ލަވަކިޔުންތެރިޔާ ފިފްޓީ ސެންޓްގެ އަސްލު ނަމަކީ ކާޓިސް ޖޭމްސް ޖެކްސަން ދަ ތާރޑެވެ. ކަމިޔާބު އެތައް ފިލްމަކާ ސީރީޒެއް ކުޅެފައިވާ ޗާލީ ޝީންގެ އަސްލު ނަމަކީ ކާލޯސް އައިވިން އެސްތެވޭޒް އެވެ. ބްރޫނޯ މާސް ގެ އަސްލު ނަމަކީ ޕީޓަރ ޖީން ހާނާންޑޭޒް އެވެ. ގަދަފަދަ ނިކޮލަސް ކޭޖްގެ އަސްލު ނަމަކީ ނިކޮލަސް ކިމް ކޮޕޯލާ އެވެ.\nމިއަދަށް އެންމެ މަޝްހޫރު ޕިޓްބުލް ގެ އަސްލު ނަމަކީ އަރްމާންޑޯ ކްރިސްޓިއަން ޕެރޭޒްއެވެ.\nބައެއް ތަރިން ވަނީ ނަން ބަދަލު ކުރުމުގެ ކަންތައް މުޅިން އާ ހަރުފަތަކަށް ވެސް ގެންގޮސްފައެވެ. މަޝްހޫރު މިއުޒީޝަން ޕްރިންސް 1993 ވަނަ އަހަރު އޭނާގެ ނަން ބަދަލުކުރީ އަށެވެ. އެއީ ލޯބީގެ ނިޝާނެއް ކަމަށް ބުނެވެއެވެ. މި ނަން ކިޔާނެ ގޮތެއްވެސް ނޯވެއެވެ. އެހެންކަމުން އެދުވަސްވަރު މީޑިއާގައި އޭނާއަށް ކިޔާ އުޅުނީ "ކުރިން ޕްރިންސްގެ ގޮތުގައި ވިދާލި ތަރި" މިފަދަ ގޮތަކަށެވެ. އަދި 2000 ވަނަ އަހަރު އޭނާގެ ނަން އަނެއްކާވެސް ޕްރިންސަށް ބަދަލުކުރިއެވެ. ނަސީބެކެވެ.\nސްނޫޕް ޑޯގް ސްނޫޕް ލަޔަން އަށް ބަދަލުވީ ވެސް އިހަކަށް ދުވަހު އެވެ. އޭނާގެ އަސްލު ނަމުގައި އެއްވެސް ޖަނަވާރެއްގެ ނަމެއް ނުހިމެނެއެވެ. ކުރިން އޭނާއަކީ ކެލްވިން ކޯޑޮޒާ ބްރޯޑަސް އެވެ.\nބައެއް ތަރިން އެމީހުންގެ ނަން ބަދަލުކުރަނީ އެހެން ގޮތެއް ނެތިގެންކަމަށް އަޅުގަނޑަށް ވެސް ގަބޫލުކުރެވެއެވެ. މިސާލަކަށް ޓީވީ ސީރީޒް ދި އޯސީ އިން މަޝްހޫރުވި އޮލީވިއާ ވައިލްޑް ގެ އަސްލު ނަމަކީ އޮލީވިއާ ކޮކްބާން އެވެ. އޮލީވިއާ ނަންބަދަލުކުރިލެއް އަދިވެސް ލަހެއްނޫންހެއްޔެވެ؟ މަޝްހޫރު ފެޝަން ޑިޒައިނަރު އަދި ވިޔަފާރިވެރިޔާ ރަލްފް ލައުރެން ގެ އަސްލު ނަމަކީ ރަލްފް ލިފްޝިޓްސް އެވެ. އޭނާގެ ނަމުގައި ޝިޓް އޮންނާތީ، ކުޑައިރު ސްކޫލުގައި ވަރަށް ދިމާކުރި ކަމަށް އޭނާ ބުނެފައި ވެއެވެ.


ދެ ޕެޓްރޯލް ޝަޑަކުން ފައިސާ ބަލައިގަންނާނީ ހަމައެކަނި ކާޑުން | Sandhaanu\nދެ ޕެޓްރޯލް ޝަޑަކުން ފައިސާ ބަލައިގަންނާނީ ހަމައެކަނި ކާޑުން\nފިއުލްސަޕްލައި އޮފް މޯލްޑިވްސް ( އެފްއެސްއެމް) އިން މާލޭގައި ހިންގާ ދެ ޕެޓްރޯލް ޝެޑެއްގައި އަންނަ ހޯމަ ދުވަހުން ފެށިގެން ފައިސާ ބަލައިގަންނާނީ ހަމައެކަނި ކާޑުން ކަމަށް އެ ކުންފުނިން ބުނެފި އެވެ.\nއެކުންފުނިން ކުރި އިއުލާންއެއްގައި ބުނެފައިވާ ގޮތުން ކާޑުން ފައިސާ ދެއްކޭގޮތަށް ހަމަޖައްސާފައި ވާނީ ކާނިވާ ސަރަހައްދުގައި ހުންނަ އީޒީފިލް2އާއި މާލޭ އިންޑަސްޓްރިއަލް ވިލެޖްގައި ހުންނަ އީޒީފިލް4ގައެވެ.\nއެކުންފުނިން ބުނީ ސްޓެލްކޯ ސަރަހައްދުގައި ހުންނަ އީޒީފިލް 1 އަދި ހުޅުމާލޭގައި ހުންނަ އީޒީފިލް3އިން ކޭޝް ކާޑުގެ އިތުރުން ނަގުދު ފައިސާ އިން ވެސް ފައިސާ ދެއްކޭނެކަމަށެވެ.\nއެފްއެސްއެމް އިން ބުނީ ދެ ޕެޓްރޯލް ޝެޑަކުން ކާޑުން ފައިސާ ދައްކާ ގޮތަށް ހަމަޖެއްސީ ކޮވިޑް-19ގެ ބަލިމަޑިކަމާއި ގުޅިގެން އެޗްޕީއޭގެ ލަފަޔާ އެއްގޮތަށް އެކުންފުނީގެ ކަސްޓަމަރުންނާއި މުއައްޒަފުންގެ ރައްކާތެރިކަމަށް ފިޔަވަޅު އެޅުމުގެ ގޮތުން ކަމަށެވެ.\nމާލޭ ސަރަހައްދުގައި ކޮވިޑް-19ގެ ބަލި ފެތުރެން ފެށުމާއެކު އެފްއެސްއެމްގެ ހުރިހާ ޕެޓްރޯލްޝެޑަކުން ކޭޝްކާޑުން ފައިސާ ދެއްކޭނެގޮތް އެކުންފުނިން ހަދައިފައިވެއެވެ.


Malaabaareenge alhuvethi kamah raajje dhiya haadhisaa ah 265 aharu...\nމަލާބާރީންގެ އަތްދަށަށް ރާއްޖެ ދިޔަ ހާދިސާއަށް 265 އަހަރު ފުރުން\n1 އަހަރު, 11 މަސް,3ހަފްތާ,2ދުވަސް,6ގަޑި, 10 މިނެޓް, 49 ސިކުންތު ކުރިން 2054 1 ޝަހީދާ އަބްދުﷲ ސައީދު\nދިވެހި ރާއްޖޭގެ ތާރީޚުގައި މިއަދާ ހަމައަށް އައިއިރު، ރައްޔިތުން ވަނީ ވަރަށް ގިނަ ހިތި ތަޖުރިބާތަކެއް ކޮށްފައެވެ. އެގޮތުން ރާއްޖޭގެ ވެރިކަމުގެ ދަހިވެތި ކަމުގައި ދިވެހިންގެ ބަޔަކު އިސްވެތިބެގެން ބޭރުގެ ފަރާތްތަކުން ދިވެހިންނަށް އަނިޔާތައް ދެމުންދާ ދިއުމަކީ ދިވެހި ރާއްޖޭގެ ރައްޔިތުން އެވޭލާ ޒަމާނުއްސުރެ ދެކެ، ތަޖުރިބާކޮށްފައިވާ ހިތްދަތި އިހުސާސްތަކެއްކަން ފާހަގަކޮށްލަންޖެހެއެވެ. އެގޮތުން ދިވެހި ރާއްޖެއަށް މަލާބާރީން އަރާ އޭރުގެ ރަދުން އަވަހާރަކޮށްލި ހާދިސާއަށް މިއަދަށް 265 އަހަރު ފުރޭ އިރު، މިދުވަސް އަޅުގަނޑުމެން ހަނދާނުން ފުހެލައިގެން ނުވާނެއެވެ.\nމަލާބާރީން ރާއްޖެ ހިފި ވާހަކައަކީ ރާއްޖޭގެ ރައްޔިތުން މިއަދު ވެސް އަޑުއަހާ ވާހަކައެކެވެ. ނަމަވެސް އެކަން ހިނގަން މެދުވެރިވި ސަބަބު އެނގެނީ ކިތައް ރައްޔިތުންނަށްހެއްޔެވެ. އެހާދިސާގައި ދިވެހިން ތަޖުރިބާކުރި ހިތްދަތި އަދި އެހާމެ ބިރުވެރި އެހާދިސާގެ މައުލޫމާތު އެނގެނީ ކިތައް ރައްޔިތުންނަށް ހެއްޔެވެ. މަލާބާރީން ރާއްޖެ އަރާ ރާއްޖޭގެ ވެރިކަން ފޭރިގަތޭ ބުނެ އެހިސާބުން އެވާހަކަ އޮއްބާލައިގެން މިއަދު ތިބެވޭކަށް ނެތެވެ. މަލާބާރީންނާ ޕޯޗްގީޒުންނާ އިނގިރޭސީންގެ އިތުރުން ލަންކާގެ ތަމަޅަ ޓައިގަރުންނާ ގުޅިގެން ގައުމުގެ މިނިވަންކަން ނަގާލި ފަދަ ބިރުވެރި ހާދިސާތައް ހިނގާފައިވަނީ ވެރިކަމުގެ ދަހިވެތި ކަމުގައި ދިވެހިންގެ ބަޔަކު ގައުމަށް ޣައްދާރުވެގެންނެވެ. ޑިސެންބަރު މަހުގެ 20 ވަނަ ދުވަހާ މިއަދު އަޅުގަނޑުމެން ކުރިމަތިލި އިރު، ޑިސެންބަރ 20 ވަނަ ދުވަހަކީ ދިވެހިން ދެކެފައިވާ ކަޅު ދުވަހެއްކަން ފާހަގަކޮށްލެވެއެވެ.\nއެގޮތުން ދިވެހިތާރީޚުން ފެންނަގޮތުން މަލާބާރީން ތިން ފަހަރަށް ވެސް ރާއްޖެއާ ހަނގުރާމަކުރުމަށް ގެނައި ޚާއިނަކީ ކަޅު މުޙަންމަދު ރަސްގެފާނެވެ. މިއީ ދިވެހި ރާއްޖޭގެ ތަރީޚު ދުށް އެންމެ ބޮޑު އަނިޔާވެރިޔާ ކަން ތާރީޚުން ހެކިދެއެވެ. އެގޮތުން ކަޅު މުހައްމަދު ރަސްގެފާނު ވެރިކަމަށް ގެނެސްދޭ މަތިން މަލާބާރީންނަށް ދިވެހި އުފެއްދުންތަކާ ދިވެހި ވިޔަފާރި ހަވާލުކުރި އިރު، ތިލަދުންމައްޗާއި ނ. އަތޮޅުގެ ދެ ރަށެއް ވެސް ދިންކަން ތާރީޚުން އެނގެން އެބަހުއްޓެވެ. މަލާބާރީން ރާއްޖެއަށް ހަނގުރާމައަށް އައިއިރު، ދިވެހި ތަޚުތުގައި އިންނެވީ ސުލްޠާން މުކައްރަމް މުޙައްމަދު ޢިމާދުއްދީނު ތިންވަނައެވެ.\nމިއީ މީލާދީން 1750 އިން 1757 އަށް ދިވެހިރާއްޖޭގެ ރަސްކަން ކުރެއްވި ރަދުންނެވެ. މިރަދުން މަޝްހޫރުވެފައިވަނީ ކޮރު ބަންޑާރައިން ގެ ނަމުންނެވެ. ރަސްކަމަށް އިސްވެ ވަޑައިގަތީ ހިޖުރީ ގޮތުން 1163 ވަނަ އަހަރުގައެވެ. ސުލްޠާން މުކައްރަމް މުޙައްމަދު ޢިމާދުއްދީނު (ތިންވަނަ) އެވެ. ކޮރު ބަންޑާރައިން އަވަހާރަވީ7ޝައްވާލް 1170 ގައެވެ.\nމީލާދީން 20 ޑިސެންބަރ 1752 ވަނަ އަހަރު، އަދި ހިޖުރައިން 1166 ވަނަ އަހަރުގެ ސަފަރު މަހުގެ ތޭރަ ވިލޭރޭ، ނުވަ ފުޅީގެ ވަގުތުގައި މަލާބާރީންގެ ލަޝްކަރު މާލެއަރާ އެންމެ ފުރަތަމަ ވެސް މުލިއާގެ ނުވަތަ ރަސްކަމުގެ ގަނޑުވަރަށް ވަދެ ބަޑިތައް ޖަހާ މީހުންތައް މަރަންފެށިއެވެ. އަދި މަލާބާރީންގެ ލަޝްކަރުތަކުން އެންމެ ފުރަތަމަވެސް ހުޅުޖެހީ ނާބަތުޚާނާގައެވެ. އެފަހަރު ތިން ގަނޑުވަރަކާއި، ތިން މިސްކިތަކާ އާންމު ރައްޔިތުންގެ ފަސްދޮޅަސް ތިން ގެ ވަނީ އަންދާލާފައެވެ. އަދި ރަސްކަމުގައި ހުންނެވި މުކައްރަމު މުހައްމަދު އިމާދުއްދީނާއި، ވަލީއަހުދު މުހައްމަދު މަނިކުފާނުގެ އިތުރުން ބައެއް ވަޒީރުން މަލާބާރީންގެ އުޅަނދަށް ގެންގޮސް ރަސްގެފާނުގެ ދެލޯ ކޮނެލުމަށް ފަހު ގޯވާއަށް ގެންދިޔަކަމަށް ތާރީޚު ދިރާސާ ކުރައްވާ ބޭފުޅުން ލިޔުއްވާފައިވާ ފަތްފުށްތަކުން އެނގެން އެބަހުއްޓެވެ. އެރަދުން އަވަހާރަވީ މަލާބާރީންގެ އަތްދަށުގައި ހިޖުރީ ސަނަތުން7ޝައްވާލް 1170 ގައެވެ.\nމީގެއިތުރުން މަލާބާރީންގެ ވެރިޔާ ކަންނަންނޫރު އަލީ ރާޖާއަށް ވެރިކަން ހޯދައިދެން މަސައްކަތްކުރި ހަސަން ތާޖުއްދީންގެ ދެބެން ކަމަށްވާ މުހައްމަދު ޝަމްސުއްދީނާއި އަހުމަދު މުހުޔިއްދީނަކީ ގައުމަށް ޣައްދާރުވި މީހުންކަމަށް ނިންމާ މި ދެބެންވަނީ ކަނޑުފެއްތިއެވެ. ކޮރުބަންޑާރައިންގެ ސަރުކާރުގެ ފަނޑިޔާރު މަނިކުފާނުކަން މުޙައްމަދު ޝަމްސުއްދީނަށް ދެއްވި އިރު، މާލޭގެ ޚަޠީބުކަން އަޙްމަދު މުޙުޔިއްދީނަށް އެރަދުން ދެއްވިއެވެ. މިދެބޭކަލުން ރަސްކަމުގެ ދަހިވެތިކަމުގައި މަލާބާރީންގެ ވެރިޔާ އަލީރާޖާއަށް ލިއުއްވި ސިޓީތަކުގައި މާލެ ހިފަން ހަދާނެ ގޮތްތައްވެސް އަލީރާޖާއަށް ވަނީ އަންގާފައެވެ.\nމަލާބާރީން ނުވަތަ ހޮޅިންގެ ވެރިކަން ރާއްޖޭގައި ގާތްގަނޑަކަށް4މަސްވަންދެން ކުރިއެވެ. އެއީ ދިވެހި ތާރީޚު ދެކެފައި ނުވާފަދަ އަނިޔާވެރި ދުވަސްތަކެއް ކަމަށް ދިވެހި ތާރީޚުން އެނގެން އެބަހުއްޓެވެ. އެގޮތުން މަލާބާރީން ރާއްޖޭގެ އުތުރުގެ ރައްތަކަށް އަރައިގަނެ 459 މީހަކު ރަހީނުކޮށްގެން ގޯވާއަށް ގެންދިޔައެވެ. މަލާބާރީންގެ އަނިޔާވެރިކަން ހައްދުފަހަނައަޅާފައިވަނިކޮށް، ރާއްޖެ މިނިވަން ކުރެއްވީ މުލީގޭ ދޮން ހަސަން މަނިކުފާނެވެ. މިއީ ދިވެހި ތާރީޚުގައި މަޝްހޫރު ދޮންބަންޑާރައިންނެވެ.\nދޮންބަންޑާރައިންނާއި އެމަނިކުފާނުގެ ބައިވެރިން މަލާބާރީންނާ ހަނގުރާމަކޮށް، ހިޖުރައިން 1166 ވަނަ އަހަރުގެ ޖުމާދުލް އާޚިރާމަހުގެ3ވީ އާދިއްތަވިލޭ ރޭ މަލާބާރީންގެ އަތްދަށުން ރާއްޖެ މިނިވަން ކުރެއްވިއެވެ. ދޮންބަންޑާރައިން އަވަހާރަ ވެފައިވަނީ ހިޖުރައިން 1180 ގައި މީލާދީން 1 ފެބްރުއަރީ 1767ގަ. ދޮންބަންޑާރައިން ރާއްޖޭގެ ރަސްކަން ޤަބޫލުފުޅު ކުރެއްވީ މަލާބާރީން ހައްޔަރުކޮށްގެން ގެންދިޔަ ރަދުން އައްސުލްޠާން މުކައްރަމް މުޙަންމަދު ޢިމާދުއްދީނު، އަވަހާރަވުމުންނެވެ. ދޮން ބަންޑާރައިން ރާއްޖޭގެ ރަސްކަންކުރެއްވީ ހިޖުރައިން 1173، ވަނައަހަރުގެ ރަބީއުލްއާޚިރާ މަހުގެ 15 އިން ފެށިގެން، ހިޖުރައިން 1180 ވަނައަހަރުގެ ރަމަޟާން މަހުގެ2ވަނަ ދުވަހާ ހަމައަށެވެ.\nމަލާބާރީން ރާއްޖެ ހިފުމުގެ އިސްމޭސްތިރިއެއްގެ ގޮތުގައި ހުރި ކަޅު މުހައްމަދު ރަސްގެފާނު ތިން ފަހަރެއްގެ މަތިން ރާއްޖޭގެ ވެރިކަން ކުރި އިރު ފުރަތަމަ ފަހަރަށް ވެރިކަމަށް އައީ އޭނާގެ އެއްބަނޑުއެއްބަފާ ކޮށްކޯފުޅު ހަސަން 8 ވަނަ ރަސްގެފާނު ގަތުލު ކުރުމަށްފަހުއެވެ. އަދި ތިން ވަނަ ފަހަރަށް ވެރިކަމަށް އައުމަށް ކުރި ހަނގުރާމައިގައި އޭރުގެ ރަދުން ކޮރުބަންޑާރައިން މަލާބާރީންނާ ހަވާލުކޮށް، އެހާދިސާގައި ރަދުން އަވަހާރަވިއެވެ. ގައުމަށް ޚިޔާނާތްތެރިވި މީހުންގެ ތެރެއިން ނުވަ ވަނަ ހަސަން ރަސްގެފާނުގެ އަނިޔާވެރިކަން ވެސް މިފުރުސަތުގައި ފާހަގަކޮށްލަންޖެހެއެވެ. އެގޮތުން ނުވަވަނަ ހަސަން ރަސްގެފާނަކީ ރާއްޖޭގައި ޚުދުމުޚްތާރު ވެރިކަމެއްކޮށް ގައުމަށް ޚިޔާނާތްތެރިވިކަމަށް ތާރީޚްގައި ލިޔެވިފައިވާ އިސްވެ ދިޔަ ކަޅު މުހައްމަދު ރަސްގެފާނުގެ ދަރިކަލުން އުމަރު މާފަތްކިލެގެ ދަރިކަލެކެވެ. އެހެންކަމުން ނުވަ ވަނަ ހަސަން ރަސްގެފާނުގެ ކާފާ ފުޅަކީ ކަޅު މުހައްމަދު ރަސްގެފާނެވެ.\nމަލާބާރީންނަށް ވުރެ ކުރިން ރާއްޖޭގެ ވެރިކަން ފޭރިގެންފައިވަނީ ޕޯޗްގީޒުންނެވެ. އެހެން ކަމުން ޕޯޗްގީޒުން ރާއްޖެ ހިފި ގޮތުގެ މައްޗަށް ވެސް ބަލާލަން ޖެހެއެވެ. އެދުވަސް ވަރަކީ މާލޭގައި އޮތް ދާޚިލީ ހަމަނުޖެހުމާއި ވެރިކަމަށް ދަހިވެތި ބަޔަކު ހިންގަމުންދިޔަ ފިތުނަވެރި ހަމަނުޖެހުން ބޮޑު، ޤައުމީ ރޫޙު ކުޑަވެފައިވާ ދުވަސްވަރެކެވެ. އެހެންކަމުން އައްޔަސް އަނދިރިއަސް ވާނީ އެއްގޮތް ކަމަށް ބުނެ، އެގޮތަށް ބަޔަކު މީހުން ރައްޔިތުންނަށް ވިސްނައިދެމުން ގެންދިޔަ ދުވަސްވަރުވެސްމެއެވެ. ޕޯޗްގީޒުން ރާއްޖޭގައި 16 އަހަރާ ހަމަސްދުވަހު ވެރިކަން ކުރި. ނުވަވަނަ ހަސަން ރަސްގެފާނު ގައުމަށްވެފައިވާ އެންމެ ބޮޑު ޚިޔާނާތަކީ 19 މެއި 1558 ވަނަ ދުވަހު ޕޯޗްގީޒުން ގޮވައިގެން ރާއްޖެއަރައި އޭރު ރަސްކަމުގައި ހުންނެވި އަލީ ރަސްގެފާނު ޝަހީދުކޮށްލުމެވެ. ދިވެހި ތާރީޚްގައި ނުދެކޭފަދަ އަނދިރި ދުވަސްތަކެއް ދިވެހިންނަށް ކުރިމަތިކުރުވައި ދިވެހި ވެރިކަމުގެ ސިންގާސަނާ އާއި ޕޯޗްގީޒުންނާއި މަތިކުރުމުގެ އިސްމޭސްތިރި އަކީ ނުވަ ވަނަ ހަސަން ރަސްގެފާނުއެވެ.\nއޭރު އަލި ރަސްގެފާނު ކައިވެނި ބައްލަވައިގެން އިންނެވީ ނުވަ ވަނަ ހަސަން ރަސްގެފާނުގެ ކާފާފުޅު ކަޅު މުހައްމަދުގެ ދަރިކަނބަލުންނާއެވެ. ނުވަވަނަ ހަސަން ރަސްގެފާނު ރާއްޖެ ގެނައި ޕޯޗްގީޒުންގެ ދިގު ވެރިކަން ނިމުމަކަށް ގެނައީ އައްސުލްތާނުލްޣާޒީ މުހައްމަދު ތަކުރުފާނުލް އައުޒަމް، ނުވަތަ ބޮޑު ތަކުރުފާނެވެ. ބޮޑުތަކުރުފާނު ޕޯޗްގީޒުންނާ ދެކޮޅަށް ކުރި ގައުމީ ޖިހާދުގައި، ދިވެހިންނަށް ނަސްރުލިބުނީ މީލާދީން2ޖުލައި 1573 ގައެވެ. ބޮޑުތަކުރުފާނު ރާއްޖޭގެ ވެރިކަމާ ހަވާލުވެވަޑައިގެންނެވި ގޮތައް ފުރަތަމަ ކަމެއްގެ ގޮތުގައި އިސްލާމް ދީން ފެތުރުއްވައި، ދިވެހި ދައުލަތުގެ ނަމެއްގެ ގޮތުގައި މިއަދު ވެސް ބޭނުންކުރަމުންދާ "އައްދައުލަތުލް މަޙަލްދީބިއްޔާ" އަށް ބަދަލުކުރެއްވި އެވެ.\nމިނަމަކީ ދިވެހިރާއްޖެ މިނިވަން ކުރެއްވުމަށްފަހު ދިވެހި ދައުލަތުގެ ނަމެއްކަމުގައި ބޮޑުތަކުރުފާނު އިޚުތިޔާރު ކުރެއްވިނަން. ބޮޑުތަކުރުފާނު ރާއްޖޭގައި ވެރިކަން ކުރެއްވީ މީލާދީން 1573 އިން 1585އަށް، ޖުމްލަ ބާރަ އަހަރު ދުވަހުއެވެ. އެތަކުރުފާނު އަވަހާރަވީ 1585ގައެވެ. ބޭރުގެ އަޅުވެތިކަމުގެ ތެރެއަށް ދިވެހި ރާއްޖެ ދިޔަ ދުވަސްތަކަށް ބަލާއިރު، ރާއްޖޭގައި އަށާރަ ސަތޭކަ ވަނަ އަހަރުން ފެށިގެން މިއަދާ ހަމަޔަށް ފެންމަތިވި ބޮޑެތި ހުރިހާ ފިތުނަ އަކާއި ބައިބައިވުމެއްގެ އަސްލަކީ ވެސް އަދި އެކަން ކަމުގެ ފަހަތުގައި ތިބީ އިނގިރޭސީންނެވެ.\nޕޯޗުގީޒުންނާ މަލާބާރީންގެ އަޅުވެތިކަމުގައި ދިވެހިން ތިބި އިރު، އިނގިރޭސީންގެ އަޅުވެތިކަމުގެ ދަށުގައި 80 އަށް ވުރެ ގިނަ އަހަަރު ވަންދެން ރައްޔިތުން ތިބެންޖެހުނެވެ. އިނގިރޭސީންގެ އިސްތިއުމާރީ ބާރުގެ ދަށުން ދިވެހިން މިންޖުވެ، މިނިވަން ދައުލަތެއް ގާއިމް ކުރެއްވީ 1965 ވަނަ އަހަރުގެ ޖުލައި މަހުގެ 26 ވަނަ ދުވަހު ކުރީގެ ރައީސް އިބްރާހީމް ނާސިރުއެވެ.\nއެދުވަހަށް ފަހު މިއަދާ ހަމައަށް ވެސް ރާއްޖޭގައި އޮތީ މިނިވަން ދައުލަތެކެވެ. ނަމަވެސް ހިތާމައަކީ ދިވެހި ތާރީޚުދެކެފައިވާ އަނިޔާވެރި ޚާއިނުން ކަމަށްވާ ކަޅު މުހައްމަދު ރަސްގެފާނާ ނުވަވަނަ ހަސަން ރަސްގެފާނާއި، ހަސަން ތާޖުއްދީންގެ ދެބެން ގައުމަށް ޣައްދާރުވި ފަދައިން މިއަދު ވެސް ގައުމުގެ ވެރިކަމުގެ ދަހިވެތި ކަމުގައި ޕޯޗްގީޒުންނާ މަލާބާރީން ވެސް އުފަންވި ފަސްގަނޑު ކަމަށްވާ އިންޑިއާގައި ތިބެގެން ދިވެހިންގެ ބަޔަކު އިސްވެތިބެ، ނުބައި އަނިޔާވެރި ރޭވުންތައް ރާވަމުންދާކަމީ މިއަދު ދިވެހިން ވިސްނާ ފިކުރުކުރަންޖެހޭ ކަމެކެވެ. މާޒީގައި ދިވެހިން ދެކެފައިވާ އަނިޔާވެރި ހާދިސާތަކުން ދިވެހިން ޢިބުރަތް ހާސިލްކުރަންޖެހެއެވެ.\nގައުމު 20 ޑިސެމްބަރު 2017 - 14:03\nވަރަށް ފުރިހަމަ ލިޔުމެއް. މައުލޫޟާތު ވަރަށް ތަނަވަސްވެއްޖެ.\n23 ގަޑި ކުރިން 72 0\n1 ދުވަސް ކުރިން 104 0\n1 ދުވަސް ކުރިން 79 0\n4 ދުވަސް ކުރިން 77 0


ސިޔާމްގެ އެކައުންޓުތައް ފްރީޒް ކުރުމުގެ ގެއްލުން ލިބޭނީ މުވައްޒަފުންނަށް – އާދަމް ޝަރީފް - DhiDaily\nސިޔާމްގެ އެކައުންޓުތައް ފްރީޒް ކުރުމުގެ ގެއްލުން ލިބޭނީ މުވައްޒަފުންނަށް – އާދަމް ޝަރީފް\nރާއްޖޭގެ ބޮޑު ވިޔަފާރަ ވެރިޔާ އަދި ރައްޔިތުންގެ މަޖިލީހުގެ މީދޫ ދާއިރާގެ މެމްބަރު އަހުމަދު ސިޔާމްގެ ސަން ޓްރެވަލްސް ކުންފުނީގެ އެކައުންޓްތައް ފްރީޒް ކުރުމުގެ ސަބަބުން ގެއްލުންވާނީ މުވައްޒަފުންނަށް ކަމަށް ރައްޔިތުންގެ މަޖިލީހުގެ މަޑުއްވަރީ ދާއިރާގެ މެމްބަރު އާދަމް ޝަރީފް އުމަރު ވިދާޅުވެއްޖެއެވެ.\nސިޔާމްގެ ކުންފުނި ތަކުގެ އެކައުންޓުތައް ފްރީޒް ކުރުމަށް ހައި ކޯޓުން އެންގީ ނ. އިރުފުށި ރިސޯޓް ހިންގުމުގެ އެއްބަސްވުން ސަން ޓްރެވަލްސް އިން ބާތިލްކުރި މައްސަލާގައި ހިލްޓަނަށް 24 މިލިއަން ޑޮލަރުގެ ބަދަލެއް ދޭން ސިންގަޕޫރު އާބިޓްރޭޝަނުން ނެރެފައިވާ އަމުރާ އެއްގޮތަށް ސަން ޓްރެވަލްސް އިން ފައިސާ ނުދައްކާތީ މީގެ ކުރިން ރާއްޖޭގެ ކޯޓުތަކަށް ހިލްޓަން އިން ހުށަހަޅާފައިވާ މައްސަލައިގެ ސަބަބުންނެވެ.\nރާއްޖޭގެ ކުރީގެ ޑިފެންސް މިނިސްޓަރ އާދަމް ޝަރީފް މިއަދު ކުރެއްވި ޓުއީޓެއްގައި ވިދާޅުވީ ސިޔާމްގެ ކުންފުނީގެ އެކައުންޓުތައް ފްރީޒް ކުރުމުގެ ސަބަބުން އެންމެ ބޮޑު ގެއްލުމެއްވެ މާޔޫސް ވާނީ 1000 އެއްހާ ދިވެހު މުވައްޒަފުންނާއި އެމީހުންގެ އާއިލާތަކަށް ކަމަށެވެ. އަދި މިކަމަކީ ވަރަށް ބޮޑަށް ކަންބޮޑުވާ ކަމެއް ކަމަށާއި، ސިޔާމްގެ އެއްވެސް ކުންފުންޏަކުން ކޯވިޑް 19 ގެ ސަބަބުން އެއްވެސް މުވައްޒަފަކު ވަކިކޮށްފައި ނުވާކަމަށާއި، ހުރިހާ މުވައްޒަފުންނަށްވެސް މުސާރަ ވެސް ދީފައިވާކަމަށެވެ.\nއެމަނިކުފާނުގެ ޓުއީޓްގައި އިތުރަށް ވިދާޅުވީ، ޝަރުއީ ނިޒާމަށް ވަރަށް ބޮޑަށް ނުފޫޒު ވަދެފައި ވާކަމަށެވެ.


Azhar ge Teacher in raajje annaanee budha dhuvahu: Arabiyyaa School | Mihaaru\nއަރަބިއްޔާ ސްކޫލުގެ ދަރިވަރުންތަކަކަށް ރިޕޯޓު ފޮތް ހަވާލުކުރަނީ: އަޒްހަރުގެ ޓީޗަރުން ރާއްޖެ އަންނާނީ އަންނަ ހަފުތާގައި----ފޮޓޯ: ހުސެއިން ވަހީދު/ މިހާރު\nއަޒްހަރުގެ ޓީޗަރުން ރާއްޖެ އަންނާނީ ބުދަ ދުވަހު: އަރަބިއްޔާ ސްކޫލު\n14 އެޕްރީލް 2019 - 11:594comments\nޕްރިންސިޕަލް މުހައްމަދު ޝުޖާއު އަބްދުލްރަހީމް ވިދާޅުވީ، ޓީޗަރުން ފޮނުވުމުގެ އިދާރީ މަސައްކަތްތައް ނިންމައި ބުދަ ދުވަހު ރާއްޖެ އަންނާނެކަން އަންގާފައިވާ ކަމަށެވެ. އޭނާ ވިދާޅުވީ، އަޒްހަރުގެ އާ ޓީޗަރުން އައުމުން، ޓީޗަރުން މަދުވުމުން ކުރިމަތިވި ގޮންޖެހުންތަކަށް ހައްލެއް ލިބޭނެ ކަމަށެވެ.\nއަރަބިއްޔާ އަށް ޓީޗަރުން ނުލިބުމުގެ މައްސަލަ ހައްލުކުރަން ސަރުކާރުން ވަނީ މިިދިޔަ ފެބްރުއަރީ މަހު މިސްރަށް ވަފުދެއް ފޮނުވައިފަ އެވެ. ރާއްޖެ އަށް ޓީޗަރުން މި ފޮނުވަނީ، ޝެއިހުލް އަޒްހަރު އަހުމަދު މުހައްމަދު އައްތޮއްޔިބާ އެ ވަފުދުން ބައްދަލުކުރިޔާ ދެ މަސް ވާން ކައިރިވެފައި ވަނިކޮށެވެ.\nރާއްޖޭގައި އަރަބި ތައުލީމް އުނގަންނައިދިނުމަށް މީގެ 32 އަަހަރު ކުރިން އަރަބިއްޔާ ސްކޫލު އުފެއްދި ފަހުން، ކޮންމެ އަހަރަކު ވެސް އަޒްހަރުން ޓީޗަރުން ފޮނުވަ އެވެ. މި ފަހަރު މައްސަލަ ޖެހުނީ، 2017 ވަނަ އަހަރު މިސްރުން ފޮނުވި ހަތް ޓީޗަރަކު އެއާޕޯޓުގައި 12 ގަޑިއިރު ބޭތިއްބުމަށް ފަހު ޑީޕޯޓުކޮށްލުމުންނެވެ. އެކަމާ ގުޅިގެން ރާއްޖެ އަށް އަލުން ޓީޗަރުން ނުފޮނުވަން ވެސް އަޒްހަރު ޔުނިވާސިޓީން ނިންމި އެވެ. ނަމަވެސް ފަހުން ވަނީ އެކަން ބަދަލުކޮށްފަ އެވެ.\nމިސްރުން ފޮނުވި ޓީޗަރުންނާ މެދު ރާއްޖެ އިން ކުރިން ކަންތައް ކުރިގޮތުން ޝެއިހުލް އަޒްހަރު ހުންނެވީ ވަރަށް ބޮޑަށް ކޯފާވެވަޑައިގެންފަ އެވެ. އެގޮތުން، ޓީޗަރުން ފޮނުވާފައިވަނީ މީގެ ކުރީގެ ސަރުކާރުން އެގޮތަށް ކަންތައްކުރުމުން ރައީސް އިބްރާހިމް މުހައްމަދު ސޯލިހު އެކަމަށް މައާފަށް އެދިވަޑައިގެން ސިޓީފުޅެއް ފޮނުއްވުމުންނެވެ.\nއިތުރު ލިޔުންތައް ތައުލީމް ޓީޗަރުން އެޑިއުކޭޝަން މިނިސްޓްރީ އަލް އަޒްހަރު އަރަބިއްޔާ ސްކޫލް ރާއްޖެ-މިސްރު މިސްރު


މައުމޫނު ހާޒިރުނުކުރެވުމުން ބަޔާން ނުދެއްވާ ޖާބިރު ފުލުސް އޮފީހުން ވަޑައިގެންފި | | Sangu News\nމައުމޫނު ހާޒިރުނުކުރެވުމުން ބަޔާން ނުދެއްވާ ޖާބިރު ފުލުސް އޮފީހުން ވަޑައިގެންފި\n23 ސެޕްޓެމްބަރ 2019 - 16:50\nކާށިދޫ ދާއިރާގެ މެމްބަރު އަބްދުﷲ ޖާބިރު. ފޮޓޯ: މަޖިލިސް އިދާރާ\nކުރީގެ ރައީސް އަލްއުސްތާޒް މައުމޫން އަބްދުލް ގައްޔޫމަށް ރިޔާސީ އިންތިހާބާއި ދިމާކޮށް ދެއްވި 29 މިލިއަން ރުފިޔާއަށް "ހިޔާނާތްތެރިވެ މަކަރާއި ހީލާތް" ހެދިކަމަށްބުނެ ކާށިދޫ ދާއިރާގެ މެމްބަރު އަދި ޑީއާރްޕީގެ ލީޑަރ އަބްދުﷲ ޖާބިރު ފުލުސް އޮފީހަށް ހުށަހެޅުއްވި މައްސަލާގައި ބަޔާން ނެގުމަށް މިރޭ ހާޒިރުވެވަޑައިގަތުމަށްފަހު، ރައީސް މައުމޫންގެ އައިރު ހާޒިރުގައި ބަޔާން ދެއްވަން ބޭނުންފުޅު ނޫންކަމަށް ވިދާޅުވެ ފުލުސް އޮފީސް ދޫކުރައްވާ ވަޑައިގެންފިއެވެ.\nޔޮޓް ޓުއާޒްގެ ޗެއަރމަން ޖާބިރު ފުލުސް އޮފީހަށް ވަޑައިގެންނެވީ މިރޭ 20:00 ގައެވެ. އޭގެ އިރުކޮޅެއްފަހުން ނުކުމެވަޑައިގެން މީޑިއާގައި ވިދާޅުވީ، މިމައްސަލަ ތަހްގީގުކުރައްވަން ޖެހޭނީ މައުމޫން ހާޒިރުކުރައްވައިގެން އެއް މާހައުލެއްގައިކަމަށެވެ. އެހެން ނުވާނަމަ، މައުމޫންގެ އައިރު ހާޒިރުގައި ބަޔާން ދެއްވަން ބޭނުންފުޅުނުވާކަމަށެވެ.\nފުލުސް އޮފީހަށް އަޅުގަނޑު ދިޔައިން، މައުމޫނެއް ނެތް. ފުލުހުންގާތު އަޅުގަނޑު އެހީ މައުމޫން ކޮބާހޭ، މައުމޫންގެ ހާޒިރުގައޭ ވާހަކަ ދައްކާ ތަހްގީގް ހިނގަން ވާނީ، މައުމޫން ހާޒިރުކުރައްވާށޭ. އެބޭފުޅުންނަށް އެކަން އެގަޑީގައި ނުކުރެއްވުނީމާ އަޅުގަނޑު ނުކުތީ. ރައީސް މައުމޫން ދަރަންޏަށް ޒިންމާ ވާގޮތަށް ނެތި 29 މިލިއަން ރުފިޔާގެ ވާހަކަ އަޅުގަނޑު ދައްކަން ބޭނުންވަނީ އެމަނިކްފާނު ބައިދައިގެން ކުރިފުޅުމަތީގައި. މީހުން ނެތްތާނގައި މީހުންގެ ވާހަކަ ދެއްކުން އެއީ ވަރަށް ހުތުރު ކަމެއް. އަޅުގަނޑަކީ އެއްވެސް މީހެއްގެ ނެތި މޮށޭ މީހެއް ނޫން.\nމެމްބަރު ޖާބިރު އިތުރަށް ވިދާޅުވީ ފުލުސް އޮފީހާއި މިމައްސަލާގައި އިތުރަށް ވާހަކަ ދައްކަވާނެކަމަށާއި، ރައީސް މައުމޫނަށް މަކަރާއި ހީލަތް ހައްދަވައިގެން ފިއްލަވައިގެން ނޫޅުއްވެވޭނެކަމަށެވެ. އަދި 29 މިލިއަން ރުފިޔާގެ އިންޓްރެސްޓާއެކު 50 މިލިއަނަށްވުރެ މައްޗަށް މިހާރު ގޮސްފައިވާކަމަށެވެ.\nGood luck jaabir


ނޫސް ބަޔާން:އެސް.އެމް.އެސް މެދުވެރިކޮށް އެމްޑީޕީގެ ދާއިރާތަކުގެ އިންތިޚާބު ބޭއްވުން ކެންސަލްކުރަން މެދުވެރިވި ސަބަބާބެހޭ – Maldivian Democratic Party\n26 ސެޕްޓެމްބަރު 2010\nނޫސް ބަޔާން:އެސް.އެމް.އެސް މެދުވެރިކޮށް އެމްޑީޕީގެ ދާއިރާތަކުގެ އިންތިޚާބު ބޭއްވުން ކެންސަލްކުރަން މެދުވެރިވި ސަބަބާބެހޭ\nތާރީޚް: 26 އޮގަސްޓް 2010 (އާދީއްތަ)\nއެސް.އެމް.އެސް މެދުވެރިކޮށް އެމްޑީޕީގެ ދާއިރާތަކުގެ އިންތިޚާބު ބޭއްވުން ކެންސަލްކުރަން މެދުވެރިވި ސަބަބާބެހޭ\n24 ސެޕްޓެމްބަރ 2010 ވީ ހުކުރު ދުވަހު ބޭއްވި އެމްޑީޕީގެ ދާއިރާތަކުގެ އިންތިޚާބުގައި އެސް އެމް.އެސް މެދުވެރިކޮށް ވޯޓުލަމުން ދަނިކޮށް ދިމާވި ޓެކްނިކަލް މައްސަލައަކާ ގުޅިގެން، އެ އިންތިޚާބު އެހެން ދުވަހަކަށް ( 1 އޮކްޓޫބަރ 2010 ވާ ހުކުރު ދުވަހަށް) ފަސްކުރަން ޖެހުނުކަމަށްޓަކައި އެމްޑީޕީގެ އެންމެހާ ލޮބުވެތި މެންބަރުންގެ އަރިހުން ނިހާޔަތަށް މަޢާފަށް އެދެމެވެ.\nމިދިޔަ ހުކުރުދުވަހު މެންދުރު ފަހު 2:00 އިން ފެށިގެން، އެސް.އެމް.އެސް މެދުވެރިކޮށް ވޯޓުލުން، މުޅި ރާއްޖޭގެ ހުރިހާ ކަންކޮޅެއްގައި ވަރަށް އޮމާންކަމާއެކު ފެށިގެން ދިޔައެވެ. މިގޮތަށް ދޮޅު ގަނޑިއިރު ދެމިގެން ދިއުމަށްފަހު، މާލޭގައި، ކަލާފާނު ސްކޫލްގައި ހުރި ވޯޓުލާ މޭޒުތަކުންނާއި، ރާއްޖެތެރޭގެ ބައެއް ރަށްރަށުން ޝަކުވާކުރަން ފެށީ، ކަނޑައެޅިފައިވާ އިނގިރޭސި ވިލާތުގެ ނަންބަރަށް އެސް.އެމް.އެސް ފޮނުވުމުގައި ހުރަސްތަކެއް ކުރިމަތިވަމުންދާ ކަމަށެވެ. މިގޮތުން އެސް.އެމް.އެސް “ސެންޑް”ވުމުގައި ގިނަ އިރުތަކެއް ވަމުންދާކަމަށާއި، ބައެއް ފަހަރަށް އެސް.އެމް.އެސް ފޮނުވުމުން “ސެންޑިންގ ފެއިލްޑް” އަރާކަމަށް ޝަކުވާ ލިބެމުން ދިޔައެވެ.\nމިމައްސަލަތައް މިހެން ހުރުމާއެކު، ގިނަ ކެންޑިޑޭޓުންގެ އެދުމުގެ މަތިން އިންތިޚާބު ކެންސަލްކުރި އިރު، ގިނަ އަދަދެއްގެ ބަޔަކު ވޯޓުލާން ގޮސް މިއިންތިޚާބަށް ވަރަށް ފުރިހަމަ އެއްބާރުލުމެއްދީފައިވާކަން އެމްޑީޕީން ފާހަގަ ކުރަމެވެ. އަދި ވޯޓުލުން ކުރިއަށް ދިޔަ3ގަޑިއިރުގެ ތެރޭގައި 6000 އަށްވުރެ ގިނަ މެންބަރުން އެސް.އެމް.އެސްގެ ޒަރިއްޔާއިން ވޯޓުލާފައިވާކަން ޕާޓީން ފާހަގަކުރަމެވެ.\nޒަމާނީ ޓެކްނޮލޮޖީ މެދުވެރިކޮށް، ވޯޓުލުމުގެ މަސައްކަތަށް މި ޕާޓީން އިސްނަގާފައިވަނީ، މި ޕާޓީއަކީ ދެފުށްފެންނަ، މެންބަރުންނަށް ލުއި ފަސޭހަކޮށް ކަންތައްކޮށްދޭ އަދި ރާއްޖެއަށް ތަޢާރަފުވާ މިފަދަ އީޖާބީ ހުރިހާ ކަންކަމެއްގައި އެންމެ ފުންނާބު އުސް ރާއިދުންކަމަށްވާތީއެވެ. މިގޮތުން މިޕާޓީން އިސްނަގައިގެން އަލަށް ކުރި ކަންކަމުގެ ތެރޭގައި، އެންމެ ބޮޑަށް ދެފުށް ފެންނަ ގޮތަށް ރިޔާސީ ޕްރައިމަރީއެއް ރާއްޖޭގައި ބޭއްވި ފުރަތަމަ ޕާޓީއަކީވެސް މިޕާޓީއެވެ.\nކަންމިހެން އޮތުމާއެކު ކުރިއަށް އޮތް ތަނުގައިވެސް ޒަމާނީ ޓެކްނޮލޮޖީއާއި ޒަމާނީ ފިކުރުގެ އަލީގައި މި ޕާޓީ ކުރިއެރުވުމުގެ މަސައްކަތަށް އެއްވެސް ހުއްޓުމެއް ނާންނާނެކަމުގެ ޔަޤީންކަން ޕާޓީގެ ލޮބުވެތި މެންބަރުންނަށް އަރުވަމެވެ.


Enme bodu gehlumehvee Addu aai Fuvahmulakah\nއެންމެ ބޮޑު ގެއްލުމެއްވީ އައްޑޫއާއި ފުވައްމުލަކަށް: އެންޑީއެމްއޭ\nރާއްޖެ އަށް މިހާރު ކުރަމުންދާ ވިއްސާރައިގައި ދަނޑަކަށް ގެއްލުންވެފައި -- ފޮޓޯ: ސޯޝަލް މީޑިއާ\nރާއްޖެއަށް މިހާރު ކުރަމުންދާ ވިއްސާރައިގައި އެންމެ ބޮޑު ގެއްލުމެއް ލިބިފައިވަނީ އައްޑޫއާއި ފުވަމުލަކަށް ކަމަށް ނެޝަނަލް ޑިޒާސްޓާ މެނޭޖްމަންޓް އޮތޯރިޓީ (އެންޑީއެމްއޭ) އިން ބުނެފި އެވެ.\nއެންޑީއެމްއޭގެ ޑެޕިއުޓީ ޗީފް އެގްޒެކްޓިވް އުމަރު ފިކުރީ އަވަސް އަށް މިއަދު މައުލޫމާތު ދެއްވަމުން ވިދާޅުވީ ރާއްޖެ އަށް މިހާރު ކުރަމުންދާ ވިއްސާރައިގައި ރިޕޯޓްކޮށްފައިވާ ގެއްލުންތަކަށް ބަލާއިރު އެންމެ ބޮޑު ގެއްލުމެއް ލިބިފައިވަނީ އައްޑޫ އާއި ފުވައްމުލަކަށް ކަމަށެވެ.\nއައްޑޫ އިން 176 ގެއަކަށް ފެން ވަދެ އެކިވަރުގެ ގެއްލުން ލިބިގެން ރިޕޯޓްކޮށްފައިވާއިރު ފުވައްމުލަކުން 270 ގެއަކަށް ގެއްލުން ވެގެން ރިޕޯޓުކޮށްފައިވެ އެވެ.\nމިހާރު ކުރަމުން މިދާ ވިއްސާރައިގައި ބައެއް ރަށްރަށުގައި ވަނީ ބޯކޮށް ވާރޭ ވެހި ފެންބޮޑުވެފަ އެވެ. އަދި ބައެއް ރަށްތަކަށް ވަނީ އުދަ ވެސް އަރާފަ އެވެ. އުދައަރައިގެން މައިގަނޑު ގޮތެއްގައި ގެއްލުންތައް ލިބިފައިވަނީ ހއ. އަތޮޅުން ފެށިގެން ޅ. އަތޮޅާ ދެމެދުގައިވާ އަތޮޅު ތަކަށެވެ.\nއުމަރު ވިދާޅުވީ މިހާރު ރާއްޖެ އަށް ކުރާ ވިއްސާރައިގައި ރޭ 10:00 ހަމައަށް ރާއްޖޭގެ 35 ރަށަކުން އެކި ވަރުގެ ގެއްލުން ލިބިގެން އެންޑީއެމްއޭ އަށް ރިޕޯޓް ކޮށްފައިވާ ކަމަށެވެ.\n"އެހެންކަމުން ރަށަށް ލިބުނު ގެއްލުމުގެ އެސެސްމަންޓް ހަދާ ވީހާ ވެސް އަވަހަށް އެންޑީއެމްއޭ އަށް ފޮނުވުމަށް ހުރިހާ ރަށު ކައުންސިލުތަކާއި ސިޓީ ކައުންސިލުތަކަށް މިހާރު ވަނީ އަންގާފަ. އެގޮތުން ލިބިފައިވާ ގެއްލުންތައް ބަލައި ސަރުކާރުން އެހީތެރިކަން ފޯރުކޮށްދޭން ޖެހޭ ގޭބިސީތަކަށް އެހީތެރިކަން ފޯރުކޮށް ދޭނެ،" އުމަރު ވިދާޅުވި އެވެ.\nހޯރަފުށި އެއާޕޯޓް ސަރަހައްދުގައި ފެން ބޮޑުވެފައި. އެއާޕޯޓަށް ވަނީ ގެއްލުންތަކެއް ލިބިފައި -- ފޮޓޯ: ސޯޝަލް މީޑިއާ\nމިވިއްސާރައިގައި އުތުރުން އެންމެ ބޮޑު ގެއްލުމެއް ލިބުނީ ހއ. ހޯރަފުއްޓާއި، ހއ. ދިއްދޫއާއި، ހދ. ކުޅުދުއްފުށީގެ އިތުރުން ޅ. ނައިފަރަށެވެ. ހޯރަފުއްޓަށް އުދައަރައި އަދި ފެންބޮޑުވުމުގެ ސަބަބުން އެރަށު އެއާޕޯޓަށް ދާން އޮންނަ ހައިވޭ އާއި ރަންވޭއަށް ވަނީ ބޮޑެތި ގެއްލުންތަކެއް ލިބިފަ އެވެ. އަދި އެއާޕޯޓްގެ އޮޕަރޭޝަން މިވަގުތަށް ވަނީ ހުއްޓާލާފަ އެވެ.\nރާއްޖެ އަށް މިހާރު ކުރަމުންދާ ވިއްސާރަ އަކީ އަރަބި ކަނޑުގައި އުފެދިފައިވާ ކޮޅިގަނޑު ތޫފާނަކަށް ބަދަލުވެފައިވާތީ ކުރަމުންދާ ވިއްސާރައެއް ކަމަށާއި ނަމަވެސް ތޫފާނުގެ ބޮޑު ނުރައްކަލެއް ރާއްޖެއަށް ނުކުރާނެ ކަމަށް މޫސުމާ ބެހޭ ގައުމީ ޢިދާރާއިން ބުނެފައިވެ އެވެ. އެކަމަކު ރަށްރަށަށް އުދައަރައި، ފެން ބޮޑުވުމާއި ގުޅިގެންނާއި އަދި ވައިގަދަވެ ލިބުނު ގެއްލުންތަކާއި ގުޅިގެން ބައެއް ރަށްތަކުގެ އާންމު ދިރިއުޅުމަށް ވަނީ ބުރޫއަރާފަ އެވެ.\nމޫސުން ޑިޒާސްޓާ މެނޭޖްމެންޓް ސެންޓަރު އައްޑޫ ސިޓީ ކައުންސިލް + އައްޑޫ ސިޓީ ފުވައްމުލައް\nއައްޑޫއާއި ފުވައްމުލަކުގެ ކޮވިޑް ހާލަތު ގޯސް